
Švęsdamas savo 80 metų gyvenimo sukaktį, 
mūsų garbingasis jubiliatas gali mesti platų 
žvilgsnį į savo praeitį, kur yra pasilikę tiek daug 
jo veiklos pėdsakų. Kur jis bebuvo, visuomet 
skendo darbe. Štai kodėl jo 80 metų amžiaus ju- 
biliejus duoda tiek daug ir įvairių temų jo veik- 
lai apibūdinti. 

Ir tremtyje gyvendamas, jisai nesiliauja 
spinduliavęs. Budri ganytojo akis iš tolo seka 
savo tikinčiųjų gyvenimą bei jų darbus, juos 
guodžia ir stiprina savo žodžiu, lankydamas juos 
bent savo laiškais ir raštais. Jo paskatinimai bei 
patarimai yra šviesus kelrodis dabartinio gyve- 
nimo painiavose. 

Mūsų garbingasis jubiliatas ypač pasižymė- 
jo savo darbais Šv. Rašto srityje. Iš katalikų jis 
pirmas išvertė visą Šv. Raštą į lietuvių kalbą. 
Ne tik išvertė, bet ir rūpinasi, kad Dievo žodis 
kaip galint plačiau lietuviuose pasklistų. Jo pa- 
ruoštasis Naujasis Testamentas susilaukė bent 
penkių laidų. Prieš keletą mėnesių jis baigė per- 
žiūrėti visą Senojo Testamento vertimą su pla- 
čiais komentarais. Tai bus antroji laida dar prieš 
karą baigtojo didžiojo Šv. Rašto leidinio šešiais 
tomais, kurių keturi apėmė Senąjį, gi du pasku- 
tiniai — Naująjį Testamentą. Šį jubiliato per- 
žiūrėtą Senojo Testamento vertimą su plačiais 
komentarais ruošiamasi išleisti dviem tomais 
Romoje. a 

Kas buvo prieš mūsų jubiliatą šioje srityje 
padaryta? Šv. Rašto srityje lietuvių katalikų 
darbų balansas iki tol yra buvęs menkas. „Nuo 
1599 m. iki 1816 m., per 217 metų, lietuviai ka- 
talikai tenkinosi tik Evangelijų ištraukomis, ku- 
rias jie buvo atsispausdinę — ypač vartoti baž- 
nyčiose. A. Jakštas mano, kad jau 14 amžiui 

baigiantis, ar penkioliktajam prasidedant, buvę 
pagaminti pirmieji lietuviški Evangelijų verti- 
mai, nes juk bažnyčiose per ištisus metus jos tu- 
rėjo būti Žmonėms viešai skaitomos ir aiškina- 
mos. Tik jie perrašinėjami ranka, kaip ir visi 
prieš spaudos išradimą leistieji veikalai, pasiro- 
džius pirmiesiems spausdintiems vertimams, pa- 
mažu pradingę (A. Jakštas. Apie katalikiškus lie- 
tuviškus Šventraščio vertimus ir vertėjus, Soter, 
1933, 3 pusl.). 

Tokia mintis turi pagrindo. Juk jau pirmai- 
siais krikščionybės amžiais iš sakyklos žmonėms 
buvo skaitomas Šv. Raštas, ypač Evangelijos. 
Perskaitytasis tekstas būdavo paaiškinamas, sa- 
koma homilija. Juo labiau tai turėjo būti daro- 
ma vėlesniais laikais. 

Kad taip buvo daroma 16 amžiuje Lietuvoje, 
žinome iš Daukšos Postilės, kurioj kaip tik pa- 
duodami Evangelijų tekstai ir jų homilijos, vers- 
tos iš lenkų kalbos. Argi ši praktika tik 16 am- 
žiuje Lietuvoj įvesta? Ar nėra tiksliau jos jieško- 
ti 15-tame amžiuje? Juk Vilniaus vyskupija vei- 
kė jau nuo 1388 metų, Žemaičių gi nuo 1417 me- 
tų, turėdamos, be daugelio lenkų, ir lietuvių dva- 
sininkų, net universitetinį mokslą ėjusių Kroku- 
voje ar kitur (plg. A. Alekna. Katalikų Bažny- 
čia Lietuvoje, Kaunas, 1936, 52 pusl.). Kas yra 
buvęs šių tekstų vertėjas, nėra žinoma; nežino- 
ma taip pat, ar buvę tokių vertimų daugiau ne- 
gu vienas. Nė vienas tačiau tokių vertimų neiš- 
liko iki mūsų laikų. 

Vacl. Biržiška betgi neigia tokių ranka per- 
rašinėjamų vertimų buvimą. Bažnyčioje varto- 
tinų Biblijos dalių lietuviškai vertimo reikalas 
esąs atsiradęs tik 16 amžiaus pabaigoje, kada, 
vysk. Merkelio Giedraičio rūpesčiu, pradėta fak- 

tiškai antrą kartą krikštyti Lietuva (Žr. Biblija 
lietuvių kalba, Liet. Enciklopedija, III, 817). 

Spausdintas seniausias ir pilniausias Evan- 
gelijų tekstų rinkinys yra išlikęs jau minėtoj 
kan. Mikalojaus Daukšos iš lenkų kalbos verstoj 
Vuiko Postilėje (“Postilla Catholicka“), išleisto- 
je 1599 m. Vilniuje. Šalia Evangelijų tekstų, 
skaitomų sekmadieniais ir per šventes, čia duo- 
dami ir tų tekstų paaiškinimai, homilijos. Tik 
tarp Evangelijų tekstų ir homilijų pastebimi aiš- 
kūs kalbiniai skirtumai, kurių kilmė tačiau nė- 
ra žinoma. Pasak kaikurių, Evangelijų tekstas 
nebūsiąs paties Daukšos vertimas; jį būsiąs jis 
pačmęs iš seno Žemaičių vyskupijoj dar 15 am- 
žiuje vartoto evangelyno (A. Jakštas, Op. c. 5 
pusl.; Arkiv. J. Skvireckas “Šventasis Raštas“ I, 
Kaunas, 1913, 46 pusl., palaikydamas mintį, kad 
ne Daukša buvęs Evangelijų vertėjas, nenurodo, 
iš kur jis tą vertimą paėmęs). Pasak kitų, Evan- 
gelijų tekstus vertęs pats Daukša, tik juos išver- 
tęs prieš homilijas, ar didelėj savo šaltinių (10- 
tyniškos Vulgatos ir lenkiško Vuiko Evangelijų 
vertimo), ypač Bretkūno Postilės įtakoje. Štai 
kodėl jų stilius išėjęs kitoks, negu homilijų. 
Evangelijų tekstai išversti lietuvių vakariečių 
tarme, su nemaža senovinių pilnesnių formų, ku- 
rios vėliau sutrumpėjo, pvz. mokitiniump vietoj 
mokytiniams, sawump v. savo, tiemus, v. tiems, 
butumbim v. butumėm; rašo taip pat buo v'etoj 
buvo, žmuo, v. žmogus. 

Žymiai trumpesnis už daukšinį Evangelijų 
lietuviškų tekstų rinkinys yra dar išlikęs Kons- 
tantino Sirvydo “Punktuose sakymų“, kurių I 
dalis išleista 1629 m. Vilniuje, antroji gi jau mi- 
rus — 1644 m. “Punktuose sakymų“ po Evange- 
lijų tekstų, kaip ir pas Daukšą, seka homilijos. 
Evangelijų tekstas mažai kuo skiriasi nuo Dauk- 
šos Postilės Evangelijų teksto: tai tas pats Dauk- 
šos tekstas, tik perrašytas rytiečių vilniečių tar- 
me. 

Leidimui suprastinti ir palengvinti vėliau 
pradėta spausdinti tik vieną Evangelijų tėkstą, 
homilijas paliekant patiems kunigams paruošti. 
Toks sekmadieniams ir šventėms reikalingų teks- 
tų rinkinys, vadinamas evangelynu, buvo paruoš- 
tas 1637 m. jėzuito Jono Jaknavičiaus (a. 1588- 
1668 m. bal. 11 d.) ir pirmąkart išleistas ar tais 
pačiais metais ar 1647 m. kartu su lenkiškų teks- 
tu (Ewangelie polske y litewske). Vėliau jis bu- 
vo dažnai perspausdinamas. 

Tik 1816 m. Lietuvos katalikai susilaukė viso 
Naujojo Testamento vertimo. Jį paruošė pats Že- 
maičių vyskupas Juozapas Arnulpas Giedraitis. 
Vertimas, skiriamas katalikams, išėjo Vilniuje, 
bet be paaiškinimų ir, kas nuostabiausia, protes- 
tantiškos biblijų draugijos lėšomis. 

Antras šio vertimo leidimas išėjo tik po 99 
metų (1906 m.) Shenandoah, Pa., Amerikoje, kun. 
S. Pautieniaus lėšomis ir su trumpais, bet men- 
kučiais kun. A. Staniukyno pridėtais paaiškini- 
mais. 

: Su Senojo Testamento vertimu lietuviai ka- 
talikai buvo dar labiau atsilikę. Tik vysk. M. 

Valančius čia išdrįso bandyti savo jėgas. Bet jis 
išvertė tik Psalmes, kurios išleistos 1869 m. Til- 
žėje. 

Lietuviai protestantai šv. Rašto vertime bu- 
vo spartesni. Jau 1579 m. pasirodė Vilento 
“Evangelios bei Epistolos", 1591 m. Bretkūno 
Postilė, su Evangelijų ištraukomis iš Vilento lei- 
dinio (Bretkūno viso Šv. Rašto vertimas liko 
rankrašty), 1625 m. išėjo Jono Rėzos Psalmynas, 
1701 m. visas Naujasis Testamentas ir galop 1735 
m. viso šv. Rašto vertimas. 

Kai lietuviai protestantai buvo tiek pažengę 
savo darbais Šv. Rašto srityje, lietuviams kata- 
likams nederėjo ilgiau pasilikti tik su Psalmių 
ir Naujojo Testamento vertimu. Pagaliau pats 
gyvenimas jau reikalavo turėti viso Šv. Rašto 
vertimą, ir tai neatidėliojant. Kai reikalas buvo 
toks aiškus, beliko tik jieškoti būdų, kaip tai 
įgyvendinti. 

Kaip pati mintis pasigaminti viso Šv. Rašto 
vertimą, taip ir pirmosios pastangos šiai minčiai 
realizuoti pirmiausia pasireiškė Žemačių Kuni- 
gų Seminarijoje Kaune (1890-1891 m.). Jono Kri- 
zostomo Vizbaro iniciatyva susidarė vertėjų gru- 
pė, kuriai priklausė A. Dambrauskas, J. Tumas, 
Pr. Žadeikis, J.. Mačiulis-Maironis ir eilė kitų ga- 
besnių kunigų. Jie visi gerai suprato, koks sun- 
kus darbas jų laukia ir koks pasiruošimas ver- 
tėjui reikalingas: mokėjimas daugelio svetimų 
kalbų, kaip lotynų, graikų, hebrajų, taip pat ir 
naujųjų. Jie jautė savo trūkumus, bet reikalas 
buvo nepaprastai svarbus ir reikėjo ryžtis. Tai- 
gi Šv. Raštą, pradedant Naujuoju Testamentu, 
jie pasidalino dalimis ir kiekvienas pasižadėjo 
savo darbo dalį kaip galima greičiau atlikti ir 
atiduoti vieno asmens redakcijai. 

Norai geri, pasiryžimas gražus, praktikoje 
tačiau tai buvo tikrai nelengva. Jie patys tai su- 
prato ir užtai daugelis darbą pradėti vis delsė. 
Tik vienas kitas jo €mėsi. Ir kaip nušvito jų visų 
akys, kai vėliau atsirado vienas, kurs jiems at- 
rodė tikrai tam darbui tikęs, pačios Apvaizdos 
tam siųstas žmogus. Tai buvo kun. Juozapas 
Skvireckas, naujai paskirtas Žemaičių Kunigų 
Seminarijos Kaune profesorium (1900 m.). Jis 
buvo gimęs 1873 m. rugsėjo 18 -d. Labai gerais 
pažymiais jis baigė 1892 m. Panevėžio gimnazi- 
ją ir tų pačių metų rudenį įstojo į Kunigų Semi- 
nariją Kaune. Jos nebaigęs, vyskupo Paliulionio 
buvo 1896 m. pasiųstas į Petrapilio Dvasinę Aka- 
demiją, kurią baigė 1900 m. teologijos magistro 
laipsniu. Tų pačių 1900 m. rudenį jis buvo vysk. 
Paliulionio paskirtas Žemaičių Kunigų Semina- 
rijos Kaune Šv. Rašto profesorium, paveldėda- 
mas Šv. Rašto katedrą iš prel. Aleksandro Dam- 
brausko-Adomo Jakšto. 

Kalbiniu atžvilgiu jaunas profesorius buvo 
gerai šiam darbui pasiruošęs, gi skriptūristo var- 
dą jis jau turėjo iš anksčiau. Dar klieriku būda- 
mas Žemaičių Kunigų Seminarijoje Kaune, jis 
gražiai užsirekomendavo Šv. Rašto paskaitose, 
kurias skaitė tos seminarijos rektorius prel. Cir- 
tautas. Ir kai po labai sėkmingų studijų Petra- 

pilio Dvasinėje Akademijoje jis grįžo į tą semi- 
nariją jau kaip Šv. Rašto profesorius, visai su- 
prantamai nukrypo į jį akys visų tų, kurie buvo 
užsidėję sau nelengvą naštą — išversti vieną ar 
kitą Šv. Rašto dalį. Kurie buvo savo darbo dalį 
atlikę, kaip Pocius, Vizbaras, Maironis ir kele- 
tas kitų, tie automatiškai kreipėsi į Šv. Rašto 
profesorių Juozapą Skvirecką, pavesdami jam 
savo darbus ir ragindami jį paruošti viso Šv. Raš- 
to vertimą į lietuvių kalbą, ko visi taip nekantriai 
laukė. Ypač jį ragino imtis šio darbo prel. Mai- 
ronis, Petrapilio Dvasinės Akademijos profeso- 
rius, buves jo mokytojas ir augštai vertinęs kun. 
J. Skvirecko gabumus. Jis atsiuntė jam savo iš- 
verstą šv. Povilo laišką Žydams su atitinkamu 
laiškeliu: “Dabar tu esi Šv. Rašto profesorius ... 
Geriau negali savo gabumų panaudoti, kaip im- 
damasis versti lietuvių kalbon taip labai reika- 
lingą mums Šv. Raštą". 

Iš viso kun. J. Skvireckas gavo Šv. Rašto 
vertimų net kelis, tačiau jie nesudarė nė dešim- 
tos Naujojo Testamento dalies ir buvo tik nela- 

bai nusisekę bandymai, išskyrus Maironio verti- 
mą, kurs buvo atliktas ypač sąžiningai. Dauge- 
lis kitų savo darbo nebuvo pradėję. Taigi kun. 
J. Skvireckui darba reikėjo pradėti iš naujo. 

Jaunas profesorius to darbo nė nemanė veng- 
ti, juo labiau, kad anksčiau ir pats buvo galvo- 
jęs prisidėti prie anos Šv. Rašto vertėjų grupės. 
Dabar kaip tik buvo atėjęs metas tą sumanymą 
įvykdyti. Bet tai turėjo būti daugelio metų dar- 
bas. Jam reikėjo ir atitinkamai pasiruošti, apsi- 
rūpinti gausia literatūra. Be to, nebuvo galima 
jam išimtinai pasišvęsti, nes, ypač profesoriavi- 
mo pradžioje, teko daug laiko skirti ruošiant 
paskaitas, paskui gi ant vertėjo pečių turėjo gul- 
ti daugybė kitokių tiesioginių pareigų. 

Darbą kun. J. Skvireckas pradėjo labai at- 
sargiai, iš pradžių daugiau bandymų formoje, no- 
rėdamas pirma išgirsti nuomonę prel. A. Dam- 

brausko, iš kurio jis buvo perėmęs Šv. Rašto 
katedrą. Darbą jis užsimojo pradėti su Naujo 
Testamento vertimu bei jo komentarais. Nema- 
žą pluoštą to savo pradėto darbo jis ir pasiuntė 
prelatui, pavesdamas jam spręsti dalyką. 

Iš prel. Dambrausko-Jakšto netrukus gavo 
savo rankraštį atgal su viena kita pastabėle, bet 
kartu ir su bendra aprobata: bandymas yra vi- 
sai vykęs ir tinkamas, ir jam nuoširdžiausiai lin- 
ki tą darbą varyti priekin. Taigi su pačiu teksto 
vertimu bei jo komentaru buvo išsyk atsistota 
ant gero kelio. 

Bet neužteko vien tik Šv. Rašto tekstą iš- 
versti ir jį paaiškinti. Reikėjo dar rašyti paaiš- 
kinamuosius įvadus į visą Šv. Raštą ir į atskiras 
Šv. Rašto knygas bei nušviesti visas taisykles, 
kaip turi būti aiškinamas Šv. Raštas ir t.t. 

Pradžia čia buvo itin sunki, nes niekas iki 
tol tokiais klausimais lietuvių kalba nebuvo ra- 
šęs. Todėl terminologiją Šv. Rašto įvadams rei- 
kėjo visai naujai pasigaminti. Atsirado ir dau- 
giau kalbinių sunkumų, taip kad nekartą kun. 
J. Skvireckui kilo mintis, ar nevertėtų su ver- 
timu palaukti dar kokia pora dešimčių metų, iki 
lietuvių kalba labiau išsilygins. Tokiai pagundai 
tačiau mūsų vertėjas nepasidavė ir nepabūgo 
darbo daugumo bei sunkumo. 

Kitas klausimas, kurį reikėjo išspręsti, buvo 
rašybos klausimas. Dvasiškiai tuo klausimu nesu- 
tarė. Daugumas jaunosios kunigų kartos laikėsi 


vadinamosios Jauniaus rašybos, o senoji kunigų. 


karta ir oficialiosios bažnytinės įstaigos vartojo 
vadinamąją Baranausko rašybą, taigi palaikė 
lenkiškas raides: Ww, sz, cz. 


Prof. Skvireckas, būdamas naujosios kartos 
etstovas, apsisprendė už Jauniaus rašybą, nebo- 
damas, kad tai galėtų turėti jam nemalonių pa- 
sekmių, sakysim, grąžinus spaudos laisvę ir baž- 
nytinei vyriausybei atgavus teisę cenzūruoti re- 
liginio turinio leidinius. Jai nustačius kitokią 
oficialią rašybą, toks rankraštis galėjo negauti 
aprobatos arba bent jos gavimas atidėtas “donec 
corrigatur" — iki bus ištaisyta. 

Prie šių daugiau vidinio pobūdžio sunkumų, 
kurie gerokai lėtino darbą, prisidėjo dar vienas 
stabdis, kurs turėjo nemažai trukdyti Šv. Rašto 
greitesnį pasirodymą — tai lietuvių spaudos 
draudimas. Jis tebeveikė tuo metu (1900-1901 
m.) visoje Rusijoje be jokios išimties ir visu 
griežtumu. Lietuviška knyga buvo griežčiausiai 
draudžiamas dalykas ir tik kontrabandos keliu ji 
prasiskverbdavo pro rusų žandarų sargybas. Bet 
ir pačioje Lietuvoje ji buvo žiauriausiai perse- 
kiojama. 

Šios sunkios sąlygos neigiamai veikė jauną 
vertėją. Noromis nenoromis jam vis kildavo min 
tis: kas iš to vertimo — sutepsiu nemaža popie- 
rio, paaukosiu daug laiko ir dar turėsiu kur nors 
palėpėje slėpti tą rankraštį ar net sunaikinti, kad 
nepatekčiau į Sibirą. Išsiųsti į Prūsus taip pat 
nebus juk lengva, nes rankraštis turėjo apimti 
keliolika šimtų didelių puslapių. 

Vistik kūn. J. Skvireckas savo darbo neme- 
tė ir neatsižadėjo, tik gal jo vykdymas ėjo pa- 
lengviau. 

Vertimą jis apsisprendė pradėti nuo tos da- 
lies, kuri buvo pati reikalingiausia, atseit, nuo 
Evangelijų. Kunigaikščio vyskupo Arnulpo Gied- 
raičio lietuviškas Naujojo Testamento vertimas 
jau buvo tapęs bibliografine retenybe, todėl ma- 
žai kam teprieinamas ir visai nežinomas tikin- 
tiesiems. Taigi ir vertėjas nusistatė pradėti sa- 
vo darbą ne nuo pačios pirmosios Šv. Rašto kny- 
gos — Mozės Pentateucho, bet nuo pirmosios 
Naujojo Testamento dalies — Evangelijų ir 
Apaštalų Darbų, kurie buvo visų labiausiai pa- 
geidaujami. 

Bepradedant darbą, pasklido linksma žinia, 
kad Seinų vyskupas A. Baranauskas ėmėsi vers- 
ti visą Šv. Raštą į lietuvių kalbą, draug su Me- 
nochijaus komentaru. Ir kadangi vysk. A. Bara- 
nauskas buvo žinomas kaip geras teologas ir kal- 
bininkas, visų akys nukrypo į jį. Jis dirbo dieną 
ir naktį, kasdien skirdamas tam reikalui po 12-15 
valandų. Buvo galima laukti, kad greit turėsime 
visą Šv. Raštą lietuvių kalba. Tada ir mūsų ju- 
biliatas nuo savo darbo atlyžo, nenorėdamas pa- 
sidaryti Seinų vyskupo konkurentu, juo labiau, 
kad turėjo nemaža savo tiesioginių profesoriaus 
pareigų. 

Deja, sudėtos į vyskupą A. Baranauską vil- 
tys nepasiteisino. Jisai, nebaigęs net Senojo Tes- 
tamento, mirė 1902 m. lapkr, 26 d. Vertimą bu- 
vo pradėjęs 1901 m. rugs. 4 d. 1902 m. lapkr. 22 
d. buvo paskutinė jo darbo diena. Tą dieną jis 
pabaigė versti Jeremijo Raudų trečią skyrių, pa- 
aiškinti gi tespėjo tik pirmąsias 9 eilutes. De- 
vintosios eilutės aiškinimas baigiasi šiais žo- 
džiais: “Takus mano iszwertė. Padarė, jog man 
niekas nebesiseka"'. 

Po tokios gražių pastangų pabaigos vėl kilo 
klausimas, kas bus toliau su Šv. Rašto vertimu. 
Prof. Skvireckui nieko kito tada nebeliko, kaip 
grįžti prie pirmosios savo minties įgyvendinimo. 
Manydamas, kad kas nors baigs vysk. A. Bara- 
nausko S. Testamento vertimą ir jį visą išleis, 
prof. Skvireckas grįžo prie savo pradėto Naujo- 
jo Testamento vertimo, t. y., Evangelijų ir Apaš- 
talų Darbų. 

Šios N. Testamento dalies vertimas buvo at- 
liktas 1902-1904 m. Jis pridėjo tik trumpus ko- 
mentarus, kokių turėjo pakakti, gaunant Bažny- 
čios įstatymais numatytą aprobatą.  Plačiuosius 
komentarus jis paliko kitam leidiniui, kurs tu- 
rėjo pasirodyti kiek vėliau. Patį rankraštį kali- 
grafiškai perrašė vertėjo kolega, tos pačios Kau- 
no seminarijos profesorius Teol. Mag. kun. Hen- 
rikas Lovmianskis. Vertimas pagaliau buvo įteik- 
tas Kūrijai — gauti aprobatai. 

Tuo laiku kaip tik buvo atgauta spaudos 
I-isvė. 1905 m. panaikinti visi įstatymai, drau- | 
čž'ą lietuviams laikyti pas save ar skaityti, taip 
pat spausdinti visokias lietuviškas knygas. Tai 
buvo didelis laimėjimas lietuvių tautai ir lietu- 
viškai knygai. Bet praktiškai tas laimėjimas tuo 


metu dar nedaug ką davė, nes Lietuvoje nebuvo 
spaustuvės, kuri galėtų lietuviškas knygas spaus- 
dinti. Kaune jokios lietuviškos spaustuvės niekas 
neturėjo. Buvo, tiesa, žydelio Sokolovskio maža 
spaustuvė, kuri spausdino rusų kalba Kauno 
dienraštį, tačiau ji ne taip jau greitai įsigijo lie- 
tuviškus ženklus, o ir įsigijus, jų neturėjo pa- 
kankamai, kad galėtų atmušti didesnę knygą lie- 
tuviškai. 

Pirmą lietuvišką spaustuvę Kaune įsteigė 
Saliamonas Banaitis. Pardavęs savo ūkį, kurį tu- 
rėjo Sintautų parapijoje, Suvalkijoje, jis persi- 
kėlė gyventi į Kauną ir čia įsigijo sau lietuvišką 
spaustuvę, kurios pradžia buvo nelengva. Tada 
Kaune nebuvo galima rasti nei lietuviškų rai- 
džių rinkėjų, nei korektorių, nei laužytojų, nei 
tinkamų mechanikų. Visa reikėjo improvizuoti. 
Tačiau visi sunkumai buvo nugalėti, ir su šia 
spaustuve galutinai susitarta dėl N. Testamento 
spausdinimo. 

Naujasis leidinys priimtas gana palankiai. 
Vyskupas Paliulionis, tiesa, vertėjui nieko ypa- 
tingo nepasakė, tačiau faktas, kad pats savo 1ė- 
šomis nupirko didesnį egzempliorių skaičių ir 
padalino seminarijos klierikams, buvo jau džiu- 
gus mostas ir aiškus ganytojo palaiminimas tai 
pirmajai lietuvių kalbon verstai Dievo žodžio 
knygai. Kiti senesnieji autoritetai buvo kiek ne- 
patenkinti naujoviška rašyba, bet nesiginčijo ir 
nepuolė, ypač po aiškaus vyskupo mosto, apro- 
buojančio šį leidinį. 

Taip buvo padaryta pradžia lietuviškam Šv. 
Rašto vertimui. Tačiau tai buvo anaiptol ne tas 
leidinys, kurs buvo jau tuomet sumanytas ir ku- 
riam teko vertėjui paskirti ilgus profesoriavimo 
metus. To pilnojo ir didžiojo leidinio pradžios 
teko dar ilgai laukti, nes įvairūs kiti darbai 
neleido anajam išimtinai pasišvęsti. Kaip tik tuo 
laiku, vysk. Paliuliono pavedamas, jis paruošė 
spaudai platesnį katekizmą, vyskupo Baranaus- 
ko išverstą iš lenkų kalbos, jį pataisant ir pakei- 
čiant rankraščio rašybą. Paruošė spaudai dar ir 
kitą knygelę — “Šv. Povilas Apaštalas" — ap- 
imančią virš poros šimtų puslapių ir turinčią 1a- 
bai artimą ryšį su Naujuoju Testamentu. 

Platusis Šv. Rašto leidinys vertėjo planuose 
turėjo apimti šešis tomus. Pirmasis iš eilės buvo 
išleistas šeštasis tomas, apimąs Apaštalų laiškus ir 
šv. Jono Apreiškimą. Iš spaudos jis išėjo 1911 m. 
Pradėjo nuo Apaštalų laiškų dėl to, kad, išleidus 
Evangelijas ir Apaštalų Darbus, pirmasis alkis 
buvo patenkintas. Vertėjas galėjo atsidėti ant- 
rosios N. Testamento dalies vertimui. Tačiau, pa- 
gal iš anksčiau turėtą planą, jis paslryžo paruos- 
ti antrąją N. Testamento dalį tokią, kuri savo 
apimtimi galėtų patenkinti ne tik kunigų sem!- 
narijų auklėtinius, bet ir visos Lietuvos kunigų 
reikalus. Tuo būdu šeštasis tomas išėjo virš 700 
puslapių in octavo maiori. Tai buvo visai kito- 
kios apimties veikalas negu vyskupo Baranaus- 


ko užsimotas vertimas su Menochijaus komenta- 
ru, Jau gerokai pasenusiu. 

Mūsų garbingasis jubiliatas nesitenkino vie- 
nu kuriuo veikalu komentarui rašyti. Jis jų pa- 
naudojo visą eilę. Labiausiai buvo konsultuoja- 
mas Fillion aštuonių tomų Šventraštis su komen- 
tarais prancūziškai, trijų didelių tomų veikalas 
vokiečių kalba Aug. Arndt “Die heilige Sehrift 
des alten und neuen Testamentes“, įvairūs Cur- 
sus Seripturae Sacrae tomai, taip pat eilė kitų, 
bet jau monografinių leidinių. Pasirodžius La- 
grange'o komentarams, buvo žymiai atsižvelgta 
lr į juos. Teksto vertimo palyginimui vertėjas 
turėjo po ranka lenkišką Vuiko Šv. Rašto verti- 
mą, net itališką ir anglišką vertimą. Originalinis 
graikų kalba tekstas ir vėliau hebraiškas irgi bu- 
vo skaitomi ir lyginami su įvairiais kitais verti- 
mais. Iš lietuviškų vertimų talkon stojo vysk. A. 
Giedraičio ir net pora protestantiškų Šv. Rašto 
vertimų. Visas šias priemones vertėjas kruopš- 
čiai vartojo, nes reikėjo Dievo žodžio mintį ir 
teisingai suprasti ir tiksliai bei gražiai ją lietu- 
viškai išreikšti. Tai nėra lengva, žinant, kad Šv. 
Raštas yra rašytas prieš 1900-3,500 metų mums 
visiškai svetima kalba, kurios žodžių prasmė ne- 
retai yra tikrai sunkiai suvokiama. Bet ir lie- 
tuvių kalba dar nebuvo tuomet tiek kultivuota, 
kad būtų lengva joje Šv. Rašto mintis išreikšti. 

Taigi po gana ilgo pasiruošimo ir kruopštaus 
kelių metų darbo antrosios N. Testamento dalies 
vertimas buvo laimingai baigtas. Leisti buvo nu- 
sitarta atskirais sąsiuviniais, kiekviename po 10 
lankų, taip kad per keturis sąsiuvinius turėjo 
susidaryti 40 lankų leidinys. Spaudoje buvo pa- 
skelbtas kvietimas prenumeratai rinkti, nusta- 
tant kainą po 75 kapeikas už sąsiuvinį arba tris 
rublius už vieną tomą. Prenumeratorių atsirado 
pakankamas skaičius ir jų vardai buvo skelbia- 
mi atskirų sąsiuvinių viršeliuose. Leidėju buvo 
laikoma šv. Kazimiero Draugija, o spaudė Sal. 
Banaičio spaustuvė, jau gerokai sustiprėjusi. 
Spausdinama buvo 1,500 egz. Ir šį kartą korek- 
toriumi buvo pats vertėjas. 

Veikalas buvo dedikuotas Žemaičių vysku- 
pui Gasparui Felicijonui Cirtautui. 

Kaip matyti iš įvedamojo vertėjo žodžio, vei- 
kalas pirmoj eilėj buvo skirtas kunigams, kurie, 
užimti pastoracijos darbais, neturėjo galimybės 
skaityti ir studijuoti plačius Šv. Rašto komenta- 
rus svetimomis kalbomis. Jis pagaliau skiriamas 
kunigų seminarijų auklėtiniams, kuriems kaip 
tik tenka studijuoti šv. Raštą. Šis leidinys jiems 
turėjo palengvinti vartojimą svetimomis kalbo- 
mis parašytų Šv. Rašto vadovėlių. Galop pažy- 
mima, kad su nauda jį galės skaityti ir apšvies- 
tesnieji lietuviai. as 

Iš šeštojo tomo išorinės išvaizdos aiškiai ma- 
tyti, koks buvo viso didžiojo leidinio planas. Pus- 
lapis padalintas į dvi skiltis. Pirmoji skiltis vir- 
šuje turi lotyniškąjį Vulgatos tekstą, antroje skil- 
tyje yra lietuviškas jo vertimas. Žemiau po teks- 
tu eina gana platūs komentarai. Senojo Testa- 
mento istorinių knygų komentarai, palyginti, 

trumpučiai, nes religiniu atžvilgiu jų svarba ma- 
žesnė. Pats Šv. Rašto tekstas padalintas į straips- 
nius, turinčius savo vardus. Ilgesni straipsniai 
paskirstyti į smulkesnes daleles. Prieš kiekvieną 
Šv. Rašto knygą yra įvadai, kurie skaitytoją su- 
pažindina su įvairiais tą knygą liečiančiais klau- 
simais: kas parašė, kada parašė ir t.t. Pirmame 
tome yra ir bendras įvadas į Šv. Raštą. 

Pats vertimas daromas pagal lotynišką Vul- 
gatos tekstą, dažniausiai pažodžiui. Kalba, paly- 
ginti, graži ir prašoksta visus ankstesnius verti- 
mus. Toli jis pralenkia vysk. A. Baranausko ver- 
timą, kurs yra likęs rankraštyje (plg. V. Padols- 
kis. Vysk. A. Baranauskas ir Šv. Rašto vertimas 
į lietuvių kalbą, Lietuvių Katalikų Mokslo Aka- 
demijos Suvažiavimo Darbai 1939 III, Kaunas, 
1940 m. p. 91-98). Vertėjas jautė reikalą dera- 
mai išdailinti kalbą, bet augščiausiai jis statė iš- 
tikimumą verčiamajam tekstui. Jis nevengė nau- 
jų žodžių, kurie rodėsi jau šiek tiek apsitrynę 
ir įgiję pilietybės teises; bet taip pat neišmetė 
žodžių nė išsireiškimų, jau amžiais vartojamų ir 
pavirtusių techniniais terminais, nors kaikuriems 
naujiems kalbininkams jie ir nepatiko. Vertėjas 
darė, ką galėjo. “Feci guod potui, faciant meliora 
potentes", sako jisai savo įvedamajame žody. Ki- 
tiems nėra užkirstas kelias paruošti geresnį ver- 
timą. Prieš keletą mėnesių mūsų garbingasis ju- 
biliatas baigė pats peržiūrėti savo pirmąjį ver- 
timą ir nemaža pataisė. Dailinimui vietos dar at- 
siras ir ateity. 

Vertėjas savo kapitalinį veikalą numatė pa- 
ruošti per 12-15 metų. Iš tikrųjų tai nusitęsė žy- 
miai ilgiau, nes atsirado naujų kliūčių ir naujų 
darbų. 

Antrasis tomas, kurį vertėjas iš eilės paruo- 
šė, buvo jau pirmasis Senojo Testamento tomas. 
Jis apėmė bendrąjį Šv. Rašto įvadą, 5 Mozės, 
Jozuės, Teisėjų ir Rūtos knygas ir buvo išspaus- 
dintas 1913 m. toje pačioje Saliamono Banaičio 
spaustuvėje, kaip 111-sis Šv. Kazimiero Draugi- 
jos leidinys. Kai šeštasis tomas turėjo tik apie 
700 puslapių, šis jau užėmė 946 pusl. in octavo 
maiori. 

Senojo Testamento antrojo tomo išleidimas 
jau gerokai nusitęse-dėl pirmojo pasaulinio karo. 
Visa antrojo tomo medžiaga jau buvo surinkta, 
kai vertėjas, kilus karui, su visa Kūrija buvo 
priverstas palikti Kauną ir keltis į tolimąjį Smo- 
lenską bei Tulą, kur apie Šv. Rašto išleidimą ne- 
buvo galima nė galvoti. Tačiau nežiūrint viso 
chaoso — Rusijos imperijos sugriuvimo, komu- 
nizmo įsigalėjimo ir kitų nelaimių, — ir Tuloje 
tūnodamas, vertėjas nenuleido rankų. Kiek leido 
sąlygos, jis tvarkė ir papildė surinktą medžiagą, 
turėdamas po ranka vieną kitą reikalingesnę at- 
sivežtą knygą, kaip hebraišką Šv. Rašto tekstą, 
Arndto vokišką vertimą ir vieną kitą komenta- 
rą. Taip Tuloje belaukiant karo pabaigos, 1916- 
1918 metų laikotarpyje buvo galutinai paruoštas 
antrasis Šv. Rašto Senojo Testamento tomas ir 
kruopščiai išverstos visos Psalmės bei dar ke- 
lios kitos mažesnės Šv. Rašto knygos. 

Karui pasibaigus ir vertėjui laimingai su- 
grįžus į tėvynę, teko susirūpinti antrojo tomo 1š- 
leidimu. Deja, visiška popierio stoka ir kitos 
kliūtys neleido jo išspausdinti Kaune. Teko siek- 
ti Berlyną, kur 1921 m. šis tomas ir pasirodė, 
apimdamas Samuelio, Karalių, Esdros, Nehemijo, 
Tobijo, Juditos, Esteros ir Jobo knygas. Ir jis 
buvo atžymėtas kaip Šv. Kazimiero Draugijos 
leidinys. Vertėjas ten jau vyskupu pasirašo. Šis 
tomas apėmė 966 pusl. 

Po poros metų (1923 m.) jau Kaune pasi- 
rodė ir trečiasis Šv. Rašto S. Testamento tomas, 
kuriam medžiaga jau buvo paruošta dar trem- 
ties metais ir kuris apėmė Psalmių, Patarlių, 
Pamokslininko, Giesmių Giesmės, Išminties ir 
Ekleziastiko knygas bei Izaijo pranašystes. Lei- 
dėjas buvo ta pati Šv. Kazimiero Draugija. To- 
mo dydis 992 pusl. 

Ketvirtojo tomo paruošimas ir išleidimas 
(1928 m.) užtruko žymiai ilgiau, nes ant vertėjo 
pečių gulė visa eilė pareigų: jis buvo Žemaičių 
vyskupo Pr. Karevičiaus pagelbininkas-sufraga- 
nas, vyskupijos generalinis vikaras, Šv. Rašto 
Naujojo Testamento profesorius Teologijos fa- 
kultete. Tačiau nežiūrint to, ketvirtasis Šv. Raš- 
to tomas buvo paruoštas ir apėmė likusius Di- 
džiuosius bei Mažuosius Pranašus ir dvi Maka- 
biejų knygas. Šv. Kažimiero Draugijai pritrūkus 
lešų, jo išleidimą parėmė kun. J. Jakaitis, Wor- 
certer, Mass., Šv. Kazimiero parapijos klebonas 
Amerikoje. V 

Sunkiausias etapas vertėjui buvo paskutinio 
tomo išleidimas. Naujai įsteigtos Kauno bažny- 
tinės provincijos tvarkymas, naujos arkivysku- 
po ir metropolito pareigos, įvairūs santykiai ir 
reikalai su Lietuvos vyskupais, santykiai su Šv. 
Sosto nuncijais bei Lietuvos vyriausybe, vizita- 
cinės kelionės ir kitokie reikalai trukdyte truk- 
dė baigti Šv. Rašto vertimą. Tačiau ir šis pasku- 
tinis etapas laimingai buvo 1935 metais tesėtas. 
Šio tomo leidėjas jau buvo pats vertėjas. Penk- 
tasis tomas apėmė keturias Evangelijas ir Apaš- 
talų Darbus su plačiais komentarais. Su juo bu- 
vo baigtas pirmasis pilnas Šv. Rašto vertimas į 
lietuvių kalbą, paruoštas pagal visus mokslo rei- 
kalavimus. 

Šalia šio kapitalinio veikalo vertėjas stengė- 
si parūpinti žmonėms ir populiarias bent Naujo- 
jo Testamento laidas. Pirmoji laida, kaip žinome, 
pasirodė jau 1906 metais, apimdama tik keturias 
Evangelijas ir Apaštalų Darbus. Ji greit paskli- 
do lietuvių tarve ir kartu pasidarė bibliografinė 
retenybe. Didysis karas sutrukdė planus greit iš- 
leisti ir visą Naująjį Testamentą atskira knyga. 
Tik 1922 metais pasirodė pilnas N. Testamentas 
paminėti Žemaičių vyskupystės 500 metų jubi- 
liejui (1421-1921 m.). Šiai antrajai laidai greit 
išsisėmus, vertėjas paruošė naują laidą, kuri pa- 
s'rodė jau 1936 metais. Kalbą jai jau tikrino pro- 
Tėsorius A. Salys, kurio daugelį siūlymų ir pa- 
keitimų vertėjas priėmė, ypač Evangelijų dalin. 

Norint dar labiau paskleisti Naujojo Testa- 
mento amžinuosius žodžius lietuvių tarpe, jieš- 


kota kelių padaryti jį prieinamiausią visiems. 
Pačiam vertėjui dalyką remiant ir skatinant, jau 
1939 metais buvo išspausdinta nauja, iš viso jau 
ketvirtoji laida, kuri apėmė tik Evangelijas ir 
Apaštalų Darbus ir buvo platinama ypač “Žaigž- 
dės" laikraščio ir kitų knygynų už labai mažą, 
vos vieno lito, kainą. Norėta taip pat išleisti tuoj 
ir antroji Naujojo Testamento dalis. Viskas buvo 
jau parengta. Tik 1940 m. užėmus Lietuvą bol- 
ševikams, visas darbas buvo staiga nutrauktas. 
Jau pradėti rinkti pirmieji puslapiai liko vėl iš- 
barstyti. Laimė, kad pavyko dar sandėly paslėpti 
tam skirtą popierį. Bolševikus iš Lietuvos išvi- 
jus, turint savo popierio, buvo gautas atitinka- 
mas leidimas. Valstybinėje leidykloje išspaus- 
dinta 20,000 egz. antrosios N. Testamento dalies. 

1945 m. Šiaurės Amerikoje, Bostone (Mass.), 
mons. Pr. Juro rūpesčiu ir lėšomis, perspausdin- 
ta 1936 metų N. Testamento laida, norint paten- 
kinti N. Testamento pareikalavimą tarp Ameri- 
kos lietuvių. 

Paskutinė populiari N. Testamento laida, vis 
dar pažymėta kaip ketvirtoji, o tikrumoje jau 
penktoji, pasirodė tremtyje 1947 metais Vokie- 
tijoje, Stuttgarte. Ji buvo vėl vertėjo peržiūrėta 
ir labai gražiai atmušta ant gražaus plono popie- 
rio, kaip Amerikos vyskupų dovana tremtiniams 
lietuviams. Kiekviena šeima ir kiekvienas lietu- 
vis studentas bei moksleivis gavo ją dovanai per 
savo kapelionus. Jos išleista 18,000. Šios laidos 
tekstas labai mažai skiriasi nuo ketvirtosios lai- 


dos, tik įvesta pora naujų terminų, būtent, vie- 
toj Bažnyčios — Eklezija ir vietoj kankinio — 
martiras. Jie dar dedami į skliaustelius. 

Dera dar paminėti mūsų jubiliato 1907 m. 
išleistas atskira laida sekmadieniais ir šventadie- 
niais skaitomas Evangelijas. Ji buvo pakartota 


1936 m., pridedant sekmadieniais ir šventadie- 
niais skaitomas lekcijas. 


Po tiekos triūso prie Šv. Rašto, garbingasis 
jubiliatas nemano savo darbą jau baigęs. Jam 
rūpi išspausdinti didžiojo Šv. Rašto veikalo ant- 
roji laida. 1949 m. Vokietijoje išėjo jo naujai 
peržiūrėtas šeštasis tomas. Jis išspausdintas mons. 
Pr. Juro lėšomis, kaip jubiliejinė dovana vertė- 
jui, tų metų birželio 26 dieną šventusiam auksi- 
ni kunigystės ir 30 metų vyskupavimo jubiliejų. 

Prieš keletą mėnesių garbingasis jubiliatas 
baigė peržiūrėti visą Senąjį Testamentą, kurs 
numatomas išspausdinti dviems tomais. Jame bus 
tik lietuviškas Šv. Rašto tekstas su plačiais ko- 
mentarais, taip pat bendrasis įvadas į visą Šv. 
Raštą ir įvadai į atskiras jo knygas. 

Šio stambaus veikalo antrosios laidos atbai- 
gimui dar truks penktojo tomo, kuriame yra 
Evangelijos ir Apaštalų darbai. 

Telaiko gerasis Dievas mūsų jubiliatą stip- 
rioje sveikatoje dar ilgus ilgus metus, kad jis 
duotų katalikiškajai Lietuvai dar ir šį tomą ir 
eilę kitų, idant Dievo žodis vis labiau plistų ir 
įsistiprintų lietuvių tautoje. 


A. Mončys — Pirmoji Kryžiaus Kelių stotis 

Kalbu tau po daugelio tylėjimo metų, 

Mano sūnau. Nebėr Veronos. 

Pirštuose sutryniau plytos dulkę. Štai kas mums 
Iš didelės gimtųjų miestų meilės. [belieka, 


Sode girdžiu tavo juoką. Ir kvapas svaigstančio 
Šlapiom šakutėm artinasi prie manęs, [pavasario 
Manes, kurs netiki į jokią laimės jėgą, 
Kurs pergyveno jau kitus ir pats save. 


O, kad žinotum tu, kaip būna kartais naktį, 
Kai kas nors bunda staigiai ir paklausia 
Plakančios širdies: Ko tu dar nori, 
Nepasotintoji? Pavasaris, lakštingala dainuoja. 


Sode vaikų juokas. Pirmoji tyra žvaigždė 

Atsiveria ties nepražydusių kalnų miglom 
Ir vėl lengva daina ant mano lūpų krenta, 
Ir vėl esu aš jaunas, kaip tuomet, Veronoj. 


Atmest, atmesti viską. Juk ne to man reikia. 

Nenoriu nieko prisimint, nei grįžt atgal. 

Miegokite, Romeo ir Julieta, guoly sutaršytų 
[plunksnų, 

Aš jūsų rankų sujungtų iš pelenų nekelsiu. 

Tuščias katedras tegu lanko katinas 

Ir akim šviečia ant altorių. Lai apuokas 

Ties negyvu, aštriu skliautu sau lizdą suka. 


Kaitrų, baltą vidudienį žaltys griuvėsiuos 
Tegu sau šildosi tarp pelenų ir tyloje 
Tegu apjuosia blizgančiu lanku beprasmį auksą. 


Aš negrįšiu. Aš noriu žinoti — kas mums lieka 
Pavasarį atmetus ir jaunystę 

Ir trapumą lūpų, 

Iš kurių karšta banga 

Aistringą naktį plaukia. 


5 


Dainas atmetus, vyno kvapąs; 

Skundus ir priesaikas ir naktį deimantinę 

Ir žuvėdrų klyksmą, kurį seka juodos saulės 
Spinduliai. 

Koks grūdas liks 

Iš obuolio ir iš gyvenimo, kurį mums perpjovė 
Ugninis peilis? 

Tikėki man, sūnau, nelieka nieko. 
Tik brandaus amžiaus vargas, 
Delne likimo ruožai, 

Tik vargas, 

Daugiau nieko. 


PLI C LOR A UDA 


Dugno akmuo, kuris matė jūras senkant 

Ir žuvų baltų milijoną, šokantį kančioj — 

Aš, vargšas žmogus, stebiu baltą skruzdėlyną 
[apnuogintų tautų, 

Be laisvės. Stebiu krabą, mintantį jų kūnu. 


Mačiau valstybes griūvančias ir žūvančias tautas, 
Karalius bėgančius ir imperatorius, tironų galią. 
Dabar, šią valandą, galiu jum pasakyti, 

Jog aš esu — nors viskas žūna, | 

Geresnis gyvas šuo nei dvėsęs liūtas, 

Kaip skelbia Raštas. 


Aš, vargšas žmogus, sėdėdamas ant šalto | 

akmenio ir suspaustom. akim, 
Dūsauju, mąstydamas apie žvaigždėtą dangų, 
Apie neeuklidinę erdvę ir išsiskleidusią amebą 
Ir apie augštus termitų pylimus. 


Sapnuoju vaikščiodamas, kai užmiegų — gyvenu 
Bėgu vejamas ir apsišlakstęs prakaitu. [tikrove, 
Ant ryškių aušros rankų, miestų aikštėse, 

Po išsprogdintų vartų marmuro likučiais, 
Prekiauju degtine ir auksu. 


O juk dažnai taip būdavau arti, 

Bepasiekiąs metalo širdį ir ugnies ir vandenio, 
Nežinomybė man parodydavo savo veidą 

Taip, kaip upėj skendinti tamsi naktis. 

Ir sveikino mane skaidrieji varialapiai sodai, 
Kurie užgęsta gaudomi. 


Čia pat, už lango, pasaulių oranžerija žėrėjo, 

Kur mažas vabalas ir voras yra planetai lygus, 

Kur keliaujantis atomas nelyginant Saturnas 
[dega 

Ir šalia visa to prie lūpų vasaros kaitroj 

Asotį šaltą. [šienpjūviai kelia 


Tik to norėjau, daugiau nieko. Senatvėje, 
Kaip žilas Goethė, atsistoti prieš pasaulio veidą, 
Ir pažinti jį, ir palyginti 

Su kūriniu, kurs stovi lyg tvirtovė miško, 

Ties kintančia šviesų, trapių šešėlių upėm. 


Tik to norėjau, daugiau nieko. Kas 

Kaltas? Kas parėdė man atimti 

Jaunystę ir brendimo amžių ir siaubu paženklino 
Geriausius metus mano? Kas 

Kaltas, kas gi kaltas, Dieve? 


Galiu galvoti tik apie žvaigždėtą dangų, 
Apie augštus termitų pylimus. 


Išvertė J. Kėkštas 


S GINTARO 


Gintaro prekybos keliai ŠALTINIO SRITIS 


priešistoriniais laikais žalva- < 


rio ir ankstyvajame geležies 
amžiuje (tarp 1600 ir 400 m. 
pr Kr.) 


—— 


CCINLTARO 
KE5L: I A I 
PRIEšISTORINIAIS LAIKAIS / 


Gintaras Baltijos jūrai nešė garsą tūkstan- 
čiais metų, suvaidindamas Pabaltijo žmogaus is- 
torijoj didžiulį vaidmenį. Jis buvo vertinamas 
taip kaip taurusis metalas, o tarptautiniams ry- 
šiams užmegzti buvo tikra magnetinė jėga, 
įtraukusi vakarinę ir pietų rytinę Baltijos sritį 
į gyvą prekybą su vidurine Europa, Viduržemio 
jūros sritimi ir net Azija. 

Baltijos gintariniai karoliai bei figūrėlės 
archeologui yra daug sakantis objektas, nes yra 
žinoma, kad toks gintaras, koks randamas Bal- 
tijos pakrantėje (“Succinitu" vadinamas), kitose 
jūrose neaptinkamas, o gintariniai karoliai ir ki- 
tokie dirbiniai randami visoje Europoje tarp Vi- 
duržemio ir Baltosios jūros, tarp Egipto, Kretos, 
Graikijos, Mažosios Azijos ir Kaukazo. To gin- 
taro šaltinis per tūkstančius metų yra buvęs Bal- 
tijos pajūris tarp Danijos ir Latvijos. Rytprū- 
siai ir Lietuva buvo neišsemiama to šaltinio vers- 
mė. 

Kaip sena yra žmogaus rankos paliesto gin- 
taro istorija? Iš kurių laikų turime pačius se- 
niausius gintaro dirbinius? 

Fig. 1 a. pavaizduota arklio figūrėlė grei- 
čiausiai priklauso mezolitui (apytikriai: tarp 8-to 
ir 3-čio tūkstantmečio pr. Kr.), borealinio klima- 
to perijodui, kada Baltijos jūra buvo Ancyliniu 
ežeru ir žvejų-medžiotojų kultūra Pabaltijy bu- 
vo gražiai suklestėjusi. Tarp Danijos ir Estijos 

DR. MARIJA GIMBUTIENĖ 


iš to laikotarpio rasta ne tik gyvulių figūrėlių, 
bet taip pat ir įvairių pakabėlių, gražiai taškelių 
ar duobučių eilėmis bei brūkšneliais ornamen- 
tuotų.  Kaikurie jų rasti gyvenamose sodybose 
ir stratigrafiniu bei geomorfologiniu būdu yra 
gerai datuoti. Įrankių bei meno objektų pana- 
šumas ištisoje Baltijos pajūrio juostoje bei tu- 
rėjimas tokių susisiekimo priemonių, kaip rogės, 
šunys ir laivai, rodo, kad jau ir anais laikais 
žmonės mokėdavo susisiekti dideliais atstumais. 


Laukinio arklio bei meškos, elnio, šerno 
skulptūrėlės yra tipingos šiaurinės Europos me- 
džiotojų -kultūros menui. Greta paleolitinio me- 
no, gerai žinomo iš Prancūzijos ir Ispanijos uolų 
piešinių, šiaurinėj Europoj pirmieji meno pa- 
minklai pasirodo, kai tik pasitraukia ledynas. 
Meniniai medžiotojo palinkimai ypač reiškėsi na- 
tūralistiškai bei statiškai vaizduojamų gyvulių 
figūromis, užsilikusiomis iki šių dienų įrėžtų uo- 
lose ar išskaptuotų iš akmens ar gintaro. (Fig. 1). 
Skandinavijoj yra atrastos ištisos serijos gyvu- 
lių figūrų, ypač elnių, įrėžtų uolose. Rytprūsiuo- 
se irgi rasta pora to pat stiliaus įraižų ant ak- 
mens. 

Šiaurės rytų Europoje, kur žemdirbystė įsi- 
galėjo kiek vėliau nei srityse į pietų vakarus, 
ilgiau tęsėsi natūralistinis gyvulių vaizdavimas. 
Iš gintaro, akmens, titnago ir medžio naujojo ak- 
mens amžiaus žmonės mokėjo padaryti ir žmo- 

Fig.1.a. 

Gintarinė laukinio arklio figūrėlė, rasta Wol- 
denburge, Brandenburge, kuri greičiausia pri- 
klauso mezolitui (viduriniam akmens am- 
žiui). Pagal H. Kuehn, 1935 


„Gintarinė meškos figūrėlė, rastą Stolpe, Pa- 


mary. 


„ Gintarinė šerno figūrėlė, rasta Dancige. 


Pagal H. Kuehn, 1935 


nių figūrėles, kurios tačiau buvo labai schemati- 
nės. Vienos iš geriausiai pavykusių žmonių 
skulptūrėlių iš visos šiaurės rytų Europos buvo 
atrastos Juodkrantėje, Kuršių Neringoje. (Fig. 2.) 

Kai trečiojo tūkstantmečio pr. Kr. gale žem- 
dirbystė vis palaipsniui stūmėsi į šiaurinę Euro- 
pa — i Pabaltijį, gintaro vaidmuo dar labiau iš- 
augo. Jis tapo plačios prekybos objektu. Iš gin- 
taro buvo pradėti gaminti apskriti karoliai, ku- 
rie randami kapuose ir sodybose nebe tik palei 
Baltijos jūrą, bet ir vidurinėj Europoj. Gintaras 
buvo mainomas į pirmąjį metalą, ką rodo vario 
dirbiniai, rasti palei Elbę, Oderį, Vyslą, Nemu- 
ną, ir gal į druską ir kitus dalykus, kurių mums 
žemė neužkonservavo. 


Apie 2000 m. pr. Kr. gintaro prekyba vis 
intensyvėjo. Pailgi cilindriniai karoliai bei gin- 
tariniai miniatiūriniai kirveliai (Fig. 3), dažnai 
taškučių eilėmis ornamentuoti, buvo būdingi tai 
žemdirbių kultūrai, kuri buvo paplitusi tarp El- 
bės, Bohemijos-Moravijos-Ukrainos ir Rytprūsių. 
Toji kultūra antrojo tūkstantmečio pradžioje 
slinko šiaurės ir šiaurės rytų kryptimi į Pabal- 
tiji ir Rusijos plotus. Iš jos greičiausia yra išsi- 
vysčiusios šiaurinės indoeuropiečių tautos, tarp 
jų ir mūsų tiesioginiai protėviai baltai (aisčiai). 

Pačiame akmens amžiaus gale (antrojo 
tūkstantmečio pradžioje — apie 1800-1700 m. pr. 
Kr.), mūsų pajūrio gyventojai gyvai prekiavo su 
Vakarų Europos, Ispanijos kilmės, pirkliais, ku- 
rie keliavo per Vakarų ir Vidurio Europą ir net 
siekė šiaurinę Europą, prekiaudami gintaru, va- 
rio, aukso, elektrono, kaulo dirbiniais bei labai 
gražiai ornamentuotais ir gerai pagamintais var- 
po formos puodais. Kuršių Neringoje ir kitur 
Rytprūsių, Lietuvos ir Latvijos pajūryje yra ras- 
ta daug gintarinių sagų konuso pavidalo su V 
forma išgręžtomis skylutėmis, kurios yra cha- 
rakteringos tų Vakarų Europos pirklių sagų sti- 
liui. (Fig. 3) Tokias konuso pavidalo sagas jie 
gaminosi iš kaulo, bet, matyt, pajutę galimybę 
panašias sagas pasigaminti iš gintaro, stengėsi 
jo gauti iš pietų rytų Pabaltijo. Šių pirklių dėka 
gintaras pakliuvo į Vidurio bei Vakarų Europą, 
net Ispaniją, o Pabaltijis buvo paveiktas naujų 
impulsų bangos. Pasikeitė keramikos ir gintaro 
dirbinių formos, o pagal iš pirklių įsigytus vari- 
nius ginklus buvo bandoma panašius pasigamin- 
ti iš titnago. 

Su žalvario pasirodymu Europoj apie 1900- 
1700 m. pr. Kr. gintaro prekybai atsivėrė nauji 
keliai. Savo pėdsakus pabėręs palei Elbę, Oderį, 
Vyslą, per centralinę Europą gintaras nuklydo į 
Mikėnų, Kretos bei Egipto kultūras. Apskrito 
lęšio pavidalo gintariniai karoliai rasti su pir- 
maisiais ankstyvojo žalvario amžiaus dirbiniais 
Pabaltijy ir tokios pat formos karoliai rasti ne 
tik Vidurio Europoje — Bohemijoj, Moravijoj, 
Silezijoj, Vengrijoj, bet ir Kretos saloje, prade- 
dant nuo Kretos kultūros Vidurinio Minoinio 
perijodo, ir Graikijoje tame laikotarpyje, kuris 
garsus Mikėnų kapais (angliškai vadinamais 


"Shaft Graves ot Mycenae“", vokiškai “Schacht- 
graber MS 5l6 a pri Kr. ir Italijoje Terramare 
kultūros kapuose ir sodybose iš 16-15 amžiaus 
pr. Kr. (Fig. 4) 

Rytinio Viduržemio pajūrio tautų kultūra 
antrajame tūkstantmetyje klestėte klestėjo ir jų 
susidomėjimas gintaru ir užmezgimas prekybi- 
nių santykių su šiaure buvo viena iš svarbiau. 
sių priežasčių, kuri nulėmė, kad ir šiaurinėje Eu- 
ropoje, ypač plote tarp Danijos ir Lietuvos, iš- 
augo gana turtinga ir įvairi metalo kultūra. Pre- 
kyba tais laikais jau buvo pasiekusi tarpkonti- 
nentalinio charakterio. Ankstyvajame žalvario 
amžiuje rytų Pabaltijy paplito daugelis žalva- 
rio ar aukso ginklų, įrankių, papuošalų, kurie 
prekybos būdu atkeliavo iš pietinės, centrinės ar 
net vakarinės Europos, net iš Britų salų. Dau- 
gelis tų importuotų dirbinių priklauso laikui apie 
1400 m. pr. Kr. Egipto kilmės mėlyno stiklo fa- 
jansiniai karoliai rasti Europoje maždaug tose 
vietose, per kurias ėjo “gintaro kelias": per Vi- 
durio Europą ir Graikiją ir per Juodąją jūrą. 
Rytprūsiuose, Rantau pilkapyje, Fischhausen 
apskrityje (netoli Karaliaučiaus) prie Baltijos 
jūros irgi buvo rasti mėlyni fajansiniai karoliu- 
kai iš maždaug 12-11 amžiaus pr. Kr. 

Su naujais impulsais iš pietuose gyvenančių 
augštesnės kultūros tautų vidurio ir šiaurės Eu- 
ropos kultūra įgavo gyvai besikeičiantį veidą. 
Įrankių ir ginklų formos tobulėjo, kaskart stip- 
rindamos vietinę metalo kultūrą... Meno stiliai 
keitėsi. Žalvario amžiui charakteringas rato ir 
spiralės motyvas greičiausia atėjo iš Mikėnų kul- 
tūros per Dunojaus sritį iki Pabaltijo ir čia bu- Fig.2. Gintarinės žmonių figūrėlės, rastos Juod- 


vo įpintas į lokalinį stilių. 13-11 amžiuje pr. Kr. krantėje, Kuršių Neringoje ir Rytprūsiuose, 
Rytų Pabaltijui, pavyzdžiui, buvo būdingi ap- priskiriamos neolito laikotarpiui. 
siaustams susegti smeigtukai iš žalvario vielos Pagal H. Kuehn, 1935 


su didelės spiralės galvute. Koncentrinis ratas 
vyravo kapų architektūroje. Mūsų protėvių sta- 
tomi iš žemės ir akmenų pilkapiai (milžinkapiai), 
kuriuose laidodavo nuo vieno ligi dešimties ar 
daugiau žmonių, būdavo apvesti keliais akmenų 
vainikais. Žalvario amžiaus paminklai, išlikę ligi 
mūsų laikų, rodo didelį skonį. 

Mūsų pajūris žalvario amžiuje buvo išvys- 
tęs ryšius ne tik su pietumis, bet ir su pietų ry- 
tais — su Mažąja Azija, su Kaukazu, su rytais 
— su rytine Rusija, o per ją su vakariniu Sibi- 
ru ir net Kinija, ir su šiaure — su Skandinavija 
bei šiaurine Rusija. |) 

Ties Nemuno žiotimis (Šernuose, Klaipėdos 
apskrityje) yra rasta Sirijos ar „Anatolijos (M. 
Azijos) kilmės žalvarinė statulėlė, „kuri yra, he 
abejonės, tipinga hetitų dangaus dievo figūrėlė 
(Fig. 5). Sirijoje ir Anatolijoje tokios statulėlės 
yra žinomos iš laikotarpio tarp antrojo tūkstant- 
mečio vidurio ir septintojo amž. pr. Kr. Dar vie- 
na neabejotinai Artimųjų Rytų kilmės statulėlė 
buvo rasta kitoj vietoj pėjo bet. mas 

į iet: ži „ Netoli Nemu - 
S Sua Lenkijoje. (Kruhowicze), buvo aptik- pig.3.a. Cilindriniai karoliai, rasti Kuršių Neringoje, 


šį iek ki i iš ies dievu- iš pačios antrojo tūkstantmečio pr. Kr. pra- 
ta šiek tiek kito pavidalo vyriškos lyties Bs S aaa iii 


ko figūrėlė. Jai paralelių yra rasta Rusijoje ir 

Fig.5. žalvarinė hetitų dangaus dievo skulptūrėlė, 
Anatolijos arba“ Sirijos kilmės, galinti pri- 
klausyti laikui tarp antrojo tūkstantmečio 

: vidurio ir 700 m. pr. Kr. Rasta Šernuose prie 

0 | Klaipėdos. „Pagal Wiesner, 194i 

Fig. 3. 3 
b. Gintarinis miniatiūrinis kirvelis, rastas Len- 
kijoje, Sandomierio aps., priskiriamas ant- 
rojo tūkstantmečio pradžiai. 
Pagal W. Antoniewicz, 1936 


c. Gintarinės sagos, rastos Kuršių Neringoje 


priklausančios laikotarpiui apie 1800 pr. Kr., 
charakteringos Vakarų Europos kilmės pirk- 
lių gaminamų sagų formoms. 


kio Fig. 6. 
Fig. 4 


Azijos kilmės peiliai su arklių ir avinų figū- 
rų rankenomis, priklausančios Kinijos An- 
Gintariniai karoliai, rasti Mikėnų kape iš yang kultūros periodui 13-11 amžiui pr. Kr. 
16 amžiaus. Lygiai tokios pat formos gin- Rasti ties Volgos ir Okos santaka, kur jie 
tariniai karoliai yra žinomi iš ankstyvojo žal- atsirado greičiausia gintaro prekybos dėka, 
vario amžiaus kapų Pabaltijy. nes žo BA rasta gintarinių dirbinių. 
Aa Pagal G. Karo, 1933 . 3 2 


Pagal Tallgren, 1938 

sta Kaukaze, kur, manoma, yra jų kilmės vie- 
a. 

Šitie sporadiniai radiniai iš tolimų pietų ry- 
tų, kurie kaip tik subėga į gintaro šaltinio sri- 
tį, rodo, kad gintaro kelias ėjo nuo Lietuvos per 
Dunojų, per Dnieprą ir Juodąją jūrą, kur pake- 
liui kapuose ir lobiuose surasta gintarinių ka- 
rolių. Dar kitas kelias ėjo Volgos upe, kuri jun- 
gė Kaukazą, centrinę Rusiją ir rytų Pabaltijį. 
Gintaro rasta ties Volgos ir Okos santaka, kur 
kartu buvo aptikta Azijos tipo dirbinių, kurių 
stilius rodo Kinijos An-yang kultūros kilmę, da- 
tuojamą pagal istorinius dokumentus 13-11 am- 
žiumi pr. Kr. (Fig. 6) Tiems radiniams, kurie ap- 
tikti ties Volgos Okos santaka — lenktiems pėi- 
liams su gyvulių skulptūrų rankenomis — labai 
artimos paralelės yra žinomos Kinijoje (daugiau 
nei 4000 km atstumas!), bei giminingų žalvarinių 
peilių buvo surasta ir plote tarp Kinijos ir ry- 
tinės Rusijos: Baikalo bei Minusinsko srityje, 
vadinamoje Karasuko kultūroje. Idomu, kad gin- 
tariniai pailgi pakabučiai su rantytomis sienelė- 
mis, kokie rasti Lietuvoj ir šiaurinėje Rusijoje, 
labai primena Karasuko kultūros žalvarinių pa- 
kabučių formą. Galbūt, tos formos atsiradimas 
buvo paveiktas kontakto su tolimais rytais. Ry- 
tinėje Rusijoje antrojo tūkstantmečio pr. Kr. pa- 
baigoje susikryžiavo Azijos, Kaukazo ir rytų 
Pabaltijo prekyba. Tai rodo, kad jau prieš 3000 
metų prekybiniai keliai siekė kelis tūkstančius 
kilometrų ir kad buvo profesionalai keliautojai 
pirkliai, kurie gabendavo prekes. 


Žemėlapis rodo prekybinių kelių distancijas 
žalvario amžiuje. (Žiūr. žemėlapį) 

Gintaras savo vertės nenustojo ir vėlesniais 
laikais. Kai 11 amžiuje pr. Kr. sunyko Mikėnų 
kultūros prekybiniai santykiai, su pietų rytais 
— su Dunojaus sritimi, su Kaukazu ir M. Azija 
gintaro prekyba tebesitęsė. Palei Juodąją jūrą 
gyveno kimerai (10-7 amž. pr. Kr.), vėliau ski- 
tai ir graikų kolonijos, įsikūrusios šiauriniame 
jūros pakrašty (7, 6 amž. pr. Kr.), buvo labai akty- 
vūs prekyboje. Graikų miestai Juodosios jūros 
pakrantėje buvo lyg Mažosios Azijos miestų 
avanpostai, jungę Persų imperiją su skitais. Ski- 
tai turėjo tiesioginį kontaktą su šiauriniais gy- 
ventojais. Tai mes žinome iš pirmojo istoriko 
Herodoto raštų (5 amžiuje pr. Kr.). Importuotų 
dirbinių iš pietų rytų rasta Rusijoje, Ukrainoje, 
Gudijoje, Lenkijoje ir pietų rytų Baltijos pajū- 
ryje. Rytprūsiuose, Karaliaučiaus srityje, suras- 
ta kaukaziškų papuošalų. as 
' Priešromėniškais laikais Apeninų pusiasaly 
žydėjusios etruskų ir Vilianovos kultūros kapuo- 
se randami labai dideli kiekiai gintaro, daugiau- 
sia priklausą 7-5 amžiui prieš Kr. Gintaras buvo 

vartojamas karoliams ir žalvarinių ar sidabrinių 
papuošalų pagražinimui. Prekybiniai keliai su 
Italija lengvai nustatomi pagal Italijos kilmės 
žalvarinių indų, papuošalų, ginklų ir ankstyvų 
geležies dirbinių paplitimą šiaurinėje Europoje. 
Jų ypatingai daug rasta palei žemutinę Vyslą, 
Vartą, Oderį — tą nuolatinį kelią, kuris jungė 
pletų rytinį Baltijos krantą su pietine Europa. 

Išaugus Romos imperijai pirmaisiais amžiais 
po Kr., domėjimasis gintaru buvo stipriai atgai- 
vintas. Iš pirmųjų šimtmečių prieš Kr. turime 
maža duomenų, kurie kalbėtų apie gintaro pla- 
tesnį vaidmenį, bet nuo antrojo amžiaus po Kr. 
Baltijos pajūrio kultūros, ypač rytiniame Pabal- 
tijy, pasiekia tikrą žydėjimo laipsnį. Romos mo- 
netos, romeniški puodai, fibulos, stikliniai ir ema: 
liniai karoliai liudija gyvus prekybinius santy- 
kius su Romos imperijos provincijomis. Rytprū- 
siuose, Lietuvoje ir Latvijoje Romos monetų, 
daugiausia iš antrojo amžiaus galo ir trečiojo am- 
žiaus pradžios, surasta didelis skaičius (iki 1938 
metų Lietuvoje buvo žinomos 56 monetos). Šito 
gausaus importo priežastis visų pirma buvo gin- 
taras, kurio didelius kiekius randame Romos im- 
perijos teritorijoje, apėmusioje tada beveik pusę 
Europos ir rytinę Viduržemio jūros sritį. Romė- 
nų rašto šaltiniai mini gintarą ir kaip jis buvo 
parsigabenamas iš Baltijos pajūrio. Jau pirma- 
jame amžiuje daug gintaro buvo vežama į Pa- 
dunojo sritį. Caius Plinius Secundus (23-79 m. 
po Kr.) rašo, jog Nerono laikais gladijatorių 
rungtynių rengėjai siuntę raitininką pargabenti 
gintaro, ir jis tiek parvežęs, kad rungtynių die- 
nomis viskas buvo išpuošta gintaru. Didžiausias 
gintaro gabalas svėręs net 13 svarų. Nuo Duno- 
jaus srities gintaras keliavo pietų kryptimi Ad- 
rijos jūros link. 

Gintaro kelių kroniką galėtume dar nutęsti 
ir į vėlyvesnius laikus. Tačiau tie prekybos takai 
savo atstumais nebeprašoko žalvario amžiaus ir 
Romos, imperijos laikų takų. 1600-400 m. pr. Kr, 
ir pirmieji amžiai po Kr. — gintaro prekybos 
žydėjimo laikai. (Žiūr. žemėlapį) Vietiniai Bal- 
tijos pajūrio gyventojai, kiek mums rodo kapi- 
nynų tyrinėjimai, gintarą papuošalams nenu- 
trūkstamai naudojo iki pat istorinių laikų pra- 
džios ir vėliau. 19 amžiuje Kuršių Neringoje bu- 
vusios gintaro kasyklos, kuriose, iškasdavo gin- 
taro tiek, jog tekdavo skaičiuoti kilogramais. | 


Pastaba: Straipsnis rašytas pusiau populiaria torma, 
kad būtų prieinamesnis ne specialistams. Minimus 
faktus su dokumentacija autorė duoda savo ruošia- 
moje studijoje anglų kalba “Rytų Europos Proistorė", 
kuria numato išleisti Harvardo Universitetas (Ameri- 
can“ School of. :Prehistoric ' Research), Cambridgė,; 
Mass. | t Ž 5 a . LS 

R Ž PR O) B L EMO S JURGIS BLEKAITIS 


(Pabaiga) 


IšEIVIJOS PATYRIMAS 


1. Tremtiniška dabartis jau siekia beveik 
dešimtmečio senumo. Mūsų visų buvimas toje 
dabartyje ir stoka atotraukos trukdo aiškias iš- 
vadas, tačiau šioks toks vertinimas jau yra gali- 
mas dėl dviejų aplinkybių: dėl pakankamo ati- 
trūkimo nuo nepriklausomojo laikotarpio, kuris 
leidžiasi ryškiai lyginamas su šia diena, ir dėl 
jau svaraus skaičiaus metų, kuriuose vyko ir te- 
bevyksta tremtiniška pastanga. Šis bemaž dešimt- 
metis naująsias sąlygas padaro jau nebe tokias 
naujas, vis labiau apibrėžtas ir aprėžtas, vis dau- 
giau pažintas ir galimas vertinti. 


Šių naujų patyrimų pradžioje buvo gyvena- 
ma daugeliu iliuzijų. Jų visų pagrinde buvo ne- 
galėjimas ir nenoras pripažinti susidariusios si- 
tuacijos, kaip realybės. Buvo tęsiamas, tiksliau 
— vaizduojamas tęsiant, gyvenimo ir kūrybos 
būdas, pagrįstas buvusios valstybės, bet ne emig- 
racijos padėtimi. Tuo tarpu susidariusios sąly- 
gos iš pačių pagrindų buvo kitokios ir reikalavo 
naujai apsispręsti ir prisiderinti. Tai lietė visą 
kultūrinį gyvenimą, ir gal labiau, negu kitas 
sritis, — tokią šakotą instituciją, reikalaujančią 
savo žemės po kojom, kokia yra teatras. 


Teatro sąlygų pagrindiniai pasikeitimai, pa- 
darę jį nebeįmanomą senąja prasme, buvo šie: 
veikimo bazė, buvusi įprastai (ir natūraliai) visa 
lietuvių tauta, pirmiausia — miestų gyventojų 
masė, per kelis dešimtmečius priėmusi teatrą, 
kaip vieną iš būtinybių šalia dienraščio, knygos 
ar Mokyklos, — toji bazė liko pakeista atsitik- 
tiniais, mišriais ir negausiais tremtinių susibū- 
rimais stovyklose, arba — vėliau — dar mišres- 
nėmis išeivių kolonijomis Amerikoj ir kitur. To- 
kia bazė yra nepakankama mūsų įprasto tipo te- 
atrui, kuris buvo plati, valstybės tvarkoma ir re- 
miama institucija. Antra — teatrinė organizaci- 
ja: mūsų aktoriai buvo pratę dirbti, pakenčia- 
mai aprūpinti savo egzistencijos reikaluos, pa- 
klusę valdžios įstaigos tvarkai, drausmei ir ak- 
toriškų katagorijų gradacijai, nustatytai pagal pa- 
tyrimą ir gebėjimą. Aktoriams kolektyvas buvo 
didelė šeima, tvarkoma iš augščiau skirtųjų ir 
todėl nedisputuojamo autoriteto globėjų. Jei vy- 
ko kokia rivalizacija, tai dėl geresnių vaidmenų, 
dėl meninio iškilimo, bet ne dėl valdžios ar cen- 
to. Tremty aktoriai atsidūrė ne kolektyviai, bet 
kaip atskalos nuo įvairiausių, skirtingų amžium, 
tradicija ir pajėgumu teatrų. Iš senųjų ypatybių 
liko noras ir įprotis vaidinti, bet neliko nei ap- 
rūpintojų, nei direktorių, nei meno vadovų, nei 
techninių pagelbininkų, nei teatro patalpos, nei 
jokio turto, scenerijos, rekvizito, ir t.t. Tuo tar- 
pu, teatro ir jo veiklos supratimas liko senas, 

neprisitaikęs prie realybės ir nebeįmanomas rea- 
lizuoti. = 

Tuo būdu, šiedu pagrindiniai pasikeitimai 
savo esmėj yra lemiami nuostoliai: netekta vei- 
kimo pagrindo — tautos, ir meninės organizaci- 
jos — paties teatro. Iš jų išplaukia visos konsek- 
vencijos. Netekimas plataus ir jau teatrą priemu- 
sio pagrindo sukūrė naują “teatro" santykį su 
tremtinių telkiniais, tapusiais “visuomene". Ben- 
druomenės dalis, kaip ir aktoriai, gyveno praei- 
ties vaizdais ir iš tremties teatro norėjo mielo 
senų, laimingų dienų priminimo: Lietuvoje ėju- 
sių veikalų, pažįstamų aktorių, bent panašių į 
anuos spektaklių. Todėl naujas gyvenimas neat- 
nešė naujo dramaturgo, bet su nostalgija atkasė 
eilę “aukso vidurio" veikalų, kadaise masiškiau- 
siai traukusių žiūrovą. Taip, su vargais ir nepri- 
tekliais, nuo pirmųjų stovyklinių dienų ir iki šiol 
vis tebešvysčioja “Naujieji žmonės", “Pirmas 
skambutis", “Mokyklos draugai". .: Būtų galima 
pratęsti šią vardų liniją, bet jie terodytų tą pa- 
ti: kad mes gyvename galvomis, persuktomis į 
nugarą — į praeitį. Jei savo atsiradimo metu 
Lietuvoj šie ir panašūs veikalai sudarė dalį gana 
įvairaus repertuaro ir buvo visiškai savo vietoj, 
tai naujose sąlygose jie virto liūdnais anachro- 
nizmais, mirusio Lietuvos teatro antkapiais. Ta- 
čiau tremtiniškų teatrinių pastangų praktika ro- 
do, būtent, gausesnį tokių veikalų lankymą, ne- 
gu naujųjų, ir tuo būdu atsakomybė už juos krin- 
ta visuomenei labiau, nei aktoriams, nes šie turi 
turėti žiūrovų, kad jų pastanga išsaugotų bent 
kokią prasmę. 

Susiformavo naujas ir skaudus santykis su 
visuomene: teatras liovėsi buvęs tos visuomenės 
institucija, jos organizuojamas ir remiamas. Va- 
dinamieji veiksniai teatro atžvilgiu neperėmė 
buvusių valstybės funkcijų ir teatro nesuorgani- 
zavo. Jie neparėmė teatro administratyviai, ką 
būtų galėję atlikti panašiu būdu, kaip jie suge- 
bėjo suorganizuoti mokyklas. Nepadėjo jam su- 
sigaudyti padėty idėjiškai, surasti, ką ir kaip 
naujose sąlygose kalbėti. Neparėmė nei mate- 
rialiai, nors visuomenėje buvo ir, turbūt, yra 
tiek įmonių, tiek pasiturinčių asmenų, kurie ras- 
tų lėšų, jei tikėtų, kad jos skiriamos rimtam ir 
svarbiam reikalui. (Materialinę pagalbą — se- 
nais drabužiais — tėra tiekęs Balfas.) Beje, bu- 
vo užsimezgęs globos santykis su Tremtinių 
Bendruomene, bet jis, ilgai netvėręs, nutrūko. 
Lieka įspūdis, kad vyraujančios organizacijos 
pažiūrėjo į teatrą arba kaip į nereikalingą pra- 
bangą, arba kaip į privatų pačių aktorių reikalą. 


Veltui ne kartą beldęsi pagalbos, bet palikti 
patys sau, aktoriai parodė stebinančiai daug ini- 
ciatyvos ir energijos, ir visa, kas Vokietijoj ar 


Amerikoj teatro srity suorganizuota, per vargą 
sulipdyta, yra Jų vienų desperatiškos pastangos 
vaisius. Netenka tačiau stebėtis, kad iš tų par- 
tizaniškų žygių neišėjo ne tik naujų meno še- 
devrų, „bet niekad nebuvo priartėta prie lygio, 
Jau atsiekto prieš dešimtį metų Lietuvoje. Kiek- 
vienas nepriteklius — ar meninis: stoka vienin- 
go kolektyvo ir meno vadovybės, stoka naujo sa- 
vo arba gero svetimo veikalo, stoka vedamo- 
sios idėjos, 1prasminančios veiklą ir nukreiptos 
į „ateitį; ar organizacinis — nebuvimas tvarkan- 
čios rankos, administracijos, techninio persona- 
lo, stipraus ir nuolatinio ryšio su spauda; ar ma- 
terialinis — būtinybė kitais keliais užsitikrinti 
egzistenciją, stoka repeticinių patalpų, scenos ir 
viso, kas ja aprengia, — visi tie trūkumai nei- 
giamai atsiliepia meniniam spektaklių lygiui. 
Maža to — tie trūkumai yra tiek lemiami, jog, 
jų nepašalinus, teatro įprastine mūsų prasme iš 
viso negali būti. 

Vienoms negerovėms pasišaukiant kitas, iš- 
kyla ir neigiamybių, kurių normalusis teatras ne- 
sivaizdavo. Taip, susirūpinę egzistencija, akto- 
riai vis daugiau ima žiūrėti į reikalus komer- 
ciškai, vardan geresnių kasos pajamų sąmonin- 
gai žemindami ir taip neaugštą meninį pasirody- 
mų lygi, pataikaudami mažiausiai išprūsusiam 
žiūrovui, o dažnai nueidami ir į tokias žemas 
“chaltūras", kokių Lietuvoje jie patys be pasi- 
bjaurėjimo nepajėgtų žiūrėti. Blogiausia, kad 
kartą nuėjęs lengvu keliu, aktorius nebetenka 
rimtesnės meninės ambicijos ir nebetinka tikrai 
kūrybai, sunkiai ir skaudžiai jieškančiai. Ir už 
šią korupciją, kaip ir repertuarinį prisitaikymą, 
didele dalimi tenka kaltinti bendruomenės dau- 
gumos linkimą į pigų skonį, kuris aktoriams, 
besistengiantiems pritraukti žiūrovus, pakiša 
“Klumpės"" sumanymą, bet ne Krėvę ar Sruogą. 
Vėlgi: geresnieji veikalai, nauji bandymai daž- 
nai nepadengia nė įdėtų išlaidų. Bet aktorius 
teisingai jaučia turįs teisę už savo rimtą meninį 
darbą būti atlyginamas — bent ketvirtadaliu to, 
kaip solistai. Stoka vieningos organizacijos, ap- 
jungiančios scenos menininkus, teisingai paskirs- 
tančios darbą, apsaugojančios drauge menininkus 
nuo išnaudojimo, drauge ir žiūrovus — nuo mul- 
kinimo, — toji stoka palieka aktorių plūduriuo- 
ti visuotinėj baloj savo paties išmanymu. Tokio- 
mis sąlygomis daug logiškiau tikėtis iš teatri- 
ninkų ne tauraus, herojiško pasiaukojimo, bet 
to pat bruožo, kuriuo žymisi ir kiti bendruome- 
nės nariai — prakt'iško apskaičiavimo. Iš čia — 
komercializmo ir prisitaikymo yda. 

Išvirkščiam gyvenime, koks yra išeivija, iš- 
sivystė iki negirdėto pražydimo ir tokia negaty- 
vinė ypatybė, kaip išnykimas bet kokio vertės 
masto. Lietuvoje žiūrovą orijentavo spaudos kri- 
tika, tegu toli gražu ne visada profesionališka ar 
didelio skonio, bet vis dėlto daugiau ar mažiau 
sąžininga, nuoširdi, dažnai — per ilgesnį laiką 
sutelkta tų pačių asmenų rankose. Neturinti sa- 
vo nuomonės visuomenės dalis (o tokios visada 
apie 9070) galėjo orijentuotis dar ir 1š tokių iš- 


orinių faktorių, kaip veikalą statančio teatro so- 
lidumas, aktorių ar dramaturgų garsumas, pa- 
statyman sudėtos išlaidos, ir t.t. Gi jau Vokie- 
tijoje, o ypač — Amerikoje, visos šios žymės iš- 
nyko. Spaudoje nepralenkiamu begėdiškumu 
ėmė rašyti patapšnojančias ar barančias recenzi- 
Jas asmens, niekad nieko bendra neturėję su me- 
nu ar, iš viso, kultūriniu gyvenimu. Mėgėjų bū- 
reliai susilaukia (iš savo draugų ar šeimos narių, 
be abejo) sieksninių recenzijų, su plačiai nagri- 
nėjama kiekvieno "vaidyba", su nepaprastais vi- 
sų talentų pagerbimais. Profesionalų pasirody- 
mai, kaip rimtesni, atiduodami vertinti reikles- 
niems recenzentams, ir šie (visai teisingai!) ran- 
da daugybes nepriteklių ir ydų. Tačiau, lyginant 
atsiliepimus, bendra išvada iš visos mūsų trem- 
tiniškos spaudos yra akinančiai aiški: visi mėgė- 
jai, ar Rochestery, Memmingene, Sidnėjuj ar 
Coventry, visada stato ir vaidina nepalyginti ge- 
riau, nepamainomiau ir meniškiau, negu visi ik- 
šioliniai vargšai eks-profesionalai savo nevertuo- 
se pasirodymuose. Šalia “recenzijų nepaprastai 
paplito ir nemažesnio begėdiškumo reklama, ko- 
kios Lietuvoje jau nė panašumo neturėjome. 
Niekad negirdėti seni “scenos vilkai“ ir “publi- 
kos Mylimi menininkai" užima tiek vietos avan- 
siniuose pagarbinimuose, kad naivesniam gali 
sukelti neišsakomą entuziazmą: juk tai tikras 
aukso amžius mūsų scenoje! Iš kitos pusės, pa- 
vydas, asmeniškos sąskaitos, šiaipjau — antipa- 
tijos ir tyras, grynaširdis neišmanymas dažnai 
suniekina ir tą nedaugelį prošvaisčių, kuriomis 
teatrinė veikla dar galėtų pasidžiaugti. Visi tie 
neatsakingi spaudos reiškiniai, užuot tarnavę vi- 
suomenei objektyviai ir teisingai orijentuoti, ga- 
lutinai sumaišo nepasiruošusio skaitytojo supra- 
timą, ir, nepasitikėdamas savimi, žiūrovas visai 
vertai negali pasitikėti ir savo laikraščiu. O juk, 
rodos, būtų paprasta šią padėtį bent kiek sunor- 
malinti: ar negalėtų kiekvienas reikšmingas laik- 
raštis pasikviesti teatro reikalui po nuolatinį 
bendradarbį, nesakau specialistą — kur jį gau- 
si? — bet žmogų kultūringą, su skoniu ir sąžine, 
kuris objektyviai informuotų skaitytojus tiek 
apie įvykusius, tiek apie ruošiamus sceninius pa- 
sirodymus. Toks nuolatinis kritikas po ilgesnio 
laiko tampa skaitytojo pažįstamas, jo pažiūros ir 
skonis žinomas, ir teatrinis žiūrovas įgyja jo as- 
meny mastą ir tais atvejais, kada su jo nuomone 
nesutinka. 


2. Pal'etus visokias “konjunktūrines" nege- 
roves, tenka atsisukti veidu ir į liūdnesnes trem- 
ties teatro ligas, turinčias savo priežastis jau 
principinėje plotmėje — pačiame teatro mene, 
koks jis mūsų šiandien prezentuojamas. Nevisur 
mes galime pasiteisinti visuomenės abejingumu 
ar net neigiamu poveikiu, stoka teatrinės orga- 
nizacijos, negalėjimu gyventi iš teatro ir teatrui 
(o ar daug kitų mūsų kultūrininkų gyvena iš sa- 
vo specialybės?). Nevisur pasiteisinsim ir sun- 
kiu nuovargiu po neįprastų darbų, laiko ir ener- 
gijos stoka. Yra blogybių, kurios iškyla drauge 
su tomis pastangomis, kurias mes ištesime, yra 

trūkumų, kurių net ir šiose sąlygose galėtų ne- 
būti, jei su didesniu sąmoningumu ir pagarba 
prieitume prie teatro meno. 

Mūsų teatrinės pastangos savo sumoje rodo: 
ne tik neturėjimą ryškesnio meninio veido, bet 
ir jo nejieškojimą, nesidomėjimą vidinėmis ar 
techninėmis vaidybos meno problemomis, = 
priešingai, didžiausią nevieningumą, mišrainę iš 
visokų kartų ir “mokyklų" priemonių, imtinai 
iki štampelių ir triukelių; rodo nesistengimą, 
atsistojus ant Lietuvoje įgyto pagrindo, žengti 
toliau, pasinaudojant visu tuo, ką naujo mums 
atveria Vakarų pasaulis, — priešingai, regime 
tingų ir nekultūringą numojimą ranka į visa, kas 
“svetima": didžiąją pasaulinę dramaturgiją, teat- 
rinius stilius (skirtingus, pvz., Vokietijoje, Ang- 
lijoje, Prancūzijoje ir Amerikoje), naujus mums 
teatrinės technikos dalykus; rodo nejieškojimą 
aiškios vedamos idėjos, siekiamybės savo veiki- 
mui, nesistengimą rasti dvasinę bazę Lietuvos 
ateity ar bent šioje dabarty. Priešingai, matome 
gyvenimą pasenusiais, baigiančiais išdilti praei- 
ties likučiais. Nepagalvojama, kad šis sustojimas 
veidu į praeitį ne tik nepadaro mūsų ištikimais 
laisvosios Lietuvos teatro ritieriais-gynėjais, o 
kaip tik tą teatrą išduoda: Lietuvos teatras, nors 
ir jaunas, nors ir netobulas, buvo kūrybingas ir 
gyvas, nes jis kaip tik ir mokėsi visur, kur ga- 
lėjo pasiekti, ir žengė priekin, nes jis kaip tik 
nuolat kratėsi viso, kas buvo įsisenėję, jis jieš- 
kojo, o atskiromis epochomis — ir turėjo savo 
meninį veidą. Suprantama, kad pusiau mėgėjiš- 
kam viršlaikio veikimui negali būti taikomi di- 
deli reikalavimai nei kiekybės, nei kokybės pras- 
me, kokie jie tiko laisvos valstybės augančiam 
teatxui. Tačiau, jei jau iš viso kas nors daroma, 
tei turėtų būti aiškiai įsisąmoninta, ko tuo sie- 
kiama, kas ir kaip norima pasakyti, kam tarnau- 
jama — žmonių palinksminimui, savo kišenei, 
ar teatro menui. Jei yra bent pretenzija į meniš- 
kumą, tai jokios sąlygos nepateisina nesidomėji- 
mo to Meno problemomis. Sąlygos pateisina gar- 
bingą visišką nutilimą, suprantant, kad mūsų 
turėtasis teatras čia neįmanomas, ir nerandant 
prasmės kitokiam. Bet jei pasirenkama žūtbūt 
gyvuoti, atsistojama prieš atsakomybę: kam, kas 
ir kaip daroma. k 


3. I klausimą kam aplenksiu atvejus: savo di- 
desniam garsui, žmonių palinksminimui ir šio- 
kiam tokiam centui įsigyti. Anaip į klausimą at- 
sakiusieji save iš meninio vertinimo patys iš- 
jungė. Lieka rimto pašaukimo atvejis, susijęs su 
sąmoningu tarnavimu dvasiniams bendruomenės 
reikalams, su meile teatrui, tokia skirtinga nuo 
meilės sau teatre. Ši atveji atstovaująs aktorius 
visada skausmingai išgyvens savo darbo prasmin- 
gumo problemą, kadangi jis nesitenkins vien ma- 
lonumu pavaidinti. Prasmės gi problema tikrai 
sunki dėl esamos situacijos: juk aišku, kad tikro 
teatro tremty negali būti, nes nėra tautos, nėra 
visuomenės, o tik pabiros, tik atskirų kolonijų 
asitiktiniai telkiniai. | a 
' Tačiau yra vis dar nenumarinta viltis į atei- 

ti, į išlaisvinimą, į grįžimą namo ir reikalingu- 
mą ten. Nereikia būti entuziastu — priešingai, 
ir juodžiausias pesimistas negali absoliučiai tvir- 
tinti, kad šios ateities tikrai niekad nebus, kad 
iš šios valstybės mirties jau nebėra prisikėlimo. 
O jeigu yra bent nedidelis procentas vilties, bet 
vilties realios — ne į stebuklą, o į visai galimąjį 
įvykių susidėstymą, — ar toji viltis nėra pakan- 
kama įprasminti net utopiškai atrodančią meni- 
nę veiklą? Ar nėra pareiga ruoštis tam grįžimui, 
tam galimam reikalingumui savo kraštui ateity- 
je? Toks yra tolimesnis, bet vienintelis pateisi- 
nantis egzistenciją, vienintelis prasmingas tikslas. 

Tačiau teatras negali gyventi svajone apie 
ateitį — jis turi kažkokia forma būti gyvas čia 
ir dabar, nes tik kontakte su žiūrovais, tik vyks- 
me jis gyvena. Tad, žiūrint į darbą čia, ne kaip 
į sau tikslą, bet kaip į ilgą ir akmenuotą taką į 
ateitį, — ir šioji veikla, kukli ir netobula, vis- 
tik gali būti prasminga. Į skeptiškąjį: o kas, jei 
visa tai liks bergždžia, jei niekad nebegrįšime, 
ar nebus beprasmė toji pastanga? — atsakytu- 
me: ne, ne beprasmė. Nės tuo atveju bus paaiš- 
kėję, kad visa mūsų egzistencija tremty buvo 
beprasmė, o pastanga, ruošiantis ateičiai, vis dėl- 
to bus buvus — atlikta pareiga. 

4. Išeinant iš pagrindinės siekiamybės — 

naujos kūrybos išlaisvintoje Lietuvoje, sąmonin- 
gai nusišviečia ir tie veikimo būdai, kuriais ga- 
lima juo prasmingiau sunaudoti laukimo ir ruo- 
šimosi laiką. Tremtis negali sukurti teatro, bet 
ji gali būti didelž mokykla, kokios negalėtume 
turėti nė namie laisvaisiais laikais. Čia įmanoma, 
atitrūkus nuo savo krašto praeities, pasverti tu- 
rimąjį palikimą ir palyginti jį su tais teatriniais 
reiškiniais, — teorinės minties, dramaturgijos ir 
sceninio stiliaus, su kuriais, norėdami, beveik 
visi aktoriai turi galimybės rasti sąlytį. Toks pa- 
lyginimas ryškiai nušviečia vertybes, kurias mes 
turėjome ir už kurias verta kovoti, jas vystant; 
nušviečia tuos trūkumus, kurie išryškėja, lygi- 
nant su vakarietiškais atsiekimais; nušviečia vi- 
sus praeities atmestinus ir visus išmoktinus sce- 
nos meno dalykus. Jei, įvertinę praeitį ir pasi- 
mokę tremty, dar prijungtume žvilgsnį į ateitį, 
spėjant, ko daugmaž gali reikti Lietuvai, išlais- 
vintai iš bolševikų, — gautume pakankamai ap- 
čiuopiamą atsakymą į kitą svarbų klausimą: 
kaip turime veikti. 
9 Nepretenduojant į visų klausimų sprendimą 
ir receptų rašymą (prasmingo teatrinio tremties 
veikimo būdai galėtų išryškėti tik pačios kūry- 
bos eigoje ir tik kolektyvinėmis pastangomis per 
ilgesni laiką), vistik būtų galima keliais kon- 
krečiais samprotavimais detaliau pagrįsti čia 
s'ūlomąjį galvojimo kelią. 

Grįžkime prie vidinės vaidybos technikos 
problemų, paliestų pirmoje šio rašinio dalyje. 
Mūsų teatre, jo geriausiuos spektakliuos, buvo 
kultivuojama vidinė jausmų, dvasinių būsenų, 
bendravimo su aplinka ir partneriais “tiesa", t. 
y., vadinamasis “tikras? išgyvenimas, sukuria- 
mas su pagalba visos eilės psichologine prasme 

organiškai ir tikroviškai suorganizuotų sceninio 
veiksmo elementų. Suglaudus visi šie paskiri ele- 
mentai pajungiami šiam pagrindiniam principui: 
žinant sceninio veiksmo iliuzoriškumą ir vyk- 
dant jį griežtai nusistojusiu, sąmoningai kontro- 
liuojamu būdu, vis dėlto vidiniai reaguoti į ji 
taip, lyg jis būtų buvęs tikras ir čia pat besi- 
vystąs pirmą kartą. Po ilgo studijinio darbo, po 
daugelio repeticijų išmokstama suorganizuoti šis 
tikroviškas vidinis nusiteikimas, kuris leidžia 
kontroliuotai vaidybai skambėti, lyg ji būtų 
šviežia improvizacija, prisotina ją emocionalaus 
intensyvumo, nuoširdumo, šilimos. Tai ir yra va- 
dinamoji “tiesa", arba “gyvenimas" scenoje. Jis 
esmėje skiriasi nuo tikrojo išgyvenimo, nes yra 
atsiekiamas su visos eilės pakartojimų ir vidinės 


technikos priemonių pagalba ir esti griežčiausiai, 
kiekvienoje kūno padėty, judesy ar balso intona- 
cijoje iš anksto “surastas"" ir užfiksuotas. Štai, 
šio mūsų teatro išgyvenimo meno lyginimas su 
vakarietiškojo aktoriaus būsena scenoje rodo jį 
buvus labai brangų ir. tikrą estetinį laimėjimą, 
nors ir su kaikuriais šalutiniais trūkumais ir pa- 
p'ldytinais momentais. Mūsų aktorių išgyvenimo 
meno trūkumai dažniausiai glūdėjo nepakanka- 
mai augštame kultūros lygy, skonio ir formos 
pajautimo stokoj. Todėl, rusų mokyklos įtakoj, 
vidinė tiesa dažnai nuriedėdavo į natūralistinį 
išsireiškimą su visais gal ir nuoširdžiai gaiva- 
liškais, bet neestetškais ypatumais — gyvenimiš- 
ku riaumojančiu pykčiu, bjauriomis, springdinan- 
čiomis ašaromis, šlapiomis nosimis, daužymusi ir 

spjaudymusi ir panašiai. Ypač vadinamasis 
“temperamentas"', naiviai suprantamas, kaip ne- 
žabotas gaivalo prasiveržimas, buvo mūsų augš- 
tai vertinamas, beveik — ekvivalentas talentui. 
Tuo tarpu tos rūšies charakterio pasireiškimai 
paprastai būdingi tik nekultyvuotam žmogui, gi 
tokio pat intensyvumo kultūringo žmogaus išgy- 
venimas paprastai nesprogsta paviršiun taip pa- 
laidai, o randa sau subtilesnes formas. Šio gai- 
vališko emocionalumo atžvilgiu, jei tat mums 
paguoda, Vakaruose artimiausiai į mus panašūs 
yra amerikiečiai, kurie taip pat nepasižymi sko- 
niu, bet praneša mus “rafinuotumu"', nes bran- 
gina visokeriopą isteriją, anomaliją ir seksuali- 
nių pojūčių išreiškimą. 

Tačau iš to, kas mums teko matyti Vokieti- 
joje, taip pat — iš anglų ir prancūzų gastroli- 
nių spektaklių, vaizdas susidaro visai kitas. Va- 
karų Europos aktoriui, atrodo, būdinga augšta 
asmeninė kultūra, kuri ir rizikingiausiose sce- 
nose išlaiko jį skonio ir saiko ribose. Menas ne- 
atmiešiamas “nemeluotu" išoriniu gyvenimu. 
Vidinė būsena susubtilėja, išreiškia gilesnes ir 
problematiškesnes dvasines situacijas. Ten, kur 
mes mėgom ir kultyvavom gryną, žalią jausmą, 
vakarietis aktorius visada primaišo nemažą dozę 
intelektualizmo, kurio pas mus buvo bijomasi ir 
vengiama, kaip kažko būtinai “bedvasio", sau- 
so ir nenuoširdaus. Tuo tarpų — ir čia mums 
reiktų mokytis pirmiausia iš anglų — mums 
kaip tik trūko kilnios, jieškančios, žmoniškos 
minties scenoje. Visą svorį sumesdami emocinei 
reakcijai, mes buvom gerokai suvulgarinę savo 
“žmogaus dvasios gyvenimą scenoje“ (Stanis- 
lavskis) ir apvoge ji, kaip mąstančią būtybę. Mes 
nebuvom supratę, kad mintis nebūtinai reiškia 
varlės kraują, kad ji taip pat gali būti aistringa, 
skrendanti, užkrečianti, jaudinanti, skaudi ir 
džiugi, kad ji, be to, gali veikti visiškai neribo- 
ta skale subtiliausių niuansų — daug gausesnių, 
negu jausmo, kad ji, galų gale, neatjungiama da- 
lis sceninės tiesos. Aistringos minties herojus 
Hamletas negalimas vaidinti, nevaldant minties 
technikos scenoje, nes jo esmės negali perduoti 
nei vien jausmai, nei vien formalinės priemonės. 

Jei mums niekad nebus perdaug kultūros ir 
skonio, jei mums reikia nuolat ir nuolat plėsti 
savo filosofinį, psichologinį, literatūrinį, meninį 
bagažą, kad priartėtume prie geriausiųjų Euro- 
pos pavyzdžių visapusiškam ir giliam žmogaus 
vidinių problemų išreiškime, — tai kaikurių va- 
karietiškųjų pavojų mums reiktų ir pasisaugoti, 
nes savo metu prigimties pagalba buvome jų iš- 
vengę. 

Taip, vokiškasis išgyvenimas turi tendenci- 
jos nuslysti į dirbtinę patetiką, gal persimetusią 
iš ankstesnių epochų tradicijos, arba į ašaringą 
sentimentalumą, kuris yra priešingybė tikram 
jautrumui. Anglai kartais, atrodo, nueina per to- 
li savo minties kontroliuojamoje vaidyboje, vi- 
siškai eliminuodami jausmą, — blogybė, prie- 
šinga mūsų “šlapiajai" prigimčiai, bet vienodai 
griaunanti organišką vidinį gyvenimą, kuriame 

mintys turi jausti ir jausmai mąstyti. Prancūzai 
(Barrault teatras) rodo palinkimą į formalistinį 
perkrypimą, kuris užmuša poveikio betarpišku- 
mą, nes perdaug užakcentuoja priemonę, nors 1r 
kokią gražią ir skoningą. Gal panašūs pavojai 
labiau būdingi, būtent, šioms tautoms, tačiau jų 
pastebėjimas ir įvertinimas gali padėti mums 
patiems nenukrypti į tos rūšies klaidas, kurios 
ir mums gali būti arčiau prigimties. 

Didelis mūsų pranašumas prieš beveik vi- 
sus Vakarus glūdėjo pačioje mūsų teatro organ!- 
zacijoje. Repertuarinis teatras, valdžios lėšomis 
išlaikomas, nepriverstas vaikytis greito ir leng- 
vo uždarbio, buvo kūrybos bazė, kurios gali tik 
pavydėti visas be išimties garsusis Brodvejus, 
anglų teatrai ir daugumas paryžietiškųjų. Mūsų 
teatre buvo įmanoma repetuoti “Norą" devyne- 
tą mėnesių, iki aktoriai tikrai “pergimė" vaidme- 
nyse, — Brodvejus repetuoja vieną mėnesį. Pa- 
stoviame mūsiško teatro kolektyve susidarydavo 
bendras vaidybos pobūdis, spektakliuose — an- 
sambliškumas. To visiškai nėra ne tik čia, Ame- 
rikoje, kur kiekvienam spektakliui surenkama 
nauja grupė, bet ir Barrault prieš keletą metų 
per Prancūzijos radiją, kaip naujieną, dėstė ir 
propagavo prancūzams ansambliškumo reikšmę 
teatre. Mūsiško tipo teatre buvo panaikintas va- 
dinamas “amolua", t. y., aktorius nebuvo pri- 
veržtas tik prie vieno tipo vaidmenų, artimiau- 
sių jo daviniams (iki šiai dienai vokiečiai, bent 
provincijoje, turi specialius aktorius vien 'komiš- 
ko tėvo“, “jaunos naivėlės“, “antrojo meilužio"', 
ir pan. vaidmenims). Mūsų aktorius, turėdamas 
galimybių ir laiko ilgiau studijuoti vaidmenį, tu- 
rėjo progos plėsti savo diapazoną kartais labai 
skirtingo tipo darbe. Ir čia mūsų Henrikui Ka- 
činskui galėtų pavydėti 9974 Brodvejaus “žvaigž- 
džių"', kviečiamų vaidinti visada vieną ir tą pati 


tipą — save. Šiuo atžvilgiu, blogybė — mūsų 
teatrinių kolektyvų mažumas — aktoriams buvo 
labai naudinga. Repertuarinis teatras žymiai 


sveikesnis aktoriui už bukinantį ir mechanišką 
amerikonišką ir ta prasme, kad mūsų aktorius 
kas vakarą vaidindavo kitą vaidmenį, grįždamas 
prie to pat veikalo po pertraukos, o amerikietis, 
pasisekimo atveju, vis tą patį veikalą vaidina 
iki apstulbimo — per keletą metų 8 kartus sa- 
vaitėje, nevisada turėdamas bent vieną laisvą va- 
karą. Tuo būdu, mūsų „tėatrinė organizacija ir 
kai kurie darbo metodai buvo pranašesni ir pa- 
žangesni už daugelio Vakarų teatrų. Tą principą 
mums reiktų išsaugoti ir ateity. 

Jei organizacijos ir vidinės vaidybos techni- 
kos prasme mes turėjome privalumų, tai išorinė 
technika pas mus buvo žymiai žemesnė už bet 
kurio Vakarų teatro. Žodžio ir judesio kultūros 
srity mums reiktų pasimokyti labai daug ko, ir 
jau vien ta prasme tremties laikas galėtų būti su- 
naudotas vaisingai. 

„Žodis Vakarų Europos scenose buvo kulti- 
vuojamas šimtmečiais, persiduodančia tradicija, 
iki susikūrė ne tik nuostabiai lankstus ir tobulas 
jo techniškas perteikimas, bet ir pati rinktinė, 


graži sceninė kalba, pati savyje — meno kūri- 
nys, pakilęs virš gyvenimiškojo šnekėjimo. Mes 
gi dažnai tauškėjom šančiškų žargonu, atsilikę 
tarimo prasme nuo dažno scenos nemačiusio ūki- 
ninko. Nei kvėpavimas, nei balso tekėjimas, nei 
ištarimo atbaigtumas, aiškumas ir grožis S nie 
kas neprilygo nė iš tolo, pvz., prancūzų sceninio 
žodžio meistrystei. Šalia to techninio negebėji- 
mo, Musų scena dar pasižymėjo intonavimo per- 
dėtų spalvinimu ir spaudimu, išmoktu iš rusų, 
kurio visiškai nėra vakarietiškoje scenoje, kur 
kalbos grožis jungiamas su dideliu paprastumu. 
Pas mus dažnai buvo vaidinamas, būtent, žodis 
ar sakinys, o ne jo vidinis turinys, išreikštas at- 
baigta žodžių forma. 

Ne geriau su mūsų judesiu. Mūsų aktorius 
daugumoje juda nekultivuotai, maišiškai, jo ges- 
tas — kampuotas, arba, jei laisvas — beprasmis. 
Daug jo gestikuliavimo — tik. iliustratyvinis ar- 
ba motorinis maskatavimas. Nėra nei mizansce- 

Į judesį nebuvo išmok- 
ta žiūrėti, kaip i kūno kalbą. Atskiros, gabios 
išimtys nesudarė lemiamos atsvaros pilkame 
bendrame vaizde. Meniškas judesio suvokimas 
gimė su Žilinsku ir, vos švystelėjęs, mirė su 
Jakševičium. 

Prieš sekant nors ir tokiu Barrault, mums 
reiktų išmokti pirma matyti plastiškai, suprasti 
ir įvertinti judesį ne teoriškai, be organiškai, per 
save pačius. 

Tiek žodžio, tiek judesio valdymui negana 
atitinkamų fizinių davinių, bet reikia vėlgi daug 
meninės kultūros, kad, iš viso, išmoktume ma- 
tyti ir vertinti formos grožį ir jos savarankišką 
kalbą, kad įgytume ne tik skonio, kaip pasaky- 
ti, bet ir kultivuotą vidų, kurį turim pasakyti. 
Kitaip tarus, formos pajautimas yra ankstesnis 
už jos apvaldymą judesio ar žodžio srityse ir tu- 
ri tą patį šaltinį, kaip ir turtingesnė, gilesnė vi- 
dinė “technika"', priaugusi spręsti ir reikšti pai- 
nias moderniojo žmogaus problemas: — kulti- 
vuotą ir kūrybišką asmenybę. 


5. Apsprendę savo pagrindinį tikslą, vėliau 
— palyginę lietuviškąją tradiciją su tremties 
patyrimu ir išvados apsibrėžę, kas išsaugotina 
ir kas išmoktina mūsų vaidybos raidoje, — pa- 
galiau susiduriame su paskutiniąja mūsų sąmo- 
ningo apsisprendimo problema: kas darytina? 

Čia ar tik nebus vietoj truputį pasvarstyti, 
kas galėtų mūsų laukti Lietuvoje. Mus pasiekia 
žinios, ką stato bolševikiniai teatral, pažįstama 
yra toji suprimityvinta, supropagandinta plaka- 
tiškos vaidybos rūšis, kuri ten dabar kultivuo- 
jama. Nėra pagrindo manyti, kad be sprendžia- 
mų įvykių, savaime kas nors artimoje ateityje 


ten pasikeistų teatre. Taigi, politinis teatras, da- 
linai atremtas į seną, dar meniškąją, rusų tradi- 
ciją, kurioje veikė ir laisvosios Lietuvos scena, 


bet didžiąja dalimi — betkokius meninius sieki- 
mus paniekinęs vardan grubiai peršamųjų idėjų 
propagavimo, teatras — dialogizuota diskusija 
aktualijomis, teatras — be mažiausio savaran- 


kiško meninio jieškojimo, be tautinio atšešėlio, 
kur lietuvių kalba tėra neišvengiama blogybė, 
verčiant maskviškės scenos šūkius, — toks teat- 
ras šiandien “kuria" Lietuvoje. Toks bus buvęs 
vienintelis teatro “menas", kurį bus matęs kraš- 
to jauinmas. Tad, tenka skaitytis su dviem fak- 
tais: bolševikinė teatro rutina, kad ir kaip ne- 
kenčiama, bus jaugusi į jaunesniuosius aktorius 
ir jų žiūrovus; kitokio meno pavyzdžio iš viso 
nebus buvę. Tiek gyvesnė ideja, tiek vaidybos 
būdai ir formos turės būti “importuoti? su grįž- 
tančiaisiais. Iš “vakariečių bus teisingai daug 
laukiama ir reikalaujama, jie bus sutikti su di- 
deliu smalsumu ir viltimi, bet ir drauge su su- 
prantamu nepasitikėjimu, kaip tie, kurie nutolo 
nuo savo krašto, nekentėjo ir nekovojo drauge 
su juo, kurie prisigaudė svetimybių, nesupran- 
tamų naujovių, ir panašiai. Toks spėjimas, atro- 
do, visai realus. Vadinas, reikės daug pastangų, 
pranašaus žinojimo ir gebėjimo, kad tai, ką mes 
tikėsim esant reikalinga Lietuvei, būtų priimta, 
suprasta, prigydyta. 

Tuo tarpu šiandien mes grįžtume tuščiomis 
rankomis, tik sų nutrintais seno bagažo likučiais, 
kurie ten nieko nenustebintų, be ničnieko naujo. 
Realus žvilgsnis į trokštamąją ateitį nemato ru- 
žavų iliuzijų, bet regi reikalą — didelio darbo, 
atsikūrimo, kovos. 

Taip ryškėja, kas -siektina. Visų pirma — 
aiškios, konstruktyvios, sveikos meninės idėjos: 
žinojimas, ko siekiama, kas gali būti reikalinga 
kraštui, kokiomis meno priemonėmis galima iš- 
stumti su bolševizmu tampriai sutapusią seną, 
rusiškąją rutiną, koks teatras galėtų būti arti- 
miasias atsikuriančiai Lietuvai. Tos idėjos, be 
abejo, turi išsikristalizuoti darbe, ne samprota- 
vimuos, kaip šie, bet naujuos veikaluos ir scenoj. 
Jas turi nešti, ginti, vykdyti jau pasiruošę ir dar 
matantys ateity savo darbo prasmę vyresnieji 
teatro Žmonės drauge su savo talkininkais, dar 
turinčiais ruoštis, jaunais, dar tebelaukiamais 
naujo, antirusiško, todėl — labiau vakarietiško 
tipo aktoriais. 

Svarbiausias uždavinys tektų tai kertinei 
teatrinės kūrybos sričiai, kurioje mes esame ypač 
skurdūs: naujai dramaturgijai. Kaip didelį pali- 
kimą, mes tegalėsime atsivežti Sruogą, gal šalia 
jo — keletą veikalų. Bet mums reikia stipraus 
ir naujo žodžio, kuris, būtent, griautų paskuti- 
nius pasėtojo komunistinio materializmo liku- 
čius jo įtakoj susiformavusiose sąmonėse, kuris 
atneštų ir paskleistų naujų, ten dar neprasi- 
skverbusių minčių, kuris atsigręžtų į išlaisvintą 
lietuvį ir padėtų jam spręsti jo problemas, tiek 
visuotines, tautines ir ideologines, tiek pačias 
intymiąsias, žmoniškas. Mūsų teatrui reikia dra- 

maturgo, kuris taip pat gyvena ta pačia idėja — 
veidu į ateitį, kuris nepasitenkina kapstymusi 
po šiandieninę aktualiją, ar sekimu madingų 
destruktyvių reiškinių Vakarų literatūroje. Rei- 
kia idealisto ir kovotojo — naujo Sruogos, kal- 
bančio iš meilės tautai, iš tikėjimo ja, jos gyvas- 
tingumu ir ateitim, reikia gilaus Žmogaus žino- 
vo, žodžio ir scenos meistro. Be savo dramatur- 
go tremties teatras yra pasmerktas skursti ir to- 
liau. Taip, mes esame itin reikalingi vis dides- 
nio kontakto su didžiąja pasauline dramaturgija, 
klasine ir moderniąja, vystančia visuotines idė- 
jas, kalbančia visiems suprantamą ir reikalingą 
žodį, kokio mes dar negalime svajoti, — tačiau 
ji reikalinga mūsų bendrojo kultūrinio lygio pa- 
kėlimui, kad įeitume ir susilietume su didžiąja 
Vakarų tradicija, kartą atsirišę nuo amžiais mus 
tragiškai slėgiančių ir žudančių Rytų. Bet toji 
dramaturgija niekad neatstos stipraus, kūrybiš- 
ko savo žodžio, kalbančio lietuviams apie lietu- 
vius, sprendžiančio specifines mūsų problemas. 

Antrasis rūpestis — jauni būsimojo Lietu- 
vos teatro kūrėjai ir kovotojai, tie žmonės, ku- 
rie, įsijungę į Lietuvos teatrą, savo gyvu pavyz- 
džiu turėtų persodinti naują vaidybos būdą, pa- 
jėgų išstumti rusiškosios mokyklos trūkumus, 
aktoriai, nešini nauja kultūra, idėjingumu, tech- 
nika. Tas nedaugelis Lietuvos profesinių scenų 
atstovų, kuris išliko kūrybiškas ir nepasimetęs 
tremty, kuris nenuėjo pigiais asmeniško rekla- 
mavimosi ar pinigavimo keliais, bet kuriam te- 
berūpi tikrasis lietuvių teatro menas ir jo atei- 
tis, turėtų padėti jauniems žmonėms žengti bent 
pirmuosius žingsnius. Vienas svarbiausiųjų už- 
davinių šiandien yra vaidybos studija, telkianti 
pakankamą skaičių gabaus ir kultūringo jauni- 
mo, iš kurio būtų galima tikėtis sukurti teatri- 
nio organizmo branduolį. Drauge su patyresniais 
vyresniais aktoriais ir tuo talentingų jaunimu, 
kuris jau spėjo švystelti šen bei ten tremties 
grupiruotėse, būtų galima tikėtis sudaryti kažką 
panašaus į teatrinę eksperimentinę laboratoriją, 
dabarty ir mūsų žiūrovų pagalba kuriančią me- 
džiagą ateičiai. 

Labai vykęs pasiruošimo kelias yra studija- 
vimas ir darbas bet kurio krašto svetimam, bet 
geram teatre. Iš gero vokiečių, amerikiečių ar 
kito teatro į Lietuvą grišiantis aktorius parveš 
žymiai autentiškesnę naujos vidinės ir išorinės 
technikos pakrovą, negu jis gali tikėtis įgyti, 
dirbdamas tarp savųjų tremtinio sąlygomis. Bet 
geras taip pat ir įdėmus svetimų scenų stebėji- 
mas, teorinės m'nties studijavimas, mokymasis 
iš senesnių už mūsų teatrų privalumų ir klaidų. 


6. Kas galėtų būti daroma dabar ir esamo- 
mis pajėgomis, išeinant iš čia siūlomųjų sam- 
protavimu? Visų pirma, reikia atsižadėti minties 
apie teatrą. koki kažkada turėjome, profesiona- 
linį, seno, lietuviško tipo. Visi bandymai tedavė 
apgailėtinus, vaiduokliškus rezultatus. Palikime 

mėgėjams vietinio pobūdžio laisvalaikio pramo- 
gavimą. Jiems tai nekenksminga. Menininkams 
gi “parengimų"" pobūdžio linksmi vaidinimėliai 
yra mirtis. Jei jie turi ir tikro mokėjimo, jie turi 
ir rimtesnę pareigą. 

Nedidelė grupė pasiruošusių žmonių galėtų 
prasmingai vykdyti kalbėtąjį eksperimentinį ar- 
ba laboratorinį darbą, ruošdamasi ateičiai su da- 
barties bendruomeninių organizacijų pagalba ir 
prieinamąja auditorija. Tokia grupė turėtų atsi- 
žadėti senovės iškasenų repertuare, lygiai kaip 
ir pigių dabartinių "šlagerių", sukoncentruoda- 
ma savo pastangas pirmiausia į savą kūrybą, i 
rimtą medžiagą (ir komedija gali būti rimta!) 
iš Vakarų literatūrų didžiulio lobyno, į naujų 
idėjų, naujų formų, naujų vidinės ir išorinės 
technikos būdų jieškojimą ir apvaldymą. Tech- 
ninio įforminimo prasme reikia atsižadėti įsise- 
nėjusios mūsų klaidos — griozdiškų scenovaiz- 
džių, padarančių pastatymą vos pakeliamu, ne- 
pajudinamu iš vietos ir vistiek neprilygstančiu 
Kauno ar Vilniaus scenų grandioziškumui. Trem- 
ties teatras turi būti judrus visomis prasmėmis 
— darbo, organizacijos ir susisiekimo, todėl ir 
sceninės priemonės turėtų lengvai tilpti į nedi- 
delę priekabą prie lengvos mašinos. Jos turėtų 
susidėti daugiausia iš skoningų užuolaidų (ku- 
rios leistų pridengti mūsų lietuviškų scenų tep- 
liorystes) ir pakenčiamo rinkinio smulkiųjų, jud- 
riųjų šviesos taškų. Su minimaliais priedais, to 
turėtų pakakti, kaip įforminimo pagrindo. Reikė- 
tų taip pat pamiršti sunkius ir prabangius senų, 
gerų laikų kostiumus, perukus ir perkrautus gri- 
mus, kuriuos mes bandėme vartoti tremty, vai- 
dindami krepšinių salėse, lyg tai būtų Metropo- 
litan opera. Sena tiesa, kad teatrui pakanka ak- 
toriaus ir žiūrovo. Reiktų visą dėmesį sukoncent- 
ruoti į pačią vaidybą, jos pastatyminį darnumą 
ir prasmingumą, jos elementus — judesį ir ypač 
žodį. 

Kad toks teatras galėtų tapti kūnu, reikia, 
kad būtų suprasta, jog teatras reikalingas lie- 
viškajai bendruomenei ir Lietuvai, o ne pačių ak- 
torių malonumui ir ne menkai pramogai. Įtakin- 
gos organizacijos, visuomeninės ar kitokios, net 
— atskiri asmenys savo iniciatyva, pagalba ir 
parama galėtų suburti ir įkurdinti nedidelį ko- 
lektyvą tokioje vietoje, iš kurios būtų lengvai 
pasiekiamos kitos lietuvių kolonijos. Nesunkūs 
darbai aktoriams, nedidelė parama teatrui, pa- 
talpos repeticijoms ir vaidinimams — tai būtų 
svarbesnės materialinės būtinybės tokiai grupei 
sekmingai veikti. 

„ Tikiuos, nereikia brėžti, kokia galėtų būti 
reikšmė tokios teatrinės iniciatyvos, pasišovusios 
siekti to vienintelio prasmingo tikslo, kuris mū- 
sų sąlygomis įmanomas: būti lieptu, permestu iš 
nepriklausomos Lietuvos kūrybos, per išeivijos 
tuštumą — i būsimą, laisvąją Lietuvą, kuria mes 
tikime ir dėl kurios norime ir turime dirbti. 


ANTANAS 
VAASLCIIU LTA IT IS 


DU LE LE I D'LS 


Tu — tekanti saulė, aš — nusileidžiu: 
Toli už girių, mėlynų marių 

Gesta skaisčioji 

Mano diena. 


Lyg kviečių dirvos, kadais žėrėjau 
Laukų platybėj, 

O švelnūs vėjai 

Glostė mane. 

Štai žydi medžiai: juos vyro metuos 
Ten susodino 

Mano ranka. 

Lyg žalia jūra, liūliuoja lysios, 
Nuo derliaus linksta 

Pilna vaga — 

Mano išarta su džiaugsmo dūžiais 
Linksmoj širdy. 

Jaunystės ryte išskynę girią, 
Rentėm rąstus; 

Šelmenį dėjom nausėdžio trobai: 
Per klevo slenkstį 

Štai nuometuota žengia marti, 
Aukso širdelė — 

Gera motulė, 

Staklėm trinkėjus vaikų žaisme. 


Nūn senutėlė mina ratelį, 

Viena niūniuoja gailias dainas: 
Nei raiba gegė skrido nuskrido 
Mano dienelė, 

Nei sraujos upės bėgo nubėgo 
Metai žali. 

Leidžiasi saulė toli už girių, 
Spindulius ilgus meta ant žemės, 
Gula šešėliai — 

Lyg milžinai. 


Tu patekėjai: metai ir dienos 
Šviečia ir dega 

Tavo veiduos. 

Su aušra kėlęs, 

Tu paskardėsi 

Rugpjūčių talkoj. 

Aš nusileidžiu: žaroj vakarėj 
Silpsta ir gęsta, 

Lyg verkdama, 

Mano daina. 


Tilo nutilo margi paukšteliai, 
Jau neplevena danguj vyturiai. 
Tik piemenėlio liūdna tošelė 
Švilpia skurdi. 

Mano sūneli, 

Gal jai pagailo vaikystės sapno, 


Gal ji aprauda 
Vakaro saulę, 
Didele, graudžią, 
Gal ji pabūgo 
Nykios vienatvės 
Naktų tyloj. 


ŽIEMKENTELIS 


Tu rugeli, žiemkentėli, 
Besapnuoji baltą sapną: | 
Siaučia pūgos, verčia pusnį, — 
Po sniegais giliai sau miegti 
Žalias, gležnas tavo laiškas. 


Tu rugeli, žiemkentėli, 
Besapnuoji baltą sapną: 
Vieversėlio skaidrią giesmę, 
Piemenėlį ir saulutę, 
Vasarėlės brandžią varpą. 


Tų rugeli, žiemkentėli, 
Besapnuoji baltą sapną: 
Rugiapjūtės garsią talką, 
Griebėjėlės lengvą glėbį, 
Dalgio ašmenis aštrius ... 


Vai rugeli, žiemkentėli ... 

ŽIURKIŲ KAMERA 


TRIJŲ VEIKSMŲ DRAMA 


JONAS GRINIUS 


III 


VESTUVĖS PAGAL ISAKYMĄ 


Tas pats tardytojų kambarys, kaip ankstybesniuo- 
se veiksmuose. Prie centrinio stalo sėdi Kamniovas ir 
pasirėmęs rūko cigaretę. Bobrovas vaikšto po kambarį. 


BOBROVAS (sustojęs). Tai kokios linijos dabar lai- 


kysimės? 
KAMNIOVAS. Man atrodo, kad Morkaus nustatytas 
diagnozas — geras. Taip pat nebloga jo pasirinktoji 


kryptis. Žinoma, išskyrus tuos svyravimus ir sąmo- 
ningus iškrypimus. Bet svarbiausia, kaip su pačiu 
Morkum? 

BOBROVAS. A! Jausmai žmogų dažniausiai suklaidi- 
na. (Pamatęs iš kairės įeinančią Varą). O! Pagaliau 
ir Varvara Ivanovna... 

VARA( peržvelgusi Kamniovą ir Bobrovą). Ar Morkų 
jau tardėte? 

BOBROVAS. Tavęs laukėme. O tu vakar į darbą neatė- 
jai. 

VARA. Aš telefonu pranešiau, kad neateisiu. 
KAMNIOVAS. Bet kur tu buvai dingusi? 

VARA. Po tos nakties su Morkum aš buvau perdaug 
pritrenkta. Bjauriau, kaip per pakasynas. (Ji nuoša- 
ly sėda ir tarp rankų paslepia veidą). 

BOBROVAS. Atleisk, Varvara Ivanovna, bet mums 
idomu... (Nesulaukęs Varos atsakymo). Svarbiausia, 
Kokios tavo išvados dėl Morkaus? 

VARA ((pakildama). Raupsuotas išdavikas, kaip ir vi- 
si lietuviai. 

KAMNIOVAS. Kaip visi? 

VARA. Taip. Jie visi, — kaip gyvatės su dviem gal- 
vom. Su vienu liežuviu tau laižo rankas, o su kitu ge- 
lia į nugarą. (Jieškodama kišenėse). Draugas Kam- 
niovai, duok man cigaretę. Pamiršau... 
KAMNIOVAS (duoda cigaretę ir uždega). 


BOBROVAS. Kai klausiaus tardymo per mikrofoną, 
man dar nevisai buvo aiškų, ar Morkus švelnytei veid- 
mainiavo, ar jis?... 

VARA. Kaip?... Juk dėl tų svyravimų tu pats buvai 
norėjęs jį areštuoti aną vakarą. O dabar aš tau aiš- 
kiai sakau: raupsuotas išdavikas. Raupsuotas pačioj 
širdy. (Trumpa tyla). Jis net per sapnus ištarė tos 
nusikaltėlės vardą. 

BOBROVAS. Iš tavo ūpo, Varvara Ivanovna, atrodo, 
kad tavo draugystės instinktas Morkui buvo nuošir- 
dus. Tik aš nesuprantu... 

VARA. A, Bobrovai!... Ir aš pati nebežinau. Norėjau 
nugalėti savo vienatvę, rasti artimą. Bet jis pasirodė 
viduj supuvęs, kaip obuolys. (Sėda). Net šlykštu ir 
pikta! 

BOBROVAS. Svarbiausia, Varvara Ivanovna, kad ši- 
taip tu išaiškinai jo išdavikišką veidmainystę. Tai 
jau didelis nuopelnas ir partijai ir valstybei. 

VARA (nepatenkinta). Žinau, žinau... 

KAMNIOVAS (stoja). Kaip kvaila!... Kai tik pama- 

čiau tą banditų mergą, aš tuoj pajutau pavojų Mor- 
kui. Patariau trenkti į snukį, bet jis nepaklausė... 
VARA (stodama). Užteks tų kalbų... Bobrovai, duok 
man ką nors tardyti. 

BOBROVAS. Gal nori Morkaus meilužę? Ją čia tuoj 
atves. 

VARA. Geriau duok man vyriškį. Tik lietuvį... kad 
galėčiau sukruvinti snukį. (Sargybinis iš kairės įveda 
Joaną, kuri vos bepastovi ant kojų). 

2 

KAMNIOVAS. Draugas Smirnovai, gali eiti. (Sargybi- 
nis išeina, o jis vėl sėda prie centrinio stalo ir už- 
spaudžia cigaretę). 

VARA (stebėjusi Joaną). Tai kaip dabar bus, karžy- 
ee? Norėjai kovoti prieš komunizmą, o sukiužai, kaip 
vištos kiaušinis. 

BOBROVAS. Varvara Ivanovna, eiva. Aš tau duosiu 
išmėginti tavo metodus. (Jis išeina su Vara į dešinę). 
KAMNIOVAS. Piliete švelnyte, ateik čia arčiau ir sėsk. 
(Kai Joana prieina ir beveik griūdama atsisėda). Per 
pasikalbėjimus su tardytoju Morkum tu laikeis per- 
daug išdidžiai. Gal šiandien būsi nuolankesnė ir pa- 
sakysi teisybę? 

JOANA. Aš — be galo pavargusi. Jei man duotumėt 
vandens.... 

KAMNIOVAS (prie šoninio stalo pripila puoduką ir 
pe.uoda Joanai). 

ŽZOANA (atsigėrusi, giliai atsidūsta). Dėkui. 
KAMNIOVAS (padėjęs puoduką, grįžta į savo vietąs. 
Piliete Švelnyte, ar šitoj Skaudės byloj prisipažįsti 
kalta? 

JOANA. Taip. Jūsų akyse aš labai kalta. 
KAMNIOVAS. Išdėstyk savo kaltę smu'kiau. 

JOANA. Pribaikite mane verčiau. Bet nebekankinkite. 
KAMNIOVAS. Su tavim, rodos, kalbu paprastai, o ne 
kankinu. 

JOANA (atgijusi, išgąstingai). O žiurkių kamera? Ta 
žiurkių kamera... 

KAMNIOVAS. Aš tavo bylą perėmiau tik šiandien ir 
nieko daugiau nežinau. 

JOANA (nusipurtydama). O, kaip baisu!... 
žiurkių duobėj aš vos gyva beišlikau. 
KAMNIOVAS. Ar jos tave puolė? 

JOANA. Kai sargas man davė truputį duonos, tos iš- 
badėjusios bestijos visu būriu šoko prie manęs. Kar- 
damosios per drabužius, jos pjovės ir kandžiojo. Neįsi- 
vaizduojamas smarvės ir šlykštumo siaubas! 
KAMNIOVAS. Kodėl tu nešaukei pagelbos? Ar dėl sa- 
vo atkaklumo? 

JOANA (stoja). Pagelbos?... Aš šaukiau, kaip bepro- 
te. Trankiau duobės duris, bet niekas neatsiliepš ir 
neatidarė. O tos alkanos žiurkės pjovėsi tamsoj ir 
vėl mane puldavo būriais. (Ji vėl suslinksta į kėdę. 
Tuo tarpu grįžta Bobrovas). 


Toj 


KAMNIOVAS. Manau, kad tardytojas Morkus tave 
nubaudė už atkaklumą. Jei šiandien taip pat laiky- 
sies, susilauksi tos pačios bausmės. 

JOANA (išgastingai). Ne, ne! Žiurkių duobėj aš mirti 
nenoriu. Aš jums pasakysiu viską ... visą teisybę. 
KAMNIOVAS. Tai papasakok man apie savo santy- 
kius su Morkum. Kai tu įtūžusi puolei rusų komunis- 
tus dėl jų elgesio Lietuvoj, ar Morkus tau trenkė į 
žandą. š 
JOANA. Ne. 

KAMNIOVAS. Ar jis, Morkus, nepareiškė noro pasiek- 
ti vyriausios valdžios ir įvesti Lietuvoj geresnę san- 
tvarką? 

JOANA. Taip. Jis man daug kalbėjo apie žydintį sodą. 


BOBROVAS (sėsdamas prie šoninio stalo). Apie kokį 
sodą? Ar apie tą, kur judu myluodavotės? 

JOANA. Ne. To nebuvo. 

KAMNIOVAS. Pasakyk man, kodėl Morkus per tardy- 
mą taip dažnai išjungdavo šitą mikrofoną? Gal ši- 
tokiu būdu jis tau rodė savo palankumą. 

JOANA. Gal būt. Tik aš nežinau, ar tai buvo senojo 
Do prisiminimas, ar apgalvota veidmainys- 
ė. 

KAMNIOVAS. Interpretaciją palik mums. O dabar at- 
sakyk trumpai: ar jis tau rodė savo palankumą, ar 
ne? 

JOANA. Taip... kol nubaudė žiurkių kamera. 
BOBROVAS (atsistojęs, eina artyn prie jos). Už ką 
Morkus tau tą ypatingą palankumą reiškė? Ar dėl to, 
kad buvai jo meilužė? 

JOANA. Ne. 

BOBROVAS. Ne? 

JOANA. Niekada. 

BOBROVAS. Tai už ką tau Morkus atsilygino tuo pa- 
lankumu? (Tyla). Kodėl neatsakai? 

JOANA. Jei galima... aš dar norečiau truputį van- 
dens. 

BOBROVAS (prie šoninio stalo pripila puoduką ir pa- 
duoda Joanai). 

JOANA (atsigerusi, atiduoda puoduką). Dekui. 
BOBROVAS (stačias prieš Joaną). Tu sakai, banditų 
Antigona, kad Morkaus meiluže nebuvai. Tai paaiš- 
kink pati, kuo ir kaip tie jūsų erotiniai santykiai reiš- 
kėsi. (Tyla). Ko tyli? Aiškink. 

JOANA (stodama ir nusikreipdama nuo Bobrovo). To 
jums paaiškinti aš nemoku. 

BOBROVAS. Nemoki ar nenori? 

KAMNIOVAS (sustojęs rašyti ir pakėlęs galvą). O 
kaip su Ginkum? Ar tu dažnai su juo dalindavais sa- 
vo lova? (Tyla). Ar tu girdėjai, ko aš tavęs klausiau? 
JOANA. šitokia nuodėme aš nenusidėjau. 
BOBROVAS. Ir Ginkus tavęs neglamonėdavo? Neliep- 
davo nusirengti? ų 
JOANA (užsidengia veidą ir sėda). Ne. Aš negaliu... 
BOBROVAS. Ko negali? (Tyla). Aš klausiu: ko tu ne- 
ali? 

ŠOANA (nepakeldama galvos). Man gėda to jūsų gaš- 
lumo. 

BOBROVAS (juokiasi). Gėda! Jei tu būtum „kuprota 
ir bergždžia, tada gėda. O dabar tu jauna, Ginkus — 
tavo meilužis, ir tai visai natūralu... 
JOANA (pakėlusi galvą, griežtai). Ne, mano kankin- 
tojai! Tai šmeižtas ir provokacija. | 
KAMNIOVAS. Tai ko Ginkus pas tave vakarais lan- 
kydavosi? Gal antirevoliucinei veiklai organizuoti? 
Trumpa tyla). A 

Eko vas Jei tu nebuvai nei Morkaus, nei Ginkaus 

merga, tai kas jus nuvedė iki nusikaltimo ir žmogžu- 


dystės? 


JOANA (atsistodama). Tai netiesa. Aš nesu nei pa- 
leistuvė, nei kriminalistė! (Silpniau). Ir aš nemoku 
šitų „žemų įtarimų jums išaiškinti. O dėl laidotuvių 
aš viena tekalta. Aš viena susisiekiau su laisvės ko- 
votojais, aš viena susitariau su Sakalu. Daugiau man 
niekas nepadėjo. 

KAMNIOVAS. Ar Morkus tau nepadėjo? Ar jis nesa- 
kė per tardymą, kad, gelbėdama save, tu išgelbėsi jį? 
JOANA. Taip. Sakė. Bet aš manau, kad jis veidmai- 
niavo. 

BOBROVAS. O kur tu susitikai su banditais, kurių 
pagelbos prašei? 

JOANA. Kazlų girios pakrašty. 

BOBROVAS. Toliau. Kur ir kada tu mateis su tuo iš- 
daviku Sakalų? 

JOANA. Kai grįžau iš pasimatymo su laisvės kovoto- 
jais, aš nuėjau pas Sakalą, į jo kambarį. Tai buvo 
apie trečią valandą ryto. 

BOBROVAS. Ar jis tavęs laukė, ar miegojo? 

JOANA. Miegojo. 

BOBROVAS. Paskui, kaip ir kuo tu prikalbėjai tą par- 
sidavėlį į toki šlykštų darbą — nužudyti pareigas ei- 
nantį Žmogų? 

JOANA. Nužudyti aš jo visai neprikalbinėjau. Aš tik 
paprašiau, kad jis sudarytų aplinkybes paimti lavo- 
nams. 

BOBROVAS. Bet kodėl jis tavęs paklausė? Ar dėl to, 
kad buvai jo gulovė? 

JOANA. Ir vėl, ir vėl jūs su savo gašliomis minti- 
Imsis 

BOBROVAS. Nelaikyk manęs kvailiu, pasileidėle! Aš 
gerai suprantu, ką reiškia moterų naktiniai vizitai, ir 
niekada nepatikėsiu, kad dėl tavo saldžių žodžių Sa- 
kalas būtų nužudęs ir pabėgęs. 

JOANA. Bet jis buvo slaptas laisvės kovotojų draugas. 
Jis taip pat šlykštėjosi mūsų brolių išniekinimu ir 
jūsų žiaurybėmis... 

KAMNIOVAS (pakildamas). Meluoji, 
kelintą kartą neatsakai ir vis meluoji. 


JOANA. Aš jums pasakiau, kaip buvo. 


KAMNIOVAS. O kas prisipažino Morkui, kad Sakalą 
sukurstei visu tuo, ką tavo amžiaus moteris turi vi- 
liojančio? 

JOANA. Tai jūs visai nesuprantate pašaipos... 
BOBROVAS. Tu sakai, kad mes — žiaurūs, kovoda- 
mi su banditais, ir kad tu nesi nusikaltėle. Bet kaip 
tą savo nekaltybę su suderini su ta žmogžudyste, ku- 
rios pareikalavo tos laidotuvės? 

JOANA. Aš jau tardytojui Kamniovui sakiau, kad 
žmogus yra Dievo paveikslas. Todėl jokia pasaulio 
valdžia neturi teisės ne tik į žmogaus sielą bei sąžinę, 
bet taip pat i jo kūną. 

BOBROVAS. Tačiau Skaudės aikštėje buvo pamesti 
ne žmonės, o lavonai. 

JOANA. Man rodos, lavonas yra to paties Dievo pa- 
veikslo rėmai. Joks žmogus neturi teisės nė jo išnie- 
kinti. O aš, protestuodama prieš tai, jaučiau pareigą 
juos palaidoti. 

KAMNIOVAS (prieidamas). Ir vis dėlto mėšlinus 1a- 
vonus tu pastatai augščiau už savo Dievo paveikslą? 
JOANA. Nieko panašaus aš nepadariau. 
KAMNIOVAS. Tai dėl ko žuvo šimkovas? O gal jis 
nebuvo tavo Dievo paveikslu dėl to, kad buvo komu- 
nistas? (Tyla). Atsakyk... 

JOANA. Milicininkas šimkovas dalyvavo lavonų išnie- 
kinime. Jis su ginklu tą išniekinimą gynė toliau... 
KAMNIOVAS. Tu negudrauk, mergše, bet atsakyk aiš- 
kiai. Ar Šimkovas buvo Dievo paveikslu pagal tave, 
ar ne? 

JOANA, Taip. Jis taip pat buvo žmogus. 


bandite! Jau 

KAMNIOVAS. Dabar matai. (Nueina ir atsisėda prie 
centrinio stalo). 

JOANA. Tai skaudi nelaimė. Bet aš to nenorėjau. 
BOBROVAS. Nenorėjai... Argi tu, išmintingoji, nė 
tiek nenumatei, kad lavonų iš aikštės nebus galima 
kitaip paimti, kaip tik nužudžius sargybinį? 
JOANA. Aš galvojau, kad Sakalas šimkovą arba nu- 
girdys degtine, arba kur nors jį pasiųs. 

BOBROVAS. O vis dėlto tavo gašlumo sukurstytas jis 
nužudė. Nužudė šlykščiai ir bailiai — su peiliu po 
gerkle ir į nugarą. 

JOANA (užsidengdama veidą). Gana! Nebepasakokit... 
BOBROVAS. Negana, nusikaltėle! Aš kaip tik noriu 
parodyti tavo bjaurų darbą. Dėl dvokiančių lavonų 
žuvo žmogus, ištikimas pareigūnas ir geras komunis- 
tas. 

JOANA (atsigręždama). Gal už tą paklusnumą netei- 
singiems įsakymams jį Dievas ir nubaudė. Prievarta 
pašalino prievartą. 
BOBROVAS (trinktelėjęs krumpliais į stalą). Ne, ban- 
dite! Nei tavo Dievas, nei tavo meilužis neturėjo tei- 
sės bausti ir žudyti gerą žmogų. (Tyla). Ir kuo paga- 
liau nusikalto šimkovo vaikai ir žmona? Jie liko naš- 
laičiai, o pati dėl sielvarto eina iš proto. 

JOANA. Dėl to aš labiausia ir griaužiuosi. (Ji sėda). 
BOBROVAS. Deja, čia griaužtis neužtenka. Nusikal- 
timą reikia išpirkti. 

JOANA. Bet kaip išpirkti? Jei būčiau laisva, aš nors 
dalį savo algos galėčiau atiduoti našlaičiams. 
KAMNIOVAS. O dabar, jei tavo gailestis nuoširdus, 
padėk bent išaiškinti visas nusikaltimo aplinkybes. 
Pasakyk, kaip ir kuo prie to prisidėjo kunigas Gin- 
kus? (Bobrovas sėda nuošaly). 

JOANA. Niekuo. 

KAMNIOVAS. Kaip — niekuc? Juk tu, skaistybės pa- 
veiksle, buvai Ginkaus gulove. Tame nusikaltimų ra- 
te jis negalėjo likti pasyvus. 

JOANA. Tik jūsų provokacijų išmislas! 

KAMNIOVAS (stodamas). Tu sakai “mūsų provoka- 
cijos išmislas“? (Prieidamas prie Joanos). Stok, iš- 
tvirkėle! (Kai ji atsistoja). O dabar atsakyk man 
dar kartą: ar buvai Ginkaus gulove, ar ne? 

JOANA. Ne. 

KAMNIOVAS (trenkdamas jai į žandą). Kekše! (Nu- 
eina). 

JOANA (susvyruoja, bet viena ranka susigriebia už 
kėdės nugaros, sėda ir, ant jos sukniubusi, pravirksta). 
BOBROVAS (patylėjes, atsistoja). Draugas Kamnio- 
vai, atvesk Ramunę švelnytę. 

KAMNIOVAS (nueina ligi kairiųjų durų ir grįžta). 
Et! Eik tu pats. 

BOBROVAS. Kodėl? Kas tau yra, Kamniovai? 
KAMNIOVAS. Nenoriu su bobom... 

BOBROVAS (patraukia pečiais ir išeina). 
KAMNIOVAS (perėjęs kambarį prisiartina prie Joa- 
nos). Klausyk, švelnyte. (Negavęs atsakymo, jis nuei- 
na prie šoninio stalo, pripila puoduką vandens ir at- 
neša Joanai). Piliete Švelnyte, atsigerk. (Kai ji ke- 
letą gurkšnių nugeria ir grąžina puoduką). Klausyk, 
Švelnyte. Aš — sunervintas — ką tik buvau per griež- 
tas. Bet čia — ne vaikų darželis, o tardymų kamera. 
Tu turi suprasti. (Nesuradęs kitų žodžių, jis nueina). 
Et!... tos bobų ašaros... (Padeda puoduką ir sėda 
2 šoninio stalo. Netrukus Bobrovas įveda Ramunę). 


RAMUNĖ (puldama prie Joanos). Sesute! 
(Bučiuoja pakilusią seserį). 

JOANA (glausdama ją prie savęs). Kaip gėra, kad ta- 
ve pamačiau... 

BOBROVAS. Laikytis ramiai!... 


Joana... 


Užteks tų veršiūko 

švelnumų. (Kai Ramunė bailiai atsiskiria). Draugas 
Kamniovai, gal tęsime? i 
KAMNIOVAS (stoja eiti). Galime tęsti. Aš pasiruo- 
šęs. (Paima popierius nuo centrinio stalo ir sėda prie 
šoninio). | 
BOBROVAS. Klausykit, gatvių gražuolės. Judvi abi 
Morkui prisipažinote, kad kiekviena jūsų be antro- 
sios žinios suorganizavot savo brolio ir kitų banditų 
laidotuves. Dabar mums reikia išaiškinti, katra judvie- 
jų melavote. (Tyla). Ramune švelnyte, ar atsimeni, 
ką pasakojai Morkui? (Sėda centre). į 
RAMUNĖ. Atsimenu, kad sakiau teisybę. Ir tardytojas 
Morkus tuo buvo patenkintas. 

BOBROVAS (į Joaną). O tu, šiaudine karžyge, ar savo 
teigimą palaikai? 

JOANA. Palaikau. 

BOBROVAS. Kamniovai, duok joms po gabaliuką po- 
ierio. 

KAMNIOVAS (perplėšdamas popierio gabalą). Dabar, 
melagės... kiekviena turėsit parašyti atskirai, ko- 
kios pagrindinės spalvos buvo suknelė ar sijonas tos 
banditų ryšininkės, kuri jums pranešė apie brolio 
mirtį. Ar atsimenat? 

RAMUNĖ (nerami). Bet kam tai reikalinga? 
IKAMNIOVAS (pastumdamas pieštuką ir popierį). 
"Pirmoji rašo Joana Švelnytė. (Kai ši parašo, jis kitą 
įopierėlį pastumia Ramunei). O dabar tu. (Kai Ra- 
munė parašo, jis paima lapelį ir žiūri į abu). 
BOBROVAS. Tai kokios spalvos buvo ta suknelė, Ra- 
mune? ' 

RAMUNEĖ. Pilkos. 

KAMNIOVAS (žiūrėdamas į lapelį). O tavo sesuo ra- 
šo, kad melsvos. 

RAMUNĖ. Tada buvo vakaras, ir aš melsvą galėjau 
supainioti su pilka. “ 

KAMNIOVAS. Meluoji, banditų šliure, ir dar nesusi- 
tarusi. 

RAMUNĖ. Kad man taip pasirodė. 

JOANA. Ramunėle, neprisiimk svetimos kaltės. 
tą visą laidotuvių istoriją tu žinai iš manęs. 
RAMUNE. Kai sakau teisybę, tai mane kankina, Joa- 
na. O kai melavau, tardytojas Morkus buvo patenkin- 
tas. Net geresnę kamerą man davė. 

BOBROVAS. Patenkintas... Aš tau, buržuazinis kra- 
likėli, tuojau parodysiu, kaip jis buvo patenkintas. 
(Paspaudžia skambučio mygtuką). 

RAMUNĖ. Kad aš nebežinau, nė kaip bekalbėti, drau- 
gas tardytojau. Kai sakau teisybę, tai mane bara, kad 
meluoju. O kai sakau netiesą, jūs vėl man prikišate, 
kad meluoju. 

KAMNIOVAS (sustojęs rašyti). O tu pažiūrėk į savo 
seserį. Kaip šuva, liežuvį iškišusi dvės nuo geležies, 
bet vistiek sakys, kad geležis, nors saldainį kramtyti 
jai būtų daug maloniau. 

RAMUNEĖ Aš nesuprantu, draugas tardytojau. (Įeina 
Sargybinis). 


Juk 

BOBROVAS (stoja). Tuojau suprasi, melų maišeli... 
Draugas Smirnovai, išvesk tą nusikaltėlę ir tuojau 
sušaudyk. | 

RAMUNĖ (siaubo apimta). Draugas tardytojau!... 
pasigailėkit! Aš pasakysiu visa, visa, ką tik norėsite. 
BOBROVAS. Tai kodėl ligšiol melavai, šlapia višta? 
RAMUNĖ. Aš be galo bijau. Tada man viskas susipai- 
nioja, ir aš nebeatskiriu, kokias nesąmones kalbu. 
BOBROVAS. Draugas Smirncvai, laikinai išeik. (šiam 
išėjus). Dabar tu, melų audėja, pasakyk, ar kunigas 
Ginkus slaptai dalindavo jaunimui maldaknyges? 
RAMUNĖ. Manau, kad dalindavo. 


(aliejus) 


JOANA. Netiesa, Ramunėle. Tas maldaknyges dalinda- 
vau aš. 

BOBROVAS. Tu? Kodėl tu taip darydavai? 

JOANA. Kad mūsų broliai ir seserys dėl svetimų stabų 
neišduotų gyvojo Dievo. | 
BOBROVAS (nusijuokia). Gyvojo Dievo! ... O tu grei- 
tai pati įsitikinsi, kaip tas Dievas tave išduos... 
JOANA. Atrodo, kad mes visi kada nors įsitikinsime ... 
kas prieš Dievą kovoja, tas išduoda pats save klastai 
ir prievartai. 

KAMNIOVAS (neišgirdęs, nustoja rašyti ir 
Kaip tu pasakei? Kas išduoda? Pakartok. 
JOANA. Kas kovoja prieš Dievą dėl žmogiškų stabų, 
tas kovoja prieš žmogų ir išduoda pats save. (Ji sėda). 
KAMNIOVAS (atsisėsdamas). Mėšlas ir plepalai. Aš 
tave užtikrinų, kad nėra tokios tvirtovės, kurios bol- 
ševikai nepaimtų. Taip pat ir tavo Dievo. 
BOBROVAS. Meskim tas filosofijas. Geriau tegu Ra- 
munė dar kartą pameluoja ir pasako, kas Skaudėje 
buvo juodosios fašistų reakcijos galva — kunigas Gin- 
kus, ar kas kitas. 

RAMUNĖ. Manau, kad jis. 

JOANA. Ramune!... 

JOANA. Tu klysti. Ne jis, bet aš, tavo sesuo. 
BOBROVAS (eidamas prie šoninio stalo). Kamniovai, 
prašau užrašyti. 

RAMUNĖ. Ne, Jonute. Tu nebuvai vadas. Tai kam sa- 
kyti? Tik save pražudysi. 

JOANA. Ramunėle, geriau save pražudyti, negu kitą 
nekaltai įskųsti. 

BOBROVAS (žiūrėdamas į rašantį Kamniovą). Pa- 
lauk, palauk. Kai imsime tau sąnarius traiškyti, tada 
pamatysi, kad buržuazinis herojizmas visai neapsi- 
moka. 

JOANA (pamažu stodama). Žinau. Bet kai jūs lauk- 
site sušaudymo taip, kaip aš, gal tada ir jūs supra- 
site, kad visa, kas žmogui sudaro garbę ir turi vertės 
net mirties valandą, neapmokama jokia nauda. Bet 
dėl to vistiek reikia kovoti. 

RAMUNĖ. Joana, Joana! Su šitokiomis kalbomis tu 
niekada nebeišeisi į laisvę. O be tavęs man gyveni- 
mas būtų, kaip tamsią naktį miške pasiklydus. 
KAMNIOVAS (nustojęs rašyti). Tu, matyt, ir dvės- 
dama nenustosi verkšlenti dėl savo buržuazinių žais- 
liukų. 

BOBROVAS (eidamas į Ramunę). Dabar paskutinis 
klausimas, nuo kurio priklausys, ar tu pamatysi dar 
saulės šviesą, ar ne. Pasakyk, ko naktimis pas jus lan- 
kydavosi kunigas Ginkus? 

RAMUNĖ. Mūsų aplankyti. Pasilsėti. 

BOBROVAS. O mano žiniomis jis buvo tavo sesers 
meilužis. Ar ne taip? 

RAMUNĖ. Aš tikrai nežinau. Ė 
BOBROVAS (abiem rankom įsirėmęs į šonus ir ver- 
damas žvilgsniu). Nežinai? — šokoladine Iepūnėle... 
O gal dar tu pati su juo naktimis myluodavais? 
RAMUNĖ. Aš — ne. Bet sesuo, manau, kad buvo. 
Taip, buvo. 

JOANA. Ir tau negėda, Ramune? Apšmeižti, įduoti 
kunigą ir mane? (Ji susigraužusi nueina). 

RAMUNE. O tu jau perdaug užsispyrusi, Joana. Ar da- 
bar tau ne vistiek, ką žmonės manys? Kodėl tu ne- 
gali prisipažinti, jei tuo gali save ir kitą išgelbėti? 
JOANA. Melas neišvaduoja, o žudo, Ramune. (Ji sėda 
pasieny ir užsidengia veidą). 

KAMNIOVAS (stebėjęs Joaną). Draugas Bobrovai, jei 
ta banditų verkšlentoja vėl meluoja ir mus apgaudi- 
nėja... (Jis stoja). 

RAMUNĖ. Aš nemeluoju. Nieko nemeluoju. 


stoja). 

BOBROVAS. Po tuo, ką dabar paliudijai apie Ginkų 
ir seserį, ar pasirašysi? 

RAMUNĖE. Pasirašysiu. 

KAMNIOVAS (nepatenkintas sėda). Et... 

JOANA (pakildama šaukia). Tai melas! Melas! 
BOBROVAS (griežtai). Prašau be skandalų! Kitaip... 
aš tave pasiųsiu atgal į žiurkių kamerą. 

JOANA (karščiuodamasi). Jūs visą mūsų gyvenimą 
visą Lietuvą pavertėte žiurkių kamera. Sukurstėte, 
supjudėte mus, brolius ir seseris, vienus prieš kitus, 
kaip išbadėjusias žiurkes, kad mes pjautume ir nai- 
kintume vieni kitus dėl duonos plutos, dėl mirties 
baimės šlykščiausia išdavyste stengtumėmės išlikti 
paskutine žiurke kruvinoj ducbėj. Ir kai aš, nors prieš 
mirti stengiuos išlikti žmogumi ir išsiveržti dvasia iš 
tos prakeiktos duobės, jūs... 

BOBROVAS (eidamas į Joaną, ją nutraukia). O vis 
dėlto neišsiverši... Ir, žinai, kodėl? 

JOANA. Ar todėl, kad mane ta šlykščia būtybe pada- 
rysite? 

BOBROVAS. Dėl to, kad visas gyvenimas iš esmės 
yra alkanų žiurkių duobė, kur vyksta kova dėl būvio. 
Ir tik mes, komunistai, tą kruviną duobę išvalysime. 
(Jis nueina prie Kamniovo). 

JOANA (sau). Gal patys pirma vienas kitą papjau- 
site. : 
BOBROVAS (Kamniovui). Jei baigei, duok pasirašyti, 
KAMNIOVAS (pastumdamas popierio lapą). Ramunė 
švelnyte, ateik. 

RAMUNĖ (atsisedusi pasirašo). 
ar dabar manęs nešaudysite? 
BORROVAS. Jei sesuo prisipažins, tada ne. 
RAMUNĖ (stodama). O jei neprisipažins? 
KAMNIOVAS. Tai bus įrodymas, kad tu melavai. 
RAMUNĖ (pora žingsnių į Joaną). Joana! Joana! Pa- 
sigailėk tu savęs ir manęs. Prisipažink visa ir pagal- 
vok, kas iš to aklo herojizmo, kas iš tos laisvės, jei 
tavęs ir manęs nebebus. (Tyla). 2 
BOBROVAS (paimdamas Ramunę už rankos). 
teks. Eiva. 

RAMUNĖ (prieš išeidama atsigręžia). Joana, prisipa- 
žink. Aš maldauju tave paskutinį kartą. 

JOANA. Ne, Ramune. Žiurkių papročiai — žmogaus iš- 
davimas. Ir savo valia aš jiems nepasiduosiu. (Ji su- 
sigraužusi sėda. Bobrovas su Ramune išeina). 


Draugas tardytojau, 


Už- 

KAMNIOVAS. Klausyk. Jei nesi nei paleistuvė, nei 
žmogžudė, tai ko tu stačia galva lendi į mirtį? 
NE Jūs mane privertėte tuos nusikaltimus prisi- 
imti. 

KAMNIOVAS. Mums reikėjo sužinoti, kas tu tokia ir 
kiek tu meluoji... Bet dabar aš tikiu, kad tu teisy- 
bę sakai, o tavo sesuo meluoja. 

uakių Tai už ką tu mane taip žiauriai mušei? (Ji 
stoja). 

KAMNIOVAS. Per tą smūgį aš tik ir supratau. 
JOANA (eidama į jį). Tai nors dabar būk žmogus. 
Nebekankink ir nebeversk nicko melagingai įduoti. 
Leisk man numirti švaria sąžine. 

KAMNIOVAS (atsistodamas). Beprote! 

JOANA. Kodėl beprotė? 

KAMNIOVAS. Aš jaučiu, kad tu nesi kunigo meilužė, 
Bet tu vistiek prisipažink ir išduok visus. Tegu kiti 
šunes aiškinasi. 

JOANA (nusivylusi). Ir vėl tas pats. Išduoti nekaltus. 
KAMNIOVAS. A, mėšlas! ... Nekaltų visai nėra. į 
JOANA. Prieš Dievą galbūt. Bet ne prieš žmones... 


(b. d.) 


Leonardas Andriekus 


DIENA 


Nebuvo lemta chaose pražūti, 
Nebuvo skirta be žinios išnykt — 
Diena išsiskleidė, lyg parašiutas, 
Tokia balta, tokia puošni. 


Lengvai plavena jos plonytis šilkas — 


Svajonių siūlai niekad nesutruks — 
Ant jų laikausi — ežerai sužvilgo, 
Kaip melsvos akys, prižertos aistrų. 


Nejaugi žilas vakaras bėdrįstų 
Ateit per oro dideles duobes — 
Suplėšyt diena, sunaikint jaunystę, 
Mane paversti giedančia gulbe? 


„TL LIBU K LAS 


Dangus jau buvo prasivėręs — 
Jį matė Dievo išrinktieji — 

Jį matė visos lauko svėrės, 
Kurios pavasarį žydėjo. 


Ir tų norėjai prie šaltinio 
Akis nuo dulkių apsiplauti — 
Tą dieną Viešpats atrakino 
Kiekvieną jūrų sraigės kiautą. 


Visiems užteko gryno oro, 
Visi tą patį džiaugsmą gėrė — 
Pavirto žemė į altorių, 

Pavirto žvakėm lauko svėrės: 


RAT YUN DA 


Neprašau pro senkapius pravesti — 
Vienas eiti šiandien nebijau — 
Saulė didžioje ramybėj gęsta, 
Galvas nulenkė žemyn radastos — 
Vakaras alsuoja vis tyliau. 


Dar tikiu atrasti savo pėdas, 
Eidamas palaukės takeliu — 

Ir nuvytusį radastos žiedą | 
Vieną naktį, nuostabiai žvaigždėtą, 
Dar namo parnešt galiu. 


Tėviškės laukuos po augšta liepa 
Užkasti į žemę lobiai degs — 
Rodos, Dievas ten skubėti liepia 
Ir, už girių saulei pasislėpus, 
Vėl skaityti lig aušros žvaigždes. 


A IEBIIERĖKS S TAIĖS 


Kartą iš didžiulio smilkytuvo 
Kibirkštis į žalią jūrą puolė. 

Kilo gaisras, išsigando žuvys, 
Suliepsnojo vandenys ir uolos. 


Tai ne saulė, kildama virš sodų, 
Bloškė savo purpurine togą — 
Tai kadaise tartas meilės žodis 
Degino marias, uolas ir žmogų. 


Viešpatie, kodėl gi nesam žuvys 
Ir negalime gelmėn panerti — 
Nebeplaktų tie liepsnų liežuviai, 
Nebesuptų tos ugninės erdvės. 


Tu šilkinį kamuolį per jūrą sviedi — 
Iš plonyčio siūlo tampa tiltas — 
Bėga juo žmogus, palieka pėdas, 
Neša kibirkštį per karštas smiltis. 


NA RILIS 


Neveskite į vidų — 
Geriau čia pastovėsiu — 
Lauke jazminai žydi, 

Ir naktys, tokios šviesios. 


Net ir genys išlėkęs, 
Nenori grįžt į lizdą, 
Nenori mažas sliekas 
I drėgną žemę lįsti. 


Šią naktį mano laimė 
Smailiais žiogreliais vaikščios, 
Ir visas gimtas kaimas 

Verks dingusio našlaičio. 


SE S DUO | 


Dėl ko mane šioj kryžkelėj stabdai 
Ir savo mėlynas rankas tiesi, 

Kai saulėn stiebiasi visi žiedai 

Ir siela tirpsta džiūgesy? 


Dar leisk bent paukščiams padėkot, 
Kol kraujas gyslose tekėt sustos — 

Dėl ko šioj kryžkelėj stabdai, dėl ko 
Pavargusius žingsnius, brangi sesuo? 


Norėčiau jūrų bangai tart sudie, 
Paglostyt verkiančius akmenėlius — 
Dėl ko mane taip greit iš čia vedies 
Nežinomo pavasario keliu? 

TIKRASIS DIDVYRIO VEIDAS 


PR. GAIDAMAVIčIUS 


Kaip naktis reikalinga žvaigždžių, taip apte- 
męs gyvenimas — didvyrių. Į juos krypsta žmo- 
nių akys ypač sumišusiais laikais, kai nebematyti 
aiškių kelių ateitin, kai palaidos idėjos plakasi 
lyg užburtame rate, kai beveik visuotinis pavar- 
gimas murdo žmogų troškioj kasdienybėj. Tai 
būdinga pereinamiems laikotarpiams, kai iš gy- 
venimo scenos traukiasi apdužę idealai ir jų vie- 
ton veržiasi kiti. Kyla krizė, kuri sumaišo pla- 
čiųjų sluogsnių mintis, pakirsdama vidinę pu- 
siausvyrą. Tada savaimingai kyla reikalas jieš- 
koti šviesesnių, pajėgesnių žmonių, reginčių aiš- 
kiau ir toliau. Taip iš plačiųjų masių išsiskiria 
didvyrio pavidalas, į kurį krypsta ne tik visų 
dėmesys, bet ir garbinimas. 

Su tikruoju didvyriu, deja, gana dažnai iš- 
kyla pseudodidvyrių, kurie patinka minioms, yra 
jų garbinami, tačiau jie anaiptol nėra tikrosios 
žvaigždės. Tai minių pripažinti lyg ir stabai, ku- 
riems rūpi daugiau savo asmens iškėlimas, nei 
idealinės vertybės. Jie elgiasi pagal posakį: mun- 
dus vult decipi — ergo decipiatur (pasaulis nori 
būti apgautas, taigi apgaudinėkim). Šitokių 
pseudodidvyrių ypač netrūksta mūsų laikais, to- 
dėl pravartu įžvelgti tikrąjį didvyrio veidą. 


Seniau ir dabar 


Iš pirmųjų užuominų jau matyti, kad did- 
vyriais paprastai yra laikomi didžiais darbais 
pasireiškę žmonės. T. Carlyle manymu, jie yra 
Dievo išrinktieji, apdovanoti augščiausiomis do- 
rybėmis, kad galėtų vykdyti skirtąjį uždavinį, 
būtent, valdyti ir tobulinti kitus. Vidutinis žmo- 
gus turįs jiems paklusti ir netgi juos garbinti. 
Didvyrio tipais minėtasis autorius laiko: karalių, 
kunigą, pranašą, poetą ir rašytoją. Pagal tai ji- 
sai pavaizdavo— Mahometą, Knoxą, Liuterį, Dan- 
tę, Šekspyrą ir kitus, kaip garbintinus didvyrius. 


Šia nuomone T. Carlyle priartėja prie anti- 
kinės didvyrio sampratos. Graikų senovėje he- 
roes buvo pusiau dievas, toli prašokąs vidutinį 
žmogų savo galėjimu. Jisai buvo arba narsus kar- 
žygys, arba nekaltas kentėtojas, arba žymus val- 
dovas, išminčius, dainius. Savo vienokiu ar ki- 
tokiu pranašumu jisai panešėjo į dievus, ypač 
vietinius. Kai dievų kultas ėmė netekti reikšmės, 
ypač nuo persų karų, graikai dar labiau palinko 
į savo herojų garbinimą. Jų kulto centras buvo 
kapas, kur ilsėjosi didvyrio palaikai. Čia buvo 
statomos šventovės, daromos atnašos, atliekamos 
apeigos. Atitinkamų švenčių proga atnešama gė- 
ralų, maisto. Pagarbios apeigos būdavo atlieka- 
mos vakarais, nes rytas — dievams skirtas me- 
tas. Jei tekdavo perkelti jų palaikus kiton vie- 
ton, būdavo tai daroma su iškilmingiausiomis 

apeigomis. Drakonas įsakė netgi įstatymu garbin- 
ti dievus ir vietinius didvyrius viešai ir privačiai. 
Dėl žymesniųjų didvyrių kapo varžėsi atskiri 
miestai, norėdami jį turėti savo artumoj bei nuo- 
savybėj. Mat, vietos didvyriai buvo laikomi glo- 
bėjais, į kuriuos kreipiamasi karo ar gamtos ne- 
laimių metu. Be to, kaikurie didvyriai buvo lai- 
komi stebuklingais gydytojais, ir į juos buvo 
kreipiamasi ligos atveju. Žinomiausias tokių did- 
vyrių buvo Asklepios, kuris savo pasisekimu gar- 
sėjo labiau už pačius dievus, pvz. Apoloną. Pa- 
garsėjęs buvo ir Deaion, kuris pasirodydavęs li- 
goniams sapne ir gydydavęs rankos uždėjimu 
(dexia — dešinė). 

Aplamai, didvyrių kultas graikuose buvo 
tiek įsigalėjęs, kad jų skaičius nuolat augo. Į 
didvyrius buvo pakeliami kuo nors pasižymėję 
žmonės — valdovai, poetai, filosofai ir net šiaip 
jau piliečiai. Pvz. buvo sudidvyrinti Eschilas, So- 
foklis, Hipokratas ir kt. Aleksandras Didysis, 
grįžęs iš Rytų, įsakė pakelti į didvyrius Hefes- 
tioną, kurio kultas veikiai išplito. 

Pakėlimas į didvyrio poaugštį graikuose 
buvo daromas atitinkamos bendruomenės su tam 
tikromis apeigomis, nors būdavo ir privatinio po- 
būdžio pakėlimų. Antai daugelis Euripido trage- 
dijų baigiasi tokiu pagrindinio veikėjo suheroji- 
nimu. Pvz., Artemidė pareiškia Hipolitui, kad jo 
kapas būsiąs kulto vieta: jaunos mergaitės prieš 
savo jungtuves eisiančios prie jo kapo uždėti 
plaukų kuokštelės. Tuo būdu Hipolitas tampa 
lyg ir nekaltybės globėju, nes dėl jos daug ken- 
tėjo ir kovojo. 

Poantikiniais laikais didvyris nors ir nėra 
laikomas dievaičiu, yra visų gerbiamas. Jo au- 
reolė, nors ir netaip dieviška, tebespindi. Jis pa- 
sirodo tiktai savo žmogišku pavidalu: kaip kar- 
žygys bei riteris, kupinas vitalinės jėgos, ryžto, 
pasiruošęs kovai ir mirčiai. Iškyla jisai taip pat 
mokslininko - išradėjo, menininko - kūrėjo pa- 
vidalais. Visokiu atveju jis susilaukia pagarbos 
lr netgi kulto, kuris eina kartais iki masinio iš- 
krypimo bei pamišimo. Pvz., kai Votaire, 84 
metų senis, vyko iš Ferney į Paryžių, visi pagar- 
biai laukė. Net kilmingieji lūkuriavo susėdę ka- 
vinėse, dėdamiesi nesuinteresuotais klientais. 
Pasirodžius karietai, visi veržėsi jo pamatyti. 
Moterys taikėsi prieiti taip arti, kad galėtų išpeš- 
ti iš jo kailinių bent vieną plauką atminimui ir 
saugoti ji kaip šventą relikviją. Mat, visa to me- 
to Prancūzija, ypač netikinti, tikėjo į Voltaire. 
Panašiai yra mūsų laikais su sporto ir kino 
žvaigždėmis, kurios dirbtinai iškeliamos visuo- 
menės akyse augščiau jų tikrosios vertės. 

Taigi, bendrine prasme, didvyriu yra laiko- 
mas kuo nors pasižymėjęs Žmogus ir įsirėžęs vi- 


suomenės sąmonėn. Ši samprata yra betgi pavir- 
šutiniška ir neatskleidžia gilesnio didvyrio veido 
kuris savo apraiškų įvairume slepia didelį lobį. 


Pavyzdinio žmogiškumo sekėjas 
ur rizikos žmogus 


Didvyrio pavidale pirmiausia mums krinta 
1 akis jo didumas, atremtas į dvasines vertybes. 
Jo galia išauga iš dvasinių - moralinių vertybių 
realizavimo ir tai iš tokio, kuris minėtas verty- 
bes iškelia iki žmogiškai galimos viršūnės, pra- 
šokdamas vidutinio, nors ir tauriojo, žmogaus ly- 
gi. Taurusis stengiasi laikytis įprastinio masto, 
nesiveržti į kraštutinumus, tuo tarpu didvyris 
savo dvasine itampa taurumą iškelia iki ga- 
lutinės ribos. Su didvyrio pavidalu žmogiškumas 
iškyla augščiausiame savo žibėjime. Žmogus sa- 
vo natūraliniame kilime toliau žengti nebepajė- 
gia. Naturalinės dvasinės - moralinės vertybės 
čia randa savo atbaigimą. Todėl O. Bauhoferis ir 
sako, kad “didvyriškumas yra pavyzdinis žmo- 
giškumas''. 

Toliau didvyrio pavidale pastebime, kad jo 
minėtasis žmogiškumas šviti aukos dvasia ir tai 
tokia, kuri nepabūgsta nė kraujo aukos. Ji yra 
radikali, bekompromisinė ir todėl prašoksta vidu- 
tinio žmogaus pasiaukojimą, kuris į gyvenimo ir 
mirties svarstykles nemeta viso savo asmens. 
Didvyrio gi pasiaukojimas ir yra tuo brangus, kad 
jis metasi visu savo svoriu ir nesidairo atgal. 
Tuo jisai apreiškia vidinę savo įtampą, kuri api- 
ma visas galias, visą asmenį. Iš šios vidinės įtam- 
pos eina ir rizika bei nevengimas pavojingos eg- 
zistencijos. Didvyris nejieško saugios užuovėjos 
savo interesams apsaugoti, o drąsiai atsisuka pa- 
vojaus link. Jo aukos dvasia, nors ir nėra be iš- 
minties, tačiau ji nepažįsta savanaudiško apskai- 
čiavimo. Tikriau sakant, jo aukos dvasia ir yra 
jo išmintis — ryžtis didiems darbams, nors pa- 
prastas apskaičiavimas jį kreiptų saugion, bet 
siauron užuovėjon. Jisai žino, kad “išmintis arba 
kultūra, kuri... remtųsi rizikos baime ir saugu- 
mo kultu, imtųsi didžiausios rizikos, būtent, bai- 
lumo ir bukumo. Kiekvienu momentu Žmogus ri- 
zikuoja; tai jo gyvenimo sąlyga—nuo šeimos su- 
kūrimo bei gyvybės perteikimo iki didžiųjų pa- 
saulinės politikos užsimojimų (J. Maritain, De 
Bergson 4 Th. D'Aguin, 126). Didvyriškos dva- 
sios žmogus ir yra tuo būdingas, kad jis remiasi 
ne eiline rizika. Jam gyvenimas yra drama ir net 
tragedija, kur jisai atlieka pasiimtąjį uždavinį. 
Kaip pastebi Ortega y Gasset, “gyvenimas, koks 
jis bebūtų, individinis ar kolektyvinis, asmeninis 
ar istorinis, yra buvimas pasauly, kurio esmė yra 
pavojus". Šitoks gyvenimas ir yra didvyrio at- 
mosfera. Kaip jūrininko menas iškyla audros me- 
tu, taip didvyrio dvasia sušviti pavojingose pa- 
dėtyse. Suprantama, šitokia atmosfera yra visiš- 
kai priešinga buržujinei dvasiai, kuri jieško as- 
meninio saugumo visur. Ji įsismelkia net religi- 
nėn sritin, kur pirmoj eilėj nori rasti užtikrintą 
vietą pomirtiniame gyvenime. AP yra panaši Į o 
Zebedėjau sūnų motiną, maldaujančią Kristų: 


"Tark, kad šiuodu mano sūnu tavo karalystėje 
sėdėtų vienas tavo dešinėje, kitas tavo kairėje“ 
(Mt. 20, 21). O ir žemiškasis gyvenimas buržu- 
Jlnei dvasiai turi būti dengiamas Apvaizdos, kad 
neištiktų pavojus, nepasisekimas ar kentėjimas. 
I religines institucijas ji žiūri kaip į amžinybės 
užtikrintojas, kur užtenka parodyti vieną kitą 
geros valios mostą, ypač piniginės atnašos for- 
ma. Ji vengte vengia tikrosios aukos dvasios bei 
tragiškų situacijų. Anot N. Berdiajevo: “Vitali- 
nis buržujaus jausmas priešinasi tragizmui. Kas 
išgyvena tragediją, nėra buržujus, ir kiekvienas 
buržujus nustoja tokiu buvęs tikrai tragiškuose 
RA momentuose" (De YV'esprit bourgeois, 
) 


Gyvenimo sukrėtimai paprastai išmuša žmo- 
gų iš buržujinės laikysenos ir pastumia didesnės 
vidinės įtampos link, tačiau praėjus pavojui grįž- 
ta senoji dvasia, kuri tenkinasi padorumu, t. y. 
ramia, su jokai rizika nesusijusia laikysena, nes 
ji patogi, neprasikišanti, besilaikanti “vidurio". 
A. Camus savo romane “La peste" (“Maras"') 
pasakoja apie miestą, ištiktą maro. Niekas iš ten 
negali išeiti, visas miestas atskirtas nuo likusio 
pasaulio. Žurnalistas Rambert jieško nelegalaus 
išėjimo, nes Paryžiuje palikęs mylimąją. Didvy- 
riškumas jo nedomina: “Netikiu didvyriškumu; 
žinau, kad tai lengva, be to, sužinojau, kad tai 
žmogžudiška. Štai kas mane domina: gyventi ir 
mirti tuo, kuo myli". Pagaliau jis apsisprendžia 
nebėgti, tačiau sako gydytojui Rieux: “Rezig- 
nuokime, daktare... -Palaukime, kol viskas pra- 
eis, nevaidindami didvyrių. Toliau aš neinu". Gy- 
dytojas atsako: “Sutinku, Ramberte, visiškai su- 
tinku, ir jokiu būdu nenorėčiau atkalbėti nuo 
jūsų sumanymo... Vis dėlto turiu jums pasaky- 
ti: šiuo atveju turime reikalo ne su didvyrišku- 
mu; tai padorumo reikalas. Tai mintis, kuri gali 
prajuokinti, tačiau vienintelis būdas kovoti su 
maru—tai padorumas“ (p.183).Šis “padorumas"' 
vyra ne kas kita kaip buržujinės dvasios apraiš- 
ka: eiti siauru kasdieninių kelių, nemesti rutinos, 
nors gyvenimas reikalautų didžių pastangų. Tai 
tikrasis buržujaus credo. Teoriškai jis gali leng- 
vai sutikti, kad yra idealų, kad didvyriškumas 
yra vertingesnis, tačiau tikrovėje jis renkasi sau- 
gųjį padorumą, o didvyriškumą palieka “išmin- 
ties'' stokojantiems. Gerai tad pastebi Dostojevs- 
kis Versilovo lūpomis: “Brangusis, aš anaiptol 
nenoriu suvedžioti tavęs kuria nors buržujine do- 
rybe, kuri pakeistų tavo idealus. Aš nesakau, kad 
laimė vertingesnė už didvyriškumą. Priešingai, 
didvyriškumas yra augštesnis už betkokią laimę". 
Buržujaus teorinis credo tai pripažįsta, kad ir be 
nuoširdumo, tačiau jam geriau pasilikti banalioj 
tikrovėj. Didvyris gi veržiasi į augštesnę egzis- 
tenciją, statydamas pirmon eilėn ne savo laimę 
bei saugumą, o augštesnes idealines vertybes. 
Tuo būdu jis pakyla augštesnėn sferon, kur tel- 
kiasi ir didesni pavojai. Pastarieji betgi jam nėra 
atgrasymo, o ryžto akstinai. Kitaip jis negalėtų 
atsiplėšti nuo savo patogaus guolio, ir niekad did- 
vyrio aureolė nesušvitėtų ant jo galvos. Didvy- 

ALDONA-IRENA NASVYTYTĖ 


ŽINGSNIAI PAMARY 
žuvėdros klykauja ant marių, 
O kranto smėly — gintarai. 
Ir bangos, rūsčios bangos baras 
Audringais vakarais. 


Nuo lūpų tavo vardą vėjas 
Per kopas Iekdamas pames 
Ir, mėlynus dažus paliejęs, 
Panirs į skambančias gelmes. 


žuvėdros klykauja ant marių, 
Paklydę žingsniai smėlyje ... 
O bangos, rūsčios bangos bara 
Žžubėdras ir mane. 


GEROS KELIONĖS 


Man taip ramu, 

Kai nuo šakų 

Augštų, stambių platanų 
Lapeliai leidžias pamažu 
Į liūdną sielą mano — 


Man taip ramu. 

Nėra sapnų“ — 
Numirusios svajonės. 

Tik vėją švilpiantį girdžiu: 
Geros, geros kelionės!... 


riškumas dėl to ir tėra galimas nupuolusios ir 
idealinės tikrovės susidūrime, kur kertasi prie- 
šybės, kur tykoja mirties šešėliai, kur atsiveria 
dilema: būti ar nebūti. Tik iš tragizmo paliestų 
situacijų sušvinta asmenys, nešini didžiomis ver- 
tybėmis. Jei jie ir žūva tikrovių susidūrime, jų 
gintos vertybės, kurios padarė juos pačius di- 
džiais, iškyla mūsojoj tikrovėj kaip nauja ugni- 
mi nušvitę šaukliai. 


Gėrio kovotojas 


Didvyrio aukos dvasia, jo rizika, jo pasine- 
šimas pavojingon egzistencijon yra esmingai su- 
siję su gėriu. Tik pastarojo dėka pasiaukojimas 
tampa prasmingas ir tik per jį (gėrį) žmogus tam- 
pa dideliu. Gali būti klausimas: kuris gėris daro 
jį didvyriu? Juk gėrio sritys tokios neužmato- 
mos ir įvairios. Netenka abejoti, kad ne vitalinės 
vertybės daro žmogų didvyrišku. Savaime jos 
gali išugdyti tiktai milžinus, bet ne didvyrius. 
Didvyrių sritis — idealinės vertybės, ypač do- 
resnės. Dorinis gėris yra centras, kurin krypsta 
visa didvyrio būtis. (Suprantama, vitalinės - fi- 

VAIVORYKšTĖ 


Vaivorykštė meta lanką, 
Rausta saulėj putinai, 
Ant nulytų uogų renkas 
Dideli lašai. 


Skambantis žydrumas oro, 
žvilga saulėj putinai 
Nubarstyti žemę noris 
Visą raudonai — 


Trykšta srovėmis į lūpas 
Saulė — Tu matai?.. 
Ant raudonų uogų supas 
Kruvini lašai... 


JAU NAKTIS 


Užmik, užmik, — 
Užmerk akis, — 
Paukšteliai miega jau... 
Mažytės žvaigždės 

Per naktis 


žiūrės per langą tau, 

Užmik, užmik ... — 

Užmerk akis, — 

Užmiki... 

Jau naktis... 

(Iš spaudai parengto rinkinio “Vėjo 
Dainos") 


zinės vertybės irgi yra gėris, reikalingos didvy- 
riui kaip pirmoji pakopa). Tai centras, apie kurį 
spiečiasi kitos natūralinės vertybės, reikalingos 
žmogiškajai pilnatvei pasiekti. Be dorinio centro, 
minimoji pilnatvė nėra įmanoma. Jau Aristote- 
lis yra įžvelgęs, kad žmogiškojo gyvenimo atbai- 
ga tera pasiekiama dorinių vertybių realizavimu. 
T ji nusižiūrėjęs šv. Tomas Akvinietis irgi manė, 
kad doriniu gėriu, t. y. visišku savęs apvaldymu 
bei palenkimu dvasiai, žmogus panėšįs į Dievą. 
Siekdamas didžio, sunkiai prieinamo gėrio, žmo- 
gus turtėja savo būtyje, nuolat artėdamas prie 
absoliutinės Pilnatvės. Tiktai tasai artėjimas yra 
nuolatinis kopimas, susijęs su pavojais, nes sie- 
kiamas gėris nėra savaime atsirandanti dovana, 
o erškėčių plotuose paslėptas lobis. Pastaroji ap- 
linkybė ir įgalina didvyrio pasireiškimą. Anot O. 
Bauhoferio, “didvyriškumas yra tyli tarnyba tra- 
piam gėriui nupuolusiame pasaulyje, egzistenci- 
nėj grėsmėj, žmogiškoj - istorinėj padėty. Did- 
vyriškumas yra išsilaikymas beveik prarastose 
galimo gėrio linijose, gėrio, apsupto tūkstantinių 
blogio galimybių" (Das Geheimnis der Zeiten, 
148). Tasai išsilaikymas, ta didelė dvasinė-fizinė 


Įtampa turi „esmingai krypti dorinio gėrio link: 
kitaip negali būt nė kalbos apie didvyriškumą. 
Net ir didžiausia įtampa, nuostabiaušia drąsa, 
Jeigu jl nera metama gėrio kovon, nėra didvyriš- 
ka. Todėl šv. Tomas Akvinietis ir pastebi, kad 
dorybės didumas negali būti matuojamas kliūčių 
sunkumu, o gėrio didumu. Pvz. plėšikas, siekiąs 
grobio, gali pakelti didžiausių pavojų, tačiau tuo 
Jis netaps didvyriu, o tik plėšiku. Ir juo dides- 
nių pastangų jisai bus parodęs, juo didesnis bus 
plėšikas. Jisai gali tuo išgąsdinti visuomenę, gali 
jai “imponuoti", tačiau jis niekad nepažadins jos 
pagarbos bei nuostabos. Suprantama, drąsa yra 
būtina didvyriui, tačiau ji viena savaime dar ne- 
daro žmogaus didvyriu. “Grynas didvyrio tipas 
reiškiasi ten, kur drąsa kyla proporcingai kartu 
su rizikingu atsidavimu gėriui. Didvyriškumas 
matuojamas ne drąsa, o atsidavimo grynumu 
trapaus gėrio tarnybai bei uždaviniui" (O. Bau- 
hofer), ibid. 149-150). Didvyre, pvz. yra laiky- 
tina Vydūno Magė, pagrindinė “Gaisro" tragedi- 
jos veikėja, kuri pavaizduota kaip graži, tauri 
lietuvaitė, ginanti dorines ir tautines vertybes 
nuo okupantų D. Karo metu. Apie save jinai bu- 
ria ištisą eilę draugių, į kurių dorą brutaliai kė- 
sinasi Unšlitas. Magė pasirodo pakankamai va- 
linga bei atspari ir pajėgia apsiginti. Okupantas 
Mejoras siūlo jai persikelti į Berlyną, palikti tė- 
viškę bei savąsias; šia kaina ji gausianti išsila- 
vinimą bei augštesnę kultūrą. Magė nepasiduoda 
ir šiam gundymui: ji lieka ištikima dorai ir tė- 
viškei. Isiutę okupantai padega josios namus, kur 
ji žūva liepsnose. Magė tuo būdu yra tikros did- 
vyrės tipas: jos atsidavimas yra visiškas, drąsa 
orientuota centrinio gėrio link. Jos laikysena nė- 
ra cirko bravūra, o totalinis atsidavimas gėriui, 
kuriam nusilenkia net savo gyvybe, nes pastaro- 
ji vertybių sąrangoj yra žemesnė už dorinį gėrį. 
Vitalinė žmogaus gyvybė yra įprasminama augš- 
tesnių — dorinių, dvasinių bei religinių verty- 
bių, lygiai kaip ir mirtis savo vertę bei prasmę 
gauna iš gėrio, kuriam atsiduoda. Todėl švaisty- 
masis gyvybe bei tuščia rizika neturi savyje nie- 
ko didvyriško. Pvz. skandinavų epe yra pasako- 
jama, kad vyrai gėdijęsi mirti sava mirtimi. Jų 
troškimas buvęs — mirti kare arba šiaip prievar- 
tine mirtimi. Net seni karaliai, jausdami artėjan- 
čią mirtį, sėsdavę į laivą, kuris buvęs paleidžia- 
mas iškeltomis burėmis į vandenyną ir padega- 
mas. Tokia mirtis laikyta didvyriška, nes taip 
buvo nugalima baimė. Tikrovėje betgi tai yra 
savižudybė, nes nematyti gėrio - idealo, kuris 
tokią mirtį pateisintų. Todėl pagrįstai J. Mou- 
roux ir sako, kad didvyriškumas “yra meilė, ap- 
imanti visą asmenį, įtampa, kuri paliečia visas 
jėgas, susidūrimas su kliūtimi arba uždaviniu, 
kuris pareikalauja savęs aukos. Tačiau visa tai 
nerealizuoja tikro didvyriškumo, jei neatsiduo- 
da vertybei ar idealui, kuris yra pranašesnis UZ 
žmogų ir kuris jį pati iškelia. Kitoks didvyrišku- 
mas, kuo jis besiremtų, pasmerkia ŽmMOBŲ kru- 
vinai avantiūrai“ (Sens chrėtien de Vhomme, 


11-12). 


Didvyriškumo mastas 


| Didvyriškumas, kaip matyti, yra gėiio iškė- 
limas „temptoj kovoj. Ir juo augštesnės vertės 
yra gėris, juo vertingesnis didvyriškumas. Žmo- 
gus, atsiduodąs dorinio gėrio realizavimui, pasi- 
neša vertingiausio didvyriškumo link. Kaip tau- 
rusis tampa tokiu tiktai dorinių vertybių dėka, 
taip ir didvyris tampa dideliu tiktai pavyzdiniu 
dorinio gėrio realizavimu. 


Šalia šio dorinio gėrio, kuris arčiausiai sie- 
kia religinę sferą, yra kitų vertybių, kurioms 
žmogus linksta atsiduoti. Tai pvz. mokslo, meno, 
politikos ir t.t. vertybės. Juk ir šiose srityse tu- 
rime pranašių žmonių, kurie taip pat vadinami 
didvyriais, nes ir jie yra kloję savo pastangas ir 
net gyvybes už minėtas vertybes. Vis dėlto jų 
didvyriškumas neprilygsta dorinio gėrio kovoto- 
jams. Sakysime, žymus menininkas, kuris viską 
atidavė savo talentui išugdyti, iškentėjo didžiau- 
sius vargus, kol pagaliau atsidūrė parnase, yra 
didvyris, ypač jei savo pastangas jungė su dori- 
nemis vertybėmis. Mokslininkas, kuris viską pa- 
aukojo, kad praturtintų žiniją arba padarytų ku- 
rį naują išradimą, irgi yra didvyris. Bet ir vienu 
ir kitu atveju minėtas didvyriškumas neturi to 
spindėjimo, kurį randame dorinių vertybių did- 
vyriuose, nes jis neužgriebia centrinės žmogaus 
būties sferos. Tai betgi nereiškia, kad anos pozi- 
tyvinės vertybės yra nedoros. Anaiptol. Jos turi 
savo vietą vertybių sąrangoj, ir jei jos nepanei- 
gia dorinio gėrio, o eina ranka rankon su juo, 
negali būti atstumtos. Jos yra puoselėtinos, kad 
atskleistų galimai pilnesnę žmogaus būtį bei ją 
praturtintų. Jei betgi dorinės vertybės yra panei- 
giamos, iškeliant tiktai grožines, arba tiktai moks- 
lines, arba tiktai politines-socialines, — sukre- 
čiama natūralinė vertybių sąranga, ir jų iškėlė- 
jai nebėra tikri didvyriai, o tiktai jų šukės. Jų 
tariamos aureolės šviti nebenatūralia, dirbtine 
šviesa. Jų pozityvios pastangos grožinėj, proti- 
nėj ir kt. srityse lieka užtemdytos sunkiai gu- 
lančio šešėlio. Jų dvasia netenka to natūralinio 
polėkio augštyn, kuris taip būdingas dorinėse 
vertybėse. 


Maxence van der Meersch, belgų rašytojas, 
“Corps et Ames'“ romane vaizduoja profesorių 
Doutrevalį, tapusį pasaulio garsenybe savo at- 
rastu būdu gydyti protines ligas (dementia 
praecox). Viską jis atidavė tam atradimui ir tik 
jam gyveno, nevengdamas nė suktumo. Asisten- 
to svarbų atradimą paskelbė spaudoj savo vardu. 
Bandymus darė su žmonėmis, nesiskaitydamas 
su pavojais: net du savo sūnu taip nuvarė į ka- 
pus. Bandymus buvo pradėjęs ir su savo vienin- 
tele dukra, tačiau staiga pajuto sąžinės priekaiš- 
tavima, kad per toli nuėjęs: “Genijus! Didis žmo- 
gus! Žinovas! Garbė! Taip! Gal taip! Perdėtas 
pasitikėjimas, melas, negarbė, vagystė, nusikal- 
timas! Ir tai nejučiomis! Be mano žinios! O, pui- 
kybė, puikybė!“ Suprantama, tokia garsenybė 
nera didvyriška: dorinis šešėlis uždengia ir pa- 
čius laimėjimus. Tai nėra tikra prasme tarnavi- 

mas gėriui, o jo žalojimas ir tai pačiame centre. 
Jei tokio žmogaus negalime vadinti tauriu, juo 
labiau — didvyriu. Jis gali būti garsus gydyto- 
jas, menininkas, mokslininkas, bet ne didvyris. 
Garsumas dar nėra didvyriškumas. Pastarasis 
paprastai bręsta tyliai, be garso; jo darbai pa- 
stebimi akylųjų, o ne triukšmo kėlėjų. Teisingai 
sako Fr. Hermans: “Mūsų sumaterijalėjusio meto 
nelaimė yra ta, kad jis nori įtikinti žmones, jog 
juo daugiau jie kalba ir juda, juo yra didesni. 
Triukšmo kėlėjai gali labai išgarsinti kurį vardą, 
bet nuo to jis netampa didvyrišku, o tik išpūstu 
fantomu, kuris supliūška kartu su triukšmo baig- 
me. Be centrinio gėrio realizavimo pavyzdiniu 
mastu nėra tikrojo didvyriškumo. Yra, tiesa, anot 
Bossueto “nežmoniškų didvyrių'', kuriuos kartais 
garbina masės, tačiau tikrovėje jų nežmonišku- 
mas yra kur kas didesnis už jų didvyriškumą, ir 
todėl širdies gilumoje niekas negalėtų vadinti jų 
autentiniais didvyriais. 


Nihilistinis didvyriškumas 


Mūsų gyvenamuoju metu yra išryškėjusi 
viena laikysena, vadinama didvyriška, kuri ta- 
čiau yra atsieta nuo gėrio. Tai vadinamoji absur- 
dinė laikysena. Joje žmogus apsireiškia kaip be- 
vertybinio pasaulio gyventojas, kur viskas yra 
prieštaringa, sujaukta, nesuprantama, beprasmiš- 
ka; nematyti jokio gėrio, dėl kurio verta būtų 
gyventi. Visas gyvenimas atrodo, anot Šekspyro 
žodžių, kaip “idioto pasakojimas“ — be sąryšio, 
lyg sutrūkęs filmas, kur iškyla scenos, figūros, 
veidai taip išmėtytai, kad neįmanoma rasti joks 
loginis ryšys. Bene klasiškiausias tokios egzisten- 
cijos aprašymas yra duotas J. P. Sartre'o “La 
nauseė'"' filosofiniame romane, kur autorius de- 
šimtyje puslapių (162 sg.) suglaustai nusako tai, 
ką išvedžioja 700 psl. Ten matai autorių, sėdintį 
ant suolelio po kaštano medžiu, bežiūrintį į pasta- 
rojo šaknį ir besumojantį, jog viskas yra tuščia, 
nereikalinga, kaip ir jis pats: “Supratau radęs 
Egzistencijos raktą, savo atsibodėjimo ir savo 
gyvenimo raktą. Tai, ką galėjau suvokti, susive- 
da į pagrindinį absurdą... Aš ką tik patyriau 
absoliutą: absoliutą arba absurdą“. Taigi, visko 
raktas yra beprasmybė. Rodos, beliktų vieninte- 
lis nuoseklus kelias — pasitraukti iš tokio gyve- 
nimo. Tačiau mūsų absurdiniai egzistencialistai 
pasirenka priešingą kelią — jie žavisi beprasmy- 


be, nori ją pakelti kietu užsispyrimu bei drąsa. 


Anot J. P. Sartre'o, absurdinis žmogus turi su- 
stingti ir priimti beprasmybes, jis turi sutikti 
“būti vienišas kaip raupsuotasis“ ir gyventi 
“blankią bei gėdingą egzistenciją... kuri duota 
dykai" (“Mouches"', 136). Kitoj vietoj tas pats au- 
torius pasisako dar stipriau: “Absurdinis žmogus 
nesižudys: jis nori gyventi, neatsisakydamas nė 
nuo vienos savo tikrybių, be rytojaus, be vil- 
ties, be iliuzijos ir be pasidavimo. Absurdinis 
žmogus teigia save maište. Jis žiūri į mirtį su 
aistringu dėmesiu, ir šis žavėjimasis jį išlaisvi- 
na" (Situations, 103). Suprantama, pasaulyje, 

kur nėra jokios vertybės galima išlikti tiktai va- 
lingų pastangų dėka. Stoikiškai laukti mirties ži- 
nant, kad tai absurdiška, reikia įtemptos drąsos. 
Ir vis dėlto šitokia laikysena nėra tikra prasme 
didvyriška, nes ji nėra atremta į gėrį. Toks va- 
lingumo sukėlimas yra ne kas kita kaip savotiš- 
ka bravūra, savotiškas fakirizmas, bet ne didvy- 
riškumas. Žengti užrištomis akimis prarajon, kur 
nėra jokios vertybės, kur tykoja niekybė, nėra 
didvyriška, o savižudiška laikysena. Ir išviso, ab- 
surdiniame pasaulyje (jei toks būtų) tikrasis did- 
vyriškumas nėra galimas, nes nėra jokios verty- 
bių sąrangos, ir todėl “žudyti arba pačiam žudy- 
tis, žmogžudystė ir kankinystė yra tolygūs daly- 
kai'? (nuosekli išvada, prieita egzist. R. Abellio). 
Galima beprasmybe romantiškai gėrėtis, kaip tai 
daro pvz. Malraux veikėjai, bet nėra įmanoma 
pakelti jos iki didvyriškumo poaugščio. Tiesa, ir 
didvyris, mesdamasis kovon, anaiptol nėra tikras 
savo pergale ir todėl stipriai rizikuoja puldamas 
lyg naktin, tačiau jis žino, kad ta naktis nėra 
bedugnė, kad yra vertybių, pranašesnių už pačią 
riziką. Pvz. kai miršta žmogus kovoj už savo tė- 
vynės laisvę, jis aukojasi už vertybę, kuri anot 
J. Maritain'o, “yra tik kitas pavadinimas būties 
pilnatvės ir gausos". Tik vertybės buvimas bei 
jos pripažinimas įgalina didvyrio iškilimą. Kitaip 
ne tik didvyriškumas, bet ir pats gyvenimas da- 
rosi neįmanomas. Pats A. Camus, absurdinio 
žmogaus iškėlėjas, sako Kaligulos lūpomis: “ Ne- 
tekti gyvybės yra nedidelis dalykas, ir jei reikė- 
tų, turėčiau tam drąsos. Bet „matyti, kaip dings- 
ta šio gyvenimo prasmė, išnyksta motyvai gy- 
venti —štai kas nepakeliama. Negalima gyven- 
ti be tikslo“ (Caligula, 130). 

Kas kita su komunistinių žmogumi. Jis nėra 
absurdinio pasaulio gyventojas. Jis turi savo ver- 
tybes, už kurias kovoja, tik jo vertybės tiek pri- 
gulusios prie žemės, taip nutolusios nuo centri- 
nio ir objektyvinio gėrio, kad jo kova tėra dau- 
giau siautimas nei didvyriškumas. 


Realaus dinamizmo žmogus 


Tikrasis didvyris savo draminėj kovoj už 
gėrį yra dinamiškas. Jis visu svoriu metasi kovon 
prieš blogio siautėjimą, nes negali nurimti, kai 
jaučia vidinį šaukimą. Jis yra, kaip pastebi ,M. 
Scheleris, valios bei energijos Žmogus. “Didvy- 
riška siela gali gyventi silpname kūne, bet ji 
niekad negali sutikti su silpnu vitalingumu"'. 

Didvyrio dinamizmas reiškiasi betgi ne vien 
aktyviu kovingumu. Veiksminga įtampa tėra tik 
viena dinamizmo pusė, kuri yra gal ryškesnė nei 
antroji — imlioji (pasyvinė), tačiau ir ši pasta- 
roji nestokoja didelės įtampos. Didi kančia, su- 
sijusi su gėriu, irgi yra ne kas kita kaip vidinė 
kova, kurioje tenka grumtis kaip liūtui. Didvy- 
ris nevisuomet yra smogiąs kūjis — jis gali būti 
ir priekalas, į kurį atsimuša kūjo smūgiai. Užtat 
J. Maritainas, remdamasis šv. Tomu Akviniečiu, 
ir sako, kad tuo atveju, kai žmogus net vedamas 
žudyti nepalūžta, o išlaiko, ramiai iškenčia, stip- 


Tumo dorybė pasiekia savo viršūnę. Toks imlus 
didvyriškas iškentėjimas ypač yra būdingas mo- 
terims. Jos dažnai yra pajėgios būti tuo prieka- 
lų, į kurį atšoka stiprūs smūgiai. Jų energija pa- 
sireiškia tuo imliuoju dinamizmu, kuris kelia 
nemažiau nuostabos kaip ir didieji žygiai. Tai 
jėga, kuri vertybių realizavime yra nemažiau rei- 
kalinga, kaip ir veiksmingieji darbai. Ypač tai 
pasakytina, kai liečiamas gyvybės ar gyvenimo 
klausimas. Yra atvejų, kai reikia daugiau drąsos 
bei įtampos gyventi nei mirti. Didvyriška mote- 
ris, kurios prigimtyje slypi ryškesnis balsas gy- 
venti, gelbsti ne tik save, bet ir kitus. Ji yra £y- 
vybės vaidilutė, todėl kartais jinai parodo neįti- 
kimų pastangų jai išlaikyti bei išgelbėti. Būdin- 
ga, kad net toks A. Camus prasitaria Diego lū- 
pomis: “... pasaulis reikalingas... moterų, kad 
išmoktų gyventi. Mes gi, mes tebuvome pajėgūs 
tik mirti" (L'Etat de siėge, 228). 


Didvyriškumas paprastai apsireiškia daugiau 
vienu arba kitu aspektu, tačiau jis niekad nėra 
arba vien veiksmingas arba vien imlus. Veiks- 
mingame žygyje visuomet yra imlumo, kančios, 
smūgių pakėlimo, imliame kentėjime visuomet 
yra veiksmo, pastangų, įtampos, persiduodančios 
ir kitiems. 

Didvyrio dinamizmas, būdingas savo polėkiu 
vertybių link, yra realus. Tikras didvyris nėra 
vaizduotės planų vykdytojas, o tikrovės žmogus. 
Jisai gyvena tais pačiais rūpesčiais, kaip ir visi; 
jisai braido tą pati purvą kaip ir jo bendrake- 
leiviai. Menkas būtų didvyris „jei, palikęs savuo- 
sius purvinam kely, sėstų karieton ir iš čia tik 
žodinę paguodą -bertų. Tikras didvyris nebėga 
nuo dedamos naštos. Jis ima ją ant savo pečių 
ir dargi kitus traukia savęsp. Jei jis prašoka ki- 
tus, tai ne socialiniu poaugščiuų, ne pareigų ir 
ne titulų augštumu, o realiu savo asmens svoriu, 
kuris pajėgia sukti tikrovę idealo linkme. Didvy- 
rio realizmas su laiku gali būti pridengtas legen- 
dų šydu. Jo uolusis pavidalas tuo būdu apipina- 
mas vaizduotiniais motyvais, ir jis pereina gyven- 
ti mitologinėn sritin. Toks sumitologintas jo pa- 
vidalas, nebetekęs žemės traukos, vis dėlto išlai- 
ko savyje realybės branduolį, kuris įgalina jį 
grįžti vėl gyvenamon tikrovėn jau pavyzdine idė- 
ja - tipu. 

Didvyrio realumas vis dėlto nėra kasdieni- 
nis, buržujinis, nes visuomet pasinešęs idealinių 
vertybių link. Didvyris išsitiesia visu savo Ug1u, 
norėdamas palenkti idealinio gėrio šakas žemėn. 
Todėl kasdieniniam žmogui jis atrodo nevisai na- 
mie. Jo pavidalas lengva sukarikatūrinti. Taip 
yra įvykę pvz. su Cervantes'o Don Kichotu, tuo 
“liūdnos povyzos riteriu“, kurio atsijimas nuo 
tikrovės ir daro jį juokingai “liūdną"". Tokią jo 
laikyseną dar labiau pabrėžia jo palydovo „San- 
čo Pansos pernelyg didelis realumas netgi tri- 
vialumas. Cervantes savo Don Kichotu yra pri- 
"kišamai parodęs pavojus, kurie tykoja didvyrį: 
vienas jų — atsijimas nuo tikrovės, antras — 
vienašališkas pasinėrimas praktinėn tikrovėn. Tai 

dvi priešingybės, atstovaujamos “Don K'choto'' 
dviejų asmenų, nors tikrovėje jos gali ti'/pti ta- 
me pačlame žmoguje. Didvyrio kelias gi yra: nei 
pertemptas idealizmas, nei perdėtas praktišku- 
mas bei vulgarumas, o gyvenamoji tikrovė, pa- 
lenkta idealiniam gėriui. Idealinių vertybių nu- 
Svlesta tikrovė yra ta plotmė, iš kurios traukia- 
si kvatodamas vulgarumas ir “nuliūdęs", įsivaiz- 
duotas didvyriškumas. Tai didvyrių paunksmė, 
atremta į nuolatinę įtampą. Čia nėra vietos nuo- 
tykių jieškotojams, nes šie tėra klajūnai smalsu- 
mo vedami. Tai keliauninkai be aiškaus tikslo, 
kurie viską vertina nuotykių mastu. Jiems nerū- 
pi kova dėl kurių nors vertybių, o tik savotiškas 
žaismas pavojingomis situacijomis. Tai žmonės 
lakios vaizduotės, bet seklaus tikrovės vertini- 
mo, kurie pasilieka toli už didvyriškumo ribų. 


Bendruomenės žmogus 


Didvyris, būdamas tikrovės žmogus, kartu 
yra ir bendruomenės žmogus. Nors jis visa galva 
stovi augščiau, bet stovi savųjų bendruomenėj. 
Jis išauga iš jos ir per ją. Jo tikrovė yra žmo- 
giškoji — socialinė tikrovė, kurią jis savo pa- 
jėgiais pečiais kelia augštyn. Vis dėlto būdinga, 
kad didvyris dažnai yra vienišas. Jisai prašoka 
savo dvasia dienos nuotaikas, vidutiniųjų priim- 
tus papročius ir todėl sunkiai randa kelius į sa- 
vos bendruomenės žmones. Nors jis vertina juos 
bei gerbia, tačiau pats mažai supratimo iš jų te- 
sulaukia vedamoj kovoj už gėrį. Ir tai todėl, kad 
ne bendruomenė kelia didvyrį, bet didvyris ben- 
druomenę. Tokioj padėtyje didvyris rizikuoja 
sulaukti netgi paniekos ir šmeižto. Žinoma, jis to 
nesibaido, nes yra įsišaknėjęs gėryje, be to, nėra 
naivus — žino, kad garbė yra susivijusi su pa- 
nieka. Tikros vertybės, tiesa, apdulksta surūku- 
sioj paniekos atmosferoj, bet lig tik papučia stip- 
resni vėjai, jos ir vel iškyla senuoju savo žibė- 
jimu. aids 

Didvyris, keldamas bendruomenę, kuria is- 
toriją, o bendruomenė, dalyvaudama jo žygiuose 
vienu ar kitu būdu, kuria legendas. Didvyris yra 
ta spyruoklė, spiritus movens, kuri suka bend- 
ruomenės gyvenimą viena ar kita linkme. Jo 
(didvyrio) pajėgumas, žinoma, nėra visuomet 
vienodas. Yra laikotarpių, kada didvyriai iškyla 
vienas po kito, yra betgi metų, kad nepasirodo 
nė vienas. Tai tarsi nuovargio, išsisemimo metas, 
po kurio keliasi vėl naujos, pajėgios kartos, su- 
gebančios ne tik išugdyti didvyrius, bet ir juos 
sekti. *Pasauliai, kurie yra atbudę didvyrišku- 
me, apsnūsta nuovargyje, kad savo keliu ateitų 
nauji didvyriai ir naujos kančios ir vėl pažadin- 
tų naujus pasaulius. Tuo būdu auga žmonijos is- 
torija, nes tai nėra pasikartojimo vyksmas, o 
plėtotės ir pažangos; ji (žmonija) auga kaip be- 
siplečianti sfera, kuri siekia dvi viršūnes: abso- 
liutinį valdovą žemėje, kur žmogus yra dievas 
be Dievo, ir absoliutinį Viešpatį augštybėse, kur 
žmogus yra Dievas rymąs Dievuje“ (J. Maritain, 
Hum. intėgral, 310). 

LITERATŪRA 


VAIŽGANTAS 


1932 ir 1933 metais lietuvių tauta 
neteko dviejų didžiausių savo kultū- 
rinio bei tautinio renesanso figūrų — 
Maironio ir Vaižganto. Jie mirė vie- 
nas po kito, pamečiui, sakytum, susi- 
tarę, nors gyvi būdami, kaip skirtin- 
gų temperamentų žmonės, retai kada 
stovėjo arti vienas kito. Jiems mi- 
rus, familiariškame atsistatančios tau- 
tos ir valstybės peizaže liko plati tuš- 
tuma, nelyginant audrai du didelius 
medžius išvertus. Su jais mirė aki- 
nančio herojizmo epocha ir prasidėjo 
pilkosios kasdienybės era. Abiems 
jiems buvo suruoštos valstybinės lai- 
dotuvės su ordinais ant pagalvėlių, 
su vėliavų miškais, su visu oficialiu 
triukšmu ir pompa. Abiejų karstus 
sekė ministeriai, žvaigždėti generolai 
ir nesuskaitomos žmonių minios. Tai- 
gi, oficialus gedulas buvo labai pa- 
našus. Bet pati tauta reagavo ir rau- 
dojo šių didelių savo mirusiųjų skir- 
tingai. 

Maironio mirtis tautoje nepadarė 
didelio įspūdžio. Jis pats, kaip žmo- 
gus, kaip asmuo buvo tolimas ir gal 
net svetimas. Liaudis net ir nežinojo, 
kad jis tebebuvo gyvas. Užtat jo dai- 
nos, jo poezija vis labiau šaknijosi 
žmonėse ir gyveno už poetą. Gal dėl 
to ir jo mirtis praėjo beveik nepaste- 
bėta. 

Vaižganto mirtis, priešingai, sukrė- 
tė visus. Jo raudojo maži ir dideli 
(rango prasme), savi ir svetimi (po- 
litine bei pasaulėžiūrine prasme), nes 
visi juto, kad mirė gyva legenda. Jo 
mirtis dezorientavo minią. Vaižgan- 
tas buvo minios (visuomenės) žmo- 
gus, jos žaislas, jos tarnas ir vergas, 
kaip jis pats yra nekartą sakęs. Jį 
matė visur ir visi. Nedideliam atsi- 
stačiusios nepriklausomos Lietuvos 
pasaulėlyje jis buvo devynių amatų 
žmogus: kunigas, politikas, rašyto- 

PO 20 METŲ 


jas ir, reikalui esant, savotiška tau- 
tos sąžinė ir balsas, šaukiantis tiesos. 
Nuoširdus, temperamentingas, eks- 
centriškas, be ypatingo intelekto, bet 
gabus, Vaižgantas buvo oficialus “en- 
fant terrible" ir “visuomenės lepūnė- 
lis", kaip sako jo memorialistas ka- 
nauninkas Mykolas Vaitkus. Visi jam 
buvo atlaidūs, net ir bažnytinė vy- 
riausybė, kitais atvejais griežta, Vaiž- 
ganto atveju buvusi taip pat labai 
atlaidi. Jo atvirumas ir nuoširdumas 
per ilgą laiką sukūrė legendą. Toji 
legenda jį supančiojo, ir jos primestą 
vaidmenį jis ištikimai atlikinėjo iki 
mirties. Kelio atgal nebebuvo, nes 
Vaižgantas buvo tapęs lyg ir kokia 
vieša institucija. 

Nežinome, kaip jis pats šiame vaid- 
meny jautėsi. Tik viena aišku, kad 
ir šiandien Vaižgantas, kaip žmogus, 
tebėra legenda, nes beveik visi jo 
biografai, rašydami apie jį, pasidavė 
minios įtaigai ir rodė jį oficialiose :r 
legendai priimtinose pozose. Tač'au 
iš kai kurių jį pažinusių žmonių (kad 
ir iš to paties poeto Mykolo Vait- 
kaus) užuominų matosi, kad nevi- 
suomet lengva jam buvo “minių my- 
limojo", “sūnaus palaidūno" ir visuo- 
menės nuotaikų barometro kaukė. 
Tikrasis Vaižgantas, Vaižgantas žmo- 
gus, paprastas mirtingasis, vardu ir 
pavarde Juozas Tumas, kilęs iš Sv-- 
dasų parapijos, mums beveik nepažįs- 
tamas. Tiesa, mes žinome daugybę 
jo gyvenimo faktų; ypač daug jį 
pateikė jo biografas Aleksandras 
Merkelis Vaižganto monagrafi'oje 
(atspausta tik I-sis tomas). Bet kol- 
kas arčiausiai prie jo prieiti gal'ma 
“Dėdėse ir Dėdienėse". Myko'liuko li- 
kime yra labai didelė dalis paties 
Vaižganto likimo. Kadaise (N. Romu- 
voje) pats Vaižgantas yra tatai pa- 
tvirtinęs straipsnyje apie M. Katkaus 


PAS 


“Balanos gadynę“, sakydamas Kat- 
kui: “mes Mykoliukai", 


Taigi, ir 20 metų nuo jo mirties 
praėjus, gyvąjį Vaižgantą nuo mūsų 
skiria legenda, rodanti mums Vaiž- 
gantą oficialaus visuomenės linksmin- 
tojo rolėje. 


Kiek Vaižgantas gyvas būdamas 
buvo populiarus kaip asmuo, tiek jis 
buvo nepopuliarus kaip rašytojas. 
Oficialiai įvertintas ir laikomas vies- 
nu iš svarbiausių mūsų literatūros 
klasikų, kažin kodėl jis nerado kelio 
į skaitytojus. Net gimnazijų mokiniai 
Vaižganto raštų skaitymą laikė sun- 
kia baudžiava ir kažko be galo nuo- 
bodaus sinonimu. Jiems rodėsi, kad 
tai kažinkas sena ir nereikalinga. 
Vaižganto raštų ritmas kažin kodėl 
nesiderino su neseniai atgavusios lais- 
vę tautos gyvenimo ritmu, pionieriš- 
ku paviršutiniškumu ir novatoriško- 
mis tendencijomis. Jo publicistika (be 
galo gausia) ir beletristika (ne tiek 
gausia) domėjosi tik specialistai.Ir 
pats Vaižgantas tatai gerai žinojo ir 
daugeliu atvejų skundėsi: ką jis para- 
šąs arba parašęs tesą tik niekniekiai, 
mėgėjo darbas. 


Tik dabar, praėjus dvidešimčiai 
metų nuo Vaižganto mirties ir gyvo 
žmogaus legendai gerokai priblėsus, 
jo reikšmė, kaip rašytojo, vis ryškiau 
išsimuša į pirmąjį planą, nustelbda- 
ma kitas gausingas jo veiklos sritis. 
Jeigu Vaižganto mirties metais (1933. 
IV. 29) dažnas būtų abejojęs jo rašy- 
tojiškomis kvalifikacijomis ir laikęs 
jį šioje srityje tik mėgėju, tai šian- 
dien vargu kas drįstų tokią mintį pa- 
reikšti. Vaižganto beletristikos reikš- 
mė mūsų literatūros istorijoje yra 
kardinalinė.  Chronologiškai imant, 
Vaižgantas gana vėlai tepasireiškė 
(pirmas reikšmingesnis jo veikalas 
“Karo vaizdai", kuriame randame 
garsiuosius “Rimus ir Nerimus", pasi- 
rodė tik 1915 metais) ir šia prasme 
jis būtų jaunesnis ne tik už Krėvę ar 
Vienuolį, bet ir už Šeinių. Tik isto- 
rinės logikos motyvais jis laikytin>s 
Maironio amžininku. 


Didžiulė kovų dėl kultūros freska 
"Pragiedruliai", lietuvišku, ypač ano 
meto mastu imant, tikras “roman 
fleuve", yra veikalas, sujungiantis 
Valančiaus epochą su mūsų laikais ir 
užpildantis didžiulį tuščią tarpą mūsų 
literatūros istorijoje. Šioji kovų dėl 
tautinės kultūros epopėja savo perso- 
nažais apgyvendina paskutinį 19 a. 
ketvirtį ir yra vienintelis tokios apim- 
ties veikalas, duodantis pilną meninį 
epochos vaizdą. Niekas (gal tik iš- 
skyrus Putiną su “Altorių Šeščly") 
nesiėmė tokio drąsaus žygio mūsų li- 
teratūroje. Lazdynų Pelčdos “Klai- 
da" ar Dobilo “Blūdas" yra daugiau 
fragmentariški dalykai, neduodantys 
tokio pilno vaizduojamojo laikmežio 
resumė. Vaižgantas rodo 19 amžiaus 
pabaigos lietuvių visuomenę, kaip or- 
ganizuotą vienetą, su visais jos tau- 
tiniais, kultūriniais, socialiniais ir 
ekonominiais interesais bei problamc- 
mis. Vaižganto žmogus esmingai ski- 
riasi nuo Krėvės žmogaus iš maždaug 
tos pačios epochos tuo, kad jis yra 
istorinių veiksnių apspręstas. Vaiž- 
gantas rodo ir idėjas, ir papročius, ir 
etninius elementus. Tuo tarpu Kršvės 
žmogų formuoja tik papročiai ir tra- 
dicija. 

Grynai literatūriškai vertinant, ši 
didžiulė epopėja turi aibes netobulu- 
mų. Kompozicija visiškai palaida. Vi- 
sur pilna spragų, nereikalingų digresi- 
jų ir publicistikos, ir dar dauz kitokiį 
ydų. Bet nežiūrint visų šitų blogybių, 
“Pragiedruliai" mūsų literatūroje yra 
vienintelis ir nepakartojamas veikalas 
Tik geriau įsižiūrėjus, pro visoki ne- 
reikalingą balastą pamatai galingas 
ir sodrias šio didžiulio pastato for- 
mas. Lemiamos reikšmės veikalo ver- 
tei turi autentiška medžiaga, betarpiš- 
kas jos pažinimas ir originalus sti- 
lius. Vaižgantas niekur nevaidina ra- 
šytojo. Jis suveda vieną po kito savo 
perscnažus, papasakoja viską apie 


juos, ką tik žinodamas. Vaiz- 
dingų žodžių jam nereikia jieškoti 
žodynuose. Jo žmonės paprasti, ne- 
komplikuoti, bet gyvi. Benediktas 
Šešiavilkis, Vidmantas, “Kunigo Tė- 
vas", dr. Gintautas, Ona, Aleksys 
Taučius, Burzdulis etc. — visi me- 
niškai gyvi, tiesiog nesunaikinamai 
gyvi ir pilnakraujai žmonės. 

Vaižgantas “Pragiedruliuose" taip 
pat yra šiandien daug keno “užmirš- 
tų" ir nebevertinamų literatūrinių 
dorybių, kaip, sakysim, port- 
reto, meisteris. Viena tik Žemaitė 
iš senųjų rašytojų su juo čia galčtų 
lygintis. Kaip pavyzdį galštumėm 
nurodyti Vidmanto ir Benedikto še- 
šiavilkio portretus. 

Vaižganto stiliaus charakteristikai 
geriausiai tinka stiliaus ir žmogaus 
identiškumo formulė. Stiliuje yra vi- 
sas Vaižgantas: jo emocinis bei inte- 
lektualinis ritmas arba temperamen- 
tas. Nelygus, kaprizingas, nuolatos 
nukrypstąs į šalį, spalvingas, dinamiš- 
kas ir visuomet su specifiškai vaiž- 
gantiška intonacija — štai visos pa- 
grindinės jo stiliaus savybės. 

Augščiausio meninio tobulumo Vaiž- 
gantas pasiekė lyrinėje apysakoje 
"Dėdėse ir Dėdienėse". vaizduojan- 
čiančioje nykią, vadinamųjų karšin- 
čių, buitį. Tai yra Severjos ir Myko- 
liuko istorija — užslopintos jaunystės 
ir sunykiino istorija. Šioje apysakoje 
Vaižgantas yra tikras meisteris. Nė- 
ra čia nė visų tų gausingų netobulu- 
mų, kuriuos minėjome, kalbėdami 
apie “Pragiedrulius"' — viskas išsilie- 
ja plačia ir gilia srove. Be kita ko, 
Vaižgantas čia pirmą kartą ėmėsi 
vaizduoti moterį plačiausia šio žodžio 
prasme ir davė vieną iš pačių gra- 
žiausių portretų visoje lietuvių lite- 
ratūroje. Vaižgantas šion apysakon 
sudėjo visą save, ir tik joje yra viso 
jo gyvenimo ir likimo mįslės tikrasis 
sprendimas. L. M. 


SAPNŲ PĖDOMIS 


V. Kazokas — SAPNŲ PEDOMIS. 
Eileraščiai. Išleido M. Morkūnas, Chi- 
cago, 1953 m. 63 psl. 

Vincas Kazokas yra jaunos kartos 
autorius ir metais, ir dvasia. Tačiau 
prie savo kartos žmonių, ir visai b2 
reikalo, jis nėra organiškai pritapęs. 
Tiesa, jis savo poezijos laukuja Tor- 
ma ir išsireiškimais yra labai nuo- 
saikus, tačiau — konservatorius, be: 
minties srityje jis yra gana ryškus 
naujos kartos atstovas. Ypač tai žy- 
mu jo susikaupime ties būtinėmis (ne- 
drįstu tarti — egzistencinėmis) prob- 
lemomis. Egzistencinis epitetas jį lYZ 


ir įveltų į tos rėksmingos, 0 dažnai ir 
isteriškos literatūros mokyklos ratą. 
V. Kazokas toks nėra, bet ir jis, kaip 
ir visi jojo kartos žmonės, daugiau 
sprendžia problemą, negu išreiškia 
laiko nuotaiką. Visa jo šio rinkinio 
poezija yra “pūtinė". Kitų „motyvų 
kaip ir nėra, 0 jei ir yra, tai ji sukur- 
ta minties sprendimo būdu, bet ne 
nuotaikų pynimo ir telkimo keliu, dėl 
to ji atrodo apgalvota, dėl to jai stin- 
ga kai kurio įvairumo ir ypač jaus- 
minės gradacijos ir klimakso. Iš to 
susidaro įspūdis, kad V. Kazoko poe- 
zijai stinga motyvų įvairumo. Taip 


tikrumoje nėra, bet čia yra bendra jo 
kartos arba geriau mūsų dienų dva- 
sia, 0 jis yra tikras šio laiko vaikas. 

Tuose rėmuose jis yra gilus, jaus- 
mingas, 0 ypač nuoširdesnis negu kiti 
jo bendralaikiai, nes pastaruose jau- 
čiamas tam tikras tempimo tonas. 
Mūsų naujoji poezija — mes jos ne- 
teisiame, tik konstatuojame patį fak- 
tą — daugiau yra linkusi stebinti ir 
pritrenkti, negu nuteikti. Čia glūdi 
naujos poezijos ir naujos filosofijos 
giminystė, o savo ruožtu jų abiejų 
giminystė su būdingiausiu mūsų lai- 
kų dvasios žiedu — publicistika. Mū- 
sų dienų filosofija stengiasi mus įti- 
kinti, o ne įrodyti. Lygia dalia ir šių 
dienų poezijoje yra daug publicistinių 
elementų. Tuo visai nenorime teigti, 
kad šių laikų filosofija nėra filosofi- 
ja ar šių dienų poezija nėra poezija. 
Priešingai, tuo kaip tik norima pa- 
tvirtinti, kad ji kaip tik atspėjusi lai- 
ko dvasią. 

Spręsti iš pirmosios knygos ir juo- 
ba daryti kategoriškas išvadas būtų 
labai drąsu. Tačiau esu vis dėlto tos 
nucmonės, kad poetas ar šiaip meni- 
ninkas po trijų dešimtų metų savo 
amžiaus jau nebesikeičia, nebent jis 
po trijų dešimtų metų pradėtų ir per- 
žengtų visas jieškojimo stadijas, kaip 
tai su vėliau išėjusiais nutinka. Bet 
pirmoji knyga yra visada pirmoji, tai 
yra, jieškanti pati savęs. 

Ir šioje knygoje mes matome to 
savęs jieškojimo žymių. Vienur kitur 
jaučiamas ar tai savo kartos ar Vy- 
resniosios kartos formų ir kalbų. Džl 
to, Mano galva, pradedantieji poetai 
pirmąjį savo rinkinį turėtų leisti ne 
vėliau, kai prisirenka eilių šešiolikai 
puslapių. Tokiai “knygai" visada ga- 
lima daryti didesnių nuolaidų negu vi- 
dutiniam rinkiniui. šešiolikos pusla- 
pių rinkiniui poetas visada gali rasti 
leidėją, tai yra save patį, jei ne ką 
kitą. Tik rinkiny, turime galvoje pir- 
mąjį, ne rankrašty ir ne laikraščiuo- 
se, paaiškėja visi trūkumai. Kuo 
anksčiau talentas išleidžia rinkinį, 
tuo anksčiau jis turi galimybių augti 
ir tobulėti. 

Sakysime, štai V. Kazoko rinkinio 
58 puslapy skaitome: 

Išėjome gyveniman be iškilmių ir be 
eskortų, 
Išėjome gyveniman gyvenimo ieškot... 

Tų tautologinių poezijos priemonių 
mes jau turime. Ir originalesnių, ir 
tobulesnių. 

Tokie dalykai itin nekaip skamba 
subrendusio poeto rinkinyje. Tiesa, tie 
suminėti trūkumai yra labai negau- 
sūs ir labai nežymūs, sakytume net 
— pirmoje knygoje neišvengiami. Kai- 
kurie posmai nuskamba tikrai gilia 
ir nuostabia poezija, pavyzdžiui: 

Rodos nieko nebuvo ir nieks neįvyko 
Nei danguj, nei žemėj, nei širdy, 
Tik iš gelstančių medžių vain'ko 
Pirmas lapas nukrito žemyn... 
Ruduo, 39 psl. 
Pažymėtina viena ypač brangi ir 
jam būdinga jo poezijos savybė, tai 
kalbos ir sakinio valdymas. V. Kazo- 
ko sakinys ir sudėtingiausiose vietose 
yra visiškai laisvas ir ritmiškai išba- 
lansuotas: 
Kai kūdikystės soduose vaiku svajo- 
jau, 
žiūrėdamas pro snaudžiančius kaitroj 
klevus, 
Man debesys praplaukdami giedojo 
Ir kvietė sėst į pasakiškus jų laivus. 
Bet jie nepaėmė manęs. Tiktai su- 
gundė 
Gyventi ilgesy kitokia būtimi. .. 
Debesys, 7 ps'. 
knyga kūpa nuostabia 
poezija.  Nesame linkę šio rašinio 
perkrauti citatomis. Autorius visais 
atžvilgiais sveikintinas ir išskėstomis 


Tikrai ši 


rankomis priimtinas. Kiekvienas, ki- 
ris ji paims, gėrėsis jo nuoširdžiu 'r 
giliu paprastumu, ir susikaups ties 
kiekvienu jo nusilenkimu ties giliomis 
ir giedromis buities paslaptimis. Nors 
jojo poezijos tonas ir elegiškas, be“ 
vaiskus ir tikrai šviesus. Jo poezijoj 
žymus graudus gailesys, bet ne nusi- 
minimas. 

Man itin malonu supažindinti skai- 
tytoją su tuo autorium, kurio kelią 
aš daugį metų sekiau ir visada ju: 
džiaugiaus ir gėrėjaus. Gal kiek, nor5 
ir netiesioginiai, esu prisidėjęs ir priz 
šio rinkinio pacirodymo: jieškojau 
jam leidėjo, ir apie tai prisiminiau 
Aloyzui Baronui, kuris karštomis pė- 
domis prašė siųsti rankraštį. Tai jo 
paslaugomis ši knyga yra pasirzčž u- 
si: Knyga išleista gražiai. Tiesa, yra 
keleta praleistų korektūrų, bet jos, 
atsiminus, kad autorius gyvena Aus- 
tralijoj ir pats korekiūrų skaityti ne- 
galėjo, yra pateisinamos. 

Jonas Aistis 


BINKIO LYRIKA 


Kazys Binkis: LYRIKA. Redagavo 
ir įvadą parašė Jonas Aistis. Išleido 
Terra, Chicago, 1952 m. 116 p. 


Didžiausia Kazio Binkio garbė pa- 
grįsta lyrika, tačiau viso labo jos su- 
sidaro du plonoki rinkiniai. Jo ei- 
liuotiniai feljetonai, žavėję mases, po- 
etinės vertės neturi. Net ir su gerais 
norais, iš “Tamošiaus Bekepuris" ir 
iš  “Kriaučiaus Motiejaus" (pasiro- 
džiusio 1947 metais) sunku beišpeš'i 
kokią svaresnę ištrauką. "Taip, kad 
Kazio Binkio vainikas pasilieka “Ei- 
leraščiai“, '100 pavasar'jų“, o paskui 
— drama “Atžalynas''. 


Mūsų lyrikoje Kazys Binkis yra 
reta išimtis: jisai priklauso prie tų 
skaidriųjų, saulės nušviestųjų poetų, 
kurių iš viso taip negausu. Savo po- 
ezijoje jisai yra giedrus ir gamtinis. 
Gamtos bruožas yra jungiančioji jo 
lyrikos gija, kurios dėka nematyti di- 
delio skirtumo tarp jo ankstesniųjų 
eileraščių ir futūristinių. Ir pasta- 
ruosiuoze jisai yra gamtos vaikas, 
stipriausias kaip tik tenai, kur jisai 
dainucja apie laukus ir vėjus, apie 
debesis ir purienas. Tobulumo gam- 
tinėje lyrikoje jisai yra pasiekęs sa- 
vo utose, kaip “Rugiagėlės". arba 
"Aguonėlės". Tik reikia įsižiūrėti, ko- 
kiomis taupiomis, beveik  orinėmis 
priemonėmis jisai išgauna ir nuotai- 
ką, ir vaizdą, ir krištolinį formos ty- 
rumą. r M 


Ugniaspalvės aguonėlės | 
Po rugius visur liepsnojas, 

Lyg išklydę rojaus vėlės, 
Ugniaspalvės aguonėlės. .. 
Visas kraštas — vienos gėlės! 
Ar čia žemė, ar čia rojus? — 
Ugniaspalvės aguonėlės — 
Tik liepsnojas, tik liepsnojas... 


Bene garsiausias Kazio Binkio ei- 
leraštis yra “Gėlės iš šieno", sumes- 
tas iš mergautinių godų. Kai kas 
linksta šį dalyką skirti prie liaudinės 
poezijos atošvaisčių. Iš tikrųjų savo 
esme jisai tcksai nėra. "Teisingai 
bus nuspėjęs Adomas Jakštas, čia 
įžvelgdamas idilę. Tokios pastora'i: 
nės idilės yra ne liaudinis, o rašytinis 
literatūros žanras. 
šieno'' stilius, tam tikras ilgesnis tu- 
rinic išvyztymas ir netgi nuotaika nė- 
ra liaudinė. Iš viso kažin ar bebūtų 
tikslu tarus, kad Kazys Binkis “liau- 
dies kūrybos elementus ir dvasią pa- 
kėlė į nepasiekiamas augštumas.' Jį 
reikia vertinti individualiniu mąstu. 
Bet pagrįstai būtų galima teigti, kad 
lietuviškoje gamtos poezijoje jisai 
ryškiai išsiskiria. Atrodo, kad gam'a 
buvo jo sielos dalis, — pavasar'iška 
ir vėjiška gamta. Tai paaiškina, k:- 
dėl lyrika yra grynai nemetafizinė ir 
be jokių religinių atskambių, ku ių 
taip gausu kitucse jo amžininkuose 
ir vėlesniuose lyrikuose. Pagaliau 
Kazio Binkio nuopelnas, kad jisai su 
lietuviška gamta surišo ir savąji fu- 


tūrizmą. šia proga tektų pastebė i, 


kad iš viso, dabartinėmis akimis žiū- 


„rint, gerieji jo futūristiniai eilėraščiai 


nėra. moderniški. 


Patsai “Gėlių iš, 


Tai reiškia, kad ir vėlesniojo laiko- 
tarpic kūriniai turi tam tikrą nelaiki- 
numo žymę, nors svarstyklių lekš.ėj 
sunkesni paciliks “Eilėraščiai. 

Dar kiltų klausimas dėl Kazio Bin- 
kio poveikio, kaip modernisto. Mums 
tasai poveikis atrodo nevisai apčiuo- 
piamas. Gal bus arčiau teisybės ta- 
rus, kad mūsieji futūristai literatū- 
ros prasme darė įtakos daugiau pa- 
tys sau. “100 pavasarių" kokio ypa- 
tingo vaidmens formų raidoje nega- 
lšjo turėti, nes kai ši knyga išėjo, 
patsai lietuviškasis futūrizmas buvo 
benuleipstąs. "Todel ateityje gal bus 
lengviau atsekti tokio Putino ar Ba- 
lic Sruogos poveikį paskesniems au- 


"toriams, negu futūristų, nors šie bus 


minimi, kaip tam tikra įtampos bū- 
sena. Be to, laiko perspektyvoje ver- 
tinant dalykus, gal ir būtų buvę svei- 
ka, jeigu koks griežtai modernistinis 
sąjūdis būtų iš pašaknų paveikęs mū- 
sų literatūrą, kadangi ji turi tenden- 
cijos vis grįžti į tam tikrus nusisto- 
vėjusius kanalus, aprėžtus romant Z- 
mo-realizmo-simbclizmo trikampiu — 
su tam tikrais įvairavimais. 
“Lyrikoje"  Jonas- Aistis surinko, 
ką Kazys Binkis yra palikęs gra- 
žiausio:. Tai “Eilėraščių? ir “1C0 pa- 
vasarių" poezija. Ir įčComu, kad sa- 
vo dainą Kazys Binkis sudainavo ank- 
sti, maždaug vos persiritęs per savo 
trisdešimtuosius metus. Tai mums 
tik pasako, kad lyrika Kaziui Bin- 
kiui buvo ne amatas, bet išvidinis 
reikalas: jis dainavo tol, kol jo si:- 
la dainavo. Paskui jisai nutilo, ksip 
ir daugelis žymių poetų yra anks'i 
nutilę. Jis netgi negrįžo taisinčti sa- 
vo pirmesnių posmų, kaip ki'i poetai 
mėgsta elgtis. Tačiau jo jaunų me- 
tų dainos yra nuostabios savo pas:0- 
vumu, turint galvoje pačius geriau- 
cius kūrinius. Laikas jų nėra nė kiek 
palietęs. Kaip buvo giedrūs anu:mct, 
tokie pat jie yra ir šiand'iea. Jie bu- 
vo rašyti ne laikui, bet ištryško i“ 
širdies pilnatvės ir gamtos prieglobs- 
tyje. Tie eilėraščiai nėra plaiūs sa-- 
vo temose; betgi jie yra patvarūs.ir 
gražūs. Net žiūrint ir į ateit e; d'e- 
nas, negalima įžveleti, kas galėtų jį 
gražumą aptraukti. Vietomis ank- 
stesniuose kūriniucse galima paste- 
bėti dar jaunuoliško j'eškojimo ir ne- 
ryžtumo, bet tenai, kur jisai išsities'a. 
kur jį pagauna pavasariški vėjai, kur 
ji sužavi mūsų pievų žiedai, kur ji 
neša žaismingas ritmas ir tam tikras 
mosto erdvumas, Kazys Binkis yra 
retas, grynas, gaivus — ir klasiškas. “ 


„Aug. Raginis. 


ŽVAIGŽDĖTOS NAKTYS 


J. Augustaitytė - Vaičiūnienė: 
ŽVAIGŽDĖTOS NAKTYS. Išleido 
Chicagos Skautininkės. 1952 m. 126 p. 
Čia turime trečią J. Augustaitytės- 
Vaičiūnienės poezijos knygą. Pirmoji 


buvo “Po baltu nuometu", antroji — 
“Skeveldros". 
"Žvaigždėtose Naktyse"“ pagrindi- 


ne gaida nuskamba tėvynė — jos 
laukai ir girios, jos naktys ir aušros, 
jos pievų žiedai ir motinos namai su 
koplytėle galulaukėje. šiuos atmi- 
nimus ir dar daugelį kitų autorė ap- 
globia savo jausmų švelnumu ir tam 
tikra romantika, į kurią gražiai įsi- 
pina ir tautosakinis žodynas. štai 
grakštus tokio derinio pavyzdys: 


Pagiriais pūkšnoja vėjas, 
Girioje ramu. 

Atvažiuoja vakarėlis 
Palšu vežimu. 


Mėnuo dangumi skarctu 
Ritasi tyliai; 

Kabo ant šakų barzdotų 
Aukso obuoliai. 


Laumės vystyklus našlaitei 
Audžia šilkinius. .. 
Kaspinais brangiais išnarstę 
Pagalvius žalius. 

(75 p.) 


Su ilgesiu ir meile kalbėdama apie 
savo žemę, į ją žvelgzdama iš svetimų 
kalnų ir didžiųjų miestų, autorė iš- 
laiko artumo ryšį ir nuotaiką su sa- 
vo tėvynės paveikslu. Tą artumo įs- 
pūdį neša ir josios pasirinktieji Žo- 
džiai, kurie teikia savą spalvą jos 
lyrikai. O tie žodžiai yra— kaimenė, 
piemuo, rugiai, šilainių kadugiai, vė- 
jas, molis, šienas, juodmargės ban- 
dos, žirgas, eglė, dievmedis, klėtis ir 
panašūs. Be to, savumo jausmą ža- 
Cina ir ta aplinkybė, kad J. Augus- 
taitytė - Vaičiūnienė imasi vaizduoti 
ir tradicinių, lietuviui taip brangių 
švenčių — Kūčių, Kalėdų, Velykų, 
žolinės. šie kiek proginiai eilėraš- 
čiai kitų yra lyg apmirštami. Tačiau 
autorės skalė čia dar nesibaigia Ji 
prieina ir prie būties, ir prie laiko, ir 
dar kitų temų. Laiko temą ji gra- 
žiai susieja su gamta, kada aplai- 
nuoja aušrą, rytą ar dieną. Nesikel- 
dama į abstraktinę plotmę, jinai čia 
pasuka dargi atvirkščiu keliu — sU- 
25menina laiko apraiškas, kaip štai: 


Slepias rytas, nepaspėjęs 
Apsivilkti marškiniais. .. 
Juos nutvėręs drasko vėjas, 
Lėkdamas savais keliais. 

(63 p.) 


Personifikacija yra gan būdinga 
poetės savybė, ir sumaniai jos pasi- 
gaunama. Jos posmams dažnai tai 
suteikia tam tikro žaismingumo bei 
lakumo. 

Iš viso J. Augustaitytė-Vaičiūnienš 
yra šauni vaizdingų išsireiškimų kū- 
rėja. Šiame rinkinyje tokių vietų ga- 
li semtis rieškučiomis. 


Užgriuvę medžių debesys žali... 
Ganyklą tuščią vėjas braido. .. 
Laukinės bitės lekia iš drevių... 9 p. 


Tu man prisikeli sapnuos, kaip moti- 
na, SRaudi 3 p: 


Dykumose upes pirštu vedžioji... 
Čia dangiški atklysta vėjai... 46 p. 


Kaip žemuogė, prinokęs vakaras i'sė- 
SIS 2295, D- 

Paimki jovaro viršūnėje įkliuvuzią 
žvaigždelę. ..60 p. 


Paskutinė eilutė savo mostu gali 
priminti John Donne garsaus eilš- 
raščio pirmuosius žodžius, būtent: 
“Eiki ir pagauki krintančią žvaigž- 

delę'. 

šio vaizdinio ryškumo autorė ne- 
palaiko visame eilėraštyje, o tik pas- 
kiruose posmuose. "Todėl visumoje 
eilėraščių svoris yra lengvesnis. Tai- 
gi, būdama stipri ir gaivi detalėje, 
jinai yra vienodesnė visumoje. Jai 
trūksta prasiveržiančių ir nešančių 
dalykų. Be to, eileraščių pabaiga, 
paskutinė eilutė neretai išsimuša — 
čia autorė lyg ir pereina į apibendri- 
nimą, lyg duoda kokią sentenciją. Tai 
lyg iššoksta iš vagos, atskamba lyg 
jau girdėtu balsu. Ilgai nejieškant, 
tokių eilėraščio uždarymų galime ras- 
ti visame tarpe nuo 12 ligi 15 pusla- 
pių, ir apsčiai kitose vietose. Ji daug 
savesnė ir įdomesnė, kur išklysta iš 
apibendrinančio ar girdėto tono, kaip 
— “Gale jo rožė kruvina", 55 p. — 
ir dainuoja savo laukų ir susimąsty- 
mų dainą. 

Aug. R. 


e Czeslaw Milosz, kurio du eilė- 
raščiai spausdinami šiame numeryje, 
neseniai Ženevoje drauge su vokie- 
čių Werneriu Warsinskiu laimėjo Eu- 
ropos literatūros premiją. do kūrinys 
— pirmasis jo romanas “Valdžios 
r kur piešiamos lenkų kan- 


grobis", | 
čios 1945 metais. CZ. Milosz laiko- 


mas vienu iš geriausių naujos'os len- 
kų kartos lyrikų. Jo poezija jau prieš 
karą buvo verčiama į lietuvių kalbą. 

Antrasis laureatas, Werneris War- 
sinskis, yra visiškai naujas autorius, 
vieno Vestfalijos fabriko darbininkas. 
Jo knyga — “Kelionė į Kimeriją". 

Abu premijuoti veikalai bus tuoj iš- 
versti į šešias kalbas, pirmos laidos 
spausdinant po 100.000 egzempliorių. 
Pačios premijos dydis — 10.000 švei- 
carų frankų. 

+ Paryžiuje išeinąs lenkų laikraš- 
tis "Kultūra" atspausdino K. Bradū- 
no, J. Kėkšto, H. Nagio, A. Nykos- 
Niliūno, ir V. šlaito poezijos vertimų. 
Minėtas žurnalas įdėjo ir trumpą šių 
poetų charakteristiką, nurodydamas, 
kuo jie skiriasi nuo ankstyvesnės 


kartos. 
o "Neries" Stipendijų Fondas pa- 
skelbė straipsnio konkursą tema 


"Mokslo siekiančio lietuviškojo jau- 
nimo problemos ir jų sprendimas". 
Už geriausią rašinį skiriama 200 dol. 
Konkurse leidžiama dalyvauti tik Liet. 
Studentų Sąjungos nariams ir aug- 
štesnes mokyklas šiemet baigusiems 
abiturientams. 

e Liudas Dovydėnas spaudoje pa- 
reiškė, kad knygą “Lietuvis po Pen- 
sylvanijos kalnais" jau esąs parašęs, 
tik manąs ją dar kiek papildyti. 

e Kun. Antanas Sabaliauskas ver- 
čia į lietuvių kalbą Guareschi veika- 
14 “Mažasis Don Camillo pasaulis'. 
Italų kalboje ši knyga jau susilaukė 
20 laidų. 

e K. Čibiras Verax, dirbąs Lie- 
tuvos pasiuntinybės spaudos skyriu- 
je Uragvajuje, parašė ispanų kalba 
naują knygą apie genocidą (El im- 
perio del genocidion). 

e Vysk. V. Padolskis ir prel. V. 
Tulaba rūpinasi arkivysk. Juozapo 
Skvirecko naujai išversto šv. Rašto 
spausdinimu Romoje. Pirmasis rašo 
įvadą į šv. Rašto populiarios laidos 
knygas, o antrasis — tai laidai ko- 
mentarus. šie du šv. Rašto specialis- 
tai prižiūri ir technišką spausdinimo 
darbą. 

o Dr. Antanas Kučas parašė Lietu- 
vių Rymo Katalikų Susivienijimo is- 
toriją, o Simas Sužiedėlis Lawrenco 
parapijos istoriją. 


Atitaisymas 

Pereitame AIDŲ numeryje spaus- 
dinto A. Nykos-Nyliūno eilėraščio 
INFERNO epigrafe atsitiko korektū- 
ros klaida. Atsp.: “Palikite visą vil- 
tį, kurie čia įeinat" — tai yra žino- 
mas Dantės posakis. Turėjo būti: Pa- 
likite visą neviltį, kurie čia įeinate, 
t. y. minėto Dantės posakio parafra- 
zė, kurios autorius yra Lautrėamout. 

Redakcija 

LIETUVIŲ TAUTOS KELIAS 


M. Biržiška: Lietuvių Tautos Ke- 
lias į naująjį gyvenimą. I t. Galvo- 
jimai apie tautą savyje ir kaimynų 
tarpe. Los Angeles 1952. 

Mokslinių veikalų, kaip šis prof. 
M. Biržiškos, pasirodymas yra retas 
reiškinys mūsų buity. Pirmiausia, 
mūsų mokslo atstovai, nors jų yra 
nemaža, dabartinėse sąlygose — ne- 
turi priemonių ir progos atsidėti 
mokslo darbui. Jie daugiausia pri- 
versti  pelnytis sau duoną fiziniu 
darbu ir su mokslu ryšius kaip ir 
nutraukė. O jei kuris vargais 
negalais ir pajėgtų ką sukurti, tai 
„sutiktų dideles kliūtis veikalui iš- 
spausdinti. Mat, mokslo veikalai per- 
daug skaitytojų neturi ir leidėjams 
neapsimoka jie leisti Tad kokiam 
mokslo darbininkui ateis noras atsi- 
dėti kūrybai, jei jis neturi aiškios 
vilties galėsiąs savo kruopštaus dar- 
bo vaisiais pasidalyti su visuomene? 

šiose aplinkybėse itin vertintinas 
M. Biržiškos “Lietuvių tautos kelias" 
pasirodymas ir dėl retumo, vertas 
ypatingo dėmesio. 


Iš knygos pavadinimo galima bū- 
tų spręsti, kad čia turime reikalo su 
istoriniu veikalu, kur dėstoma mū- 
sų tautos gyvenimo kelias nuo se- 
niausių laikų iki dabarties. Tačiau 
skaitydami pastebime, kad jame ne 
tiek dėstomas chronologine tvarka 
tautos nueitas kelias, kiek sistemin- 
gai vaizduojami įvairūs kultūrinio 
gyvenimo faktai. Tad iš dalies tei- 
singai Dr. A. šešplauskis — Tyruolis 
Biržiškos knygą pavadino kultūros 
istorijos vardu. Iš tikrųjų, joje ant 
istorinio pagrindo profesorius vaiz- 
duoja tuos veiksnius, kur reiškėsi 
mūsų tautos dvasia. Tad joje kerta- 
si istorinė ir sisteminė pusė, kaip, 
tariuos, iš smulkesnės veikalo ana- 
lyzės paaiškės. 

Pirmoji veikalo dalis: “Savieji ir 
svetimieji, tarpusavio įtakos ir dar- 
bai", yra tipinga mūsų istoriniams 
veikalams (plg. pvz., A. Aleknos Is- 
toriją) įžengiamoji dalis, kur išdės- 
toma lietuvių vieta kaimynų tarpe. 

Kaip šiuo atveju yra įprasta, pro- 
fesorius nupasakoja pirmiausia labai 

bendrais bruožais, kad krikščionys 
kaimynai nepažino lietuvių tautos 
ir todėl paniekinamai apie ją atsi- 
liepdavo. "Tačiau netrūko metrašti- 
ninkų, kurie mokėjo lietuvius girti, 
net garbinti. Tarp tų dviejų kraštu- 
tinumų autoriaus patarimas — “Svei- 
kai galvokime", atseit ragina ir nu- 
rcdo daugelio mokslo atstovų pavyz- 
džiu pažinti tautą tokią, kiokia ji iš 
tikrųjų buvo. 

Lietuvių ryšių su kaimynais dėsty- 
mas pradedamas nuo germanų, ypač 
kryžiuočių. Gaila, kad šiuo atveju, 
kur užsimenama apie vikingus, ne- 
paliečiami naujausi archeologiniai ty- 
rinėjimai, kurie išvilko į dienos šviesą 
nemaža medžiagos apie vikingų ry- 
šius su aisčiais.  Atsiminkime tik 
gausias iškasenas Viskiantuose, be 
to, švedo archeologo B. Nermano nor- 
manų liekanų tyrinėjimus Klaipėdos 
krašte, pagaliau archeologų atradi- 
mus Apuolės piliakalny. Iš panašios 
apžvalgos profesorius būtų galėjęs 
daryti tikresnes išvadas apie vikingų 
ryšius su lietuviais, nei abejotinos 
vertės vardų sugretinimais (5-6 p.). 


Ilgametė kryžiuočių ir lietuvių dvi- 
kova jo trumpai apibūdinama jau 
įsigyvenusia prasme: “Kryžiuočiai ė- 
jo į prūsus ir lietuvių kraštus... ne 
tiek pagonių krikštyti ir priskirti 
krikščioniškam pasauliui... kiek jų 
žemių su žmonėmis ar be jų užval- 
dyti ir surišti su vokiškais kraštais". 
Tai itin moderniškas ir ne visai isto- 
riškas, atseit neatitinkąs anų vidur- 
amžių laikų dvasios samprotavimas. 
Juk atsiminkime, kad kryžiuočių or- 
dinas buvo karinė organizacija, gi- 
musi kryžiaus karų metu, dargi ka- 
rų su netikėliais aplinkoj. Tad jam 
pagonių krikštas ir jų nukariavimas 
buvo neatskiriami dalykai. Jis ne- 
buvo taikos misijos organizacija, 
kaip sakysim, buvo beveik jo metu 
įsikūrę pranciškonai ir domininkonai. 
Kryžiuočiai stengėsi pirma lietuvius 
nukariauti ir tik paskui krikštyti ir 

ir atsispirti kryžiuočių (ir Vakarų 


pasaulio) užmačiomis, tai jie ir iš- 
silaikė ilgai pagonimis, nes dėl kry- 
žiuočių priešinimosi kiti misionieriai 
nė negalėjo bandyti lietuvių krikšty- 
ti. Kiek nukrypsta M. Biržiška nuo 
tiescs, kai jis gretina du kryžiuočių 
istorikus, būtent A. Kotzebes ir J. 
Voigtą, sakydamas juos tinkamai 
įvertinus ordino žygius. Iš tikrųjų, 
tie abu istorikai buvo diametrališ- 
kai priešingi. Pirmasis buvo Švieti- 
mo ideologijos atstovas ir todėl, iš 
neapykantos ordinui, smerkiamai jį 
atvaizdavo. štai kodėl jis patikęs ir 
mūsų Daukantui, kuris, rašydamas 
savo “Darbus" 1822 m., iš arti sekė 
juo. O tuo tarpu J. Voigtas jau bu- 
vo vokiško romantizmo paveiktas ir 
jis rašė ordino istoriją contra Kotze- 
bue, daugiau iškeldamas ordino nuo- 
pelnus. Tad profesoriaus duodama 
Benno Martingo citata Voigtui tik- 
rai nepritinka. 

Tolimesni poordininiai lietuvių — 
vokiečių santykiai kursoriškai atpasa- 
koti, suminėjus prabėgomis daugybę 
vardų ir veikalų. 

Kažkam profesorius trumpai pa- 
mini ir vokiečių — lenkų tarpusavius 
santykius, kur, atrodo, lyg perdeda 
visokeriopą vokiečių įtaką lenkams. 
Pagaliau lyg sušvelnindamas savo 
teigimus, jis pastebi, jog per vokie- 
čius lenkai iš tikrųjų gavo bendrus 
viduramžių ir humanizmo kultūros 
pradus. Iš tikrųjų, vokiečiai — kaip 
ir kiekviena tauta — buvo anais lai- 
kais ne kokios savaimingos, bet ben- 
dros krikščioniškos kultūros nešėja 
vidurio Europos tautoms, taigi ir 
lenkams. Tad ką lenkai pasisavino 
iš vokiečių, buvo ne specifiškai vo- 
kiška, bet vakarietiška krikščioniš- 
ka. Šioji kultūra po krikšto daugiau 
par Lenkiją smelkėsi ir į Lietuvą. 
Teisingai M. Biržiška čia pat pastebi, 
kad josios sėmėsi lietuviai ne vien iš 
lenkų. Jie turėjo ryšių su Vakarų 
pasauliu ir jie sėmėsi, kas jiems pri- 
tiko. 

Poskyris “Rytai ir Lietuva" skirtas 
iš tikrųjų Lietuvos ir Rusijos santy- 
kiams nagrinėti. Autorius čia visai 
teisingai iškelia faktą, kad Lietuva 
kultūriškai buvo suaugusi su Vaka- 
rais, ir rusiškieji Rytai jai liko sve- 


timi. Iš čia lietuvių bodėjimasis jais 
naujaisiais laikais, neišskiriant nė 
šių dienų. 


Poskyry “Gudai ir lietuviai" pro- 
fesorius liečia grynai istorinę temą, 
būtent Lietuvos valstybės plėtimąsi 
į rytus ir josios slavų kalbos pasisa- 
vinimą valstybiniams reikalams. Taik- 
liai ir trumpai nupasakojama šios 
kalbos atsiradimas ir jos plitimas ry- 
tų slavų tarpe. 

Šia proga tinka priminti ir profe- 
soriaus naujai nukaltą. rusėnų 'ter- 


miną, kuriuo jis vadina Lietuvos D. 
kunigaikštijos ribose gyvenusius sla- 
vus, atseit gudus ir ukrainiečius. To 
termino tinkamumu tenka abejoti 
jau dėl jo artumo su rusinų žodžiu, 
kuriuo vadinami Galicijos ukrainie- 
čiai (arba iš viso ukrainiečiai). Tad 
rusėno terminas būtų lyg praplėti- 
mas (tegul kiek ir iškreipto) ukrai- 
niečių sinonimo gudams. Numanų, 
kad profesorius šį naujoviška termi- 
ną įvedė, vengdamas rusų žodžio Lie- 
tuvos D. Kunigaikštijos slavams Žy- 
mėti, kaip, sekant maskvinės Rusijos 
istorikais, buvo daroma. Iš tikrųjų, 
Lietuvos D. K-jos slavai buvo gudai 
ir ukrainiečiaai (su maža rusų prie- 
maiša); todėl ar negeriau būtų pa- 
sekti didžiuoju ukrainiečių istoriku 
M. Hruševskiu ir vadinti praeities 
Lietuvos slavus tais dviem vardais, 
nesudarant naujo termino. 

Šiame poskyry profesorius užsime- 
na ir dabartines gudų “pretenzijas" 
į buvusią Lietuvos D. K-ją, nebandy- 
damas jų šiaip bei taip aiškinti bei 
atremti. Klausimas paliekamas, taip 
sakant, atviras. 


Poskyris apie Amerikos lietuvius 
iškelia šio krašto tautiečių nuopel- 
nus Lietuvai kuriantis ir yra gan 
bendro pobūdžio. 

Tame pačiame skyriuj, kur dėstomi 
lietuvių ryšiai su kaimynais, kalba- 
ma ir apie tris tautybes, Lietuvoj gy- 
venusias, būtent lenkus, totorius (ka- 
raimus) ir žydus“ Iš tikrųjų M. Bir- 
žiška kalba ne tiek apie pačius len- 
kus, kiek apie. lietuvių lenkėjimą, 
ypač Vilniaus krašte. "Totoriai bei 
karaimai, tiesa, trumpai, bet ryškiai 
pažymėti, suminint eilę žinomų lie- 
tuviškų šeimų, iš totorių kilusių. 

Ilgiausiai M. Biržiška sustoja ties 
žydais, skirdamas jiems net trečią 
skyriaus dalį. Rodos, būtų geriau ti- 
kę kalbėti apie juos skyriuj, skirtame 
miestiečiams, nes žydai nuo seniau- 
sių laikų buvo perdėm miestiečiai ir 
šiųjų tarpe nemaža svėrė. 

Palyginti plačiai, bet vis dėlto ben- 
drais vaizdais dėstoma žydų istorija 
Lietuvoj, ypač naujaisiais laikais. Su- 
"Minimi rašytojai ir lietuviškieji raš- 
tai, kalbantieji apie žydus. Dėsty- 
mas visai objektyvus. Itin plačiai ra- 
šoma apie baisią žydų tragediją vo- 
kiečių okupacijoj (1941 m.). Žinoma, 
sunku kalbėti apie tai šiose aplinky- 
bėse, kur trūksta parengiamųjų dar- 
bų ir šaltinių. Ir profesorius čia, ro- 
dos, bus vadovavęsis girdais, savo 
pastebėjimais bei  informacijomis. 
Baigdamas jis visai teisingai pastebi, 
kad šis dalykas laukia nuodugnaus 
ir bešališko nagrinėjimo, kuris tegali 
būti galimas tik laisvo gyvenimo są- 


Skyrius baigiamas, iškeliant va- 
karietiškų pradmenų vyravimą, nors 
teigimas nėra pakankamai motyvuo- 
tas ir išryškintas, 


Antrame skyriuj, kur kalbama apie 
tautą savyje, pirmiausia liečiamas 
vyraujantis bajorų luomas. M. Bir- 
žiška nekalba nei apie politinį, nei 
apie socialinį, nei pagaliau apie eko- 
nominį bajorų vaidmenį. Jis, būda- 
mas daugiau kultūros istorikas, su- 
mini tik eilę bajoriškos kilmės žmo- 
nių, ką nors reiškusių Lietuvai, 
ypač jos kultūrai. Turėdamas galvoj 
artimus ryšius bajorų su bažnyčia, 
profesorius apžvelgia ir dvasiškijos 
santykius su bajoriškomis tradicijo- 
mis. Nors, pasak jo, dvasiškijos luo- 
mas ir nebuvo grynai bajoriškas, nes 
jame visais laikais įsimaišydavo ir 
kaimiečių kilmės žmonių, tačiau ja- 
me vyravo bajoriški papročiai bei 
polinkiai. 

Poskyris apie bajorus, nebajorus 
ir mokyklą yra ne kas kita, kaip 
trumpa mūsų mokyklų istorijos ap- 
žvalga. Pabrėžiama lenkiškas mo- 
kyklos pobūdis. Bet drauge pažy- 
mima, kad jos davusios lietuviams 
didelę eilę žmonių, jiems šį tą reiš- 
kusių.  Skyrium paminimos parapi- 
jinės mokyklos, skirianios daugiau 
kaimiečių vaikams. Pagaliau gražiai 
jis parodo, kaip bajoriškumas ir ne- 
bajoriškumas ilgainiui susiliejo ir 
davė jau, taip sakant, vienlyčius tau- 
tos šviesuolius, kurių visą virtinę jis 
čia pat sumini. 

Po bajorų kalbama apie miestie- 
čius bei miestus, pirmoj eilėj apie 
Vilnių ir Kauną. Iš pat pradžių paste- 
bima, kad mūsų miestai buvo miš- 
rūs, ir sumini įvairias tautybes, ypač 
Vilniaus mieste. Tenka kiek apgai- 
lestauti, kad skyrium neiškeliamas 
kiekvienos tautybės vaidmuo. Ypač, 
rodos, būtų pravertę pažymėti vo- 
kiečių veiklą Vilniuj ir Kaune. Atro- 
do, kad jau nuo Gedimino laikų jie 
€mė kurtis Vilniuj ir Kęstučio metu 
dalyvavo sukilime prieš jį. Žinoma, 
kad vokiečių vilniečių atstovas Hene- 
ke buvo narys Jogailos pasiuntinybėj, 
vykstančioj į Lenkiją vedybų su Jad- 
vyga reikalais. Pagaliau, daug čia 
pasako ir Vilniuj nuo senų laikų esan- 
ti Vokiečių gatvė. Taip pat ir Kaune 
jų reikšmė bus nemaža jau ryšium 
su 14 amž. pabaigoj įsikūrusia Hanza. 

Kalbant apie miestus, būtų tikę 
paliesti cechai ir ypač Magdeburgo 
teisė, kuri Lietuvoj buvo paplitusi ir 
net 17 amž. buvo duodama. Bet M. 
Biržiška, būdamas literatūros istori- 
kas, apsiribojo daugiau literatūri- 
niais bei kultūriniais reiškiniais at- 
skiruose miestuose ir kitų sričių be- 
veik nelietė. 


Dar naujas ir mūsų literatūroj, ba- 
rods, nebandytas užsimojimas apibū- 
dinti atskirų Lietuvos sričių visuo- 
menę. Čia jis duoda puikias, gali sa- 
kyti, klasiškas žemaičių ir augštai- 
čių charakteristikas. Prašmatni že- 
maičių charakteristika labai vykusiai 
grindžiama, istoriniais išvedžiojimais, 
jų vadovaujančiais asmenimis ir šių- 
jų kūryba. Lyg antipodus žemai- 
čiams profesorius stato augštaičius. 
Vėl istorine apybraiža ir keliais žy- 
mMiais vardais grindžiamas augštai- 
čių būdas. Aplamai, žemaičių ir aug- 
štaičių charakteristikos yra patrauk- 
lios vietos knygoj ir patartinos kiek- 
vienam pasiskaityti. Jos tiesiog ver- 
tos būti įdėtos į mokyklų skaitymus 
jaunimui — bent kiek susipažinti su 
mūsų etnologija. 


Poskyris apie  sūduvius-užnemu- 
niečius yra daugiau trumpa istorinė 
to kampelio apžvalga. Ne visai ati- 
tinka istorinę tikrovę M. Biržiškos iš- 
vedžiojimas, kad užnemunę koloniza- 
vo “daugiausia augštaičiai". Jis visai 
nepaiso žemaičių (istorinių) koloni- 
zacijos iš šiaurinės Nemuno pusės 
(nuo Jurbarko ir Veliuonos). Juk ži- 
noma, kad užnemunė iki pat Virba- 
lio buvo daugiausia žemaičių koloni- 
zuota, kaip rodo J. Totoraičio tyri- 
nėjimai jo stambiame veikale. Juk 
dėl to Virbalio dekanatas ir priklau- 
se Žemaičių vyskupijai. 

Baigdamas ilgą skyrių autorius 
dar užsimena apie dzūkus, mažlietu- 
vius ir pagaliau Amerikos lietuvius. 

Pačiam tautos kamienui, atseit kai- 
mui, M. Biržiška pašvenčia ištisą il- 
giausią trečią skyrių. Pažymėjęs, jog 
lietuviai daugiau nei kiti kaimynai, 
pvz., lenkai, vokiečiai, jungė kaimą su 
bendrąja tautos kultūra, jis pirmiau- 
sia apibūdina lietuviškąją katalikybę. 
Šis apibūdinimas iš tikrųjų yra ne 
kas kita, kaip labai trumpai nubrėžta 
Bažnyčios istorija, kur bandoma nu- 
rodyti specifiškai tautines žymes lie- 
tuviškoje katalikybėje. Kai profe- 
sorius vienoj vietoj užsimena apie 
mūsų kunigų kaimietišką kilmę ir iš 
to veda jos didesnį demokratiškumą, 
tai jis taria ir kaikuriuos bajorus, 
kaip Brastauską, Karpių ir kitus bu- 
vus taip pat demokratus. Iš tikrųjų, 
tariamas kai kurių bajorų demokra- 
tiškumas greičiau buvo vakarietiš- 
kos švietimo ideologijos ir ūkinės 
fiziokratizmo doktrinos įtaka. Kas 
per demokratizmas galėjo būti nors 
ir tokio Joniškėlio dvarininko Kar- 
pio, kuris atleido baudžiauninkus be 
žemės? Matyti, jo laisvės supratimas 
buvo grynai doktrinietiško pobūdžio 
ir su demokratiškumu nieko bendro 
neturįs. šios, sakysim, atitrauktos 
laisvės idėjos šviesoj reikėtų vertin- 

ti ir Dionizo Poškos “Žemaičių ir 
Lietuvos mužiką"'. 

Po katalikybės sekanti lietuvių 
žemdirbių bei jų būdo apybraiža yra 
lyg trumpa mūsų žemės ūkio istorija. 
Itin pabrėžiama lietuvio meilė žemei 
ir jo pasiaukojimas jai.  Skyrium 
kiek plačiau nupasakojamas senų 
lietuvių polinkis gerti svaigalus. De- 
ja, nenurodoma, iš kur tas polinkis 
mūsuose atsirado. Ar tik nebus jis 
dvarininkų iš savanaudiškumo (pel- 
no godumo) baudžiauninkams įdieg- 
tas ir iki paskutinių laikų išlikęs? 

Iš ūkinės apybraižos M. Biržiška 
pereina į karinę, kai labai originališ- 
kai pavadintame poskyry: “Kariai 
nustoja savo vėliavos ir vėl ją atgau- 
na“, duoda trumpą mūsų tautiečių 
kovų apžvalgą. Reikia pripažinti, 
kad čia duotas trumpas kariškių ir 
kovų apibūdinimas yra daugiau pu- 
blicistinio pobūdžio ir vietomis ne 
visai tikslus. Pvz., vargiai teisinga 
precfesoriaus pastaba, kad pirmame 
Didžiajame kare vokiečiai buvo“lau- 
kiami išvaduotojais iš sunkaus mas- 
kolių jungo". Iš tikrųjų Žmonės — 
gal propagandos paveikti — bijojo 
“sermano" — ir daug jų patraukė 
į Rusijos gilumą. 

Kalbėdamas vėl apie kaimui skiria- 
mas mokyklas, M. Biržiška aptaria 
du dalykus: liaudžiai skiriamų raš- 
tų (daugiausia maldaknygių) platini- 
mą ir pačių mokyklų augimą. Pat- 
rėžiama lietuvių kaimiečių pagarba 
mokslui ir stengimasis šviestis, nors 
tam ir buvo didelės kliūtys. Ryšium 
su švietimu profesoriaus užmintas 
raganų persekiojimas 17-18 amž. iš 
tikrųjų buvo bendras visam Vakarų 
krikščioniškam pasauliui reiškinys ir 
neturėjęs nieko bendra su senoviškąja 
lietuvių tikyba. 

Kalbėdamas apie kaimiečius M. 
Biržiška užsimena ir apie jų kalbą, 
kuri čia ne skyrium, bet ryšium su 
jų raštija (nuo Mažvydo katekizmo) 
būdinama. Be to, bendrais brucžais 
šis tas pasakoma ir apie tautosaką. 

Kažkam profesorius šiame skyriu- 
je dėsto ir Donelaičio (autorius nuo- 
sekliai rašo Duonelaitis) kūrybą, ma- 
tyti, norėdamas iškelti jos kaimietiš- 
ką pobūdį, nors kaimiečiams ji iš 
tikrųjų nebuvo prieinama. 

Po Donelaičio suminima eilė, tiesa, 
nežymių D. Lietuvos bažnytinių ir 
pasaulinių raštų autorių, kurių kūry- 
ba siejosi su kaimu. Taip pat pami- 
nima eilė dainų, kurics galėjo būti 
kaimiečių dainuojamos. 

Poskyris apie kalbininkus, pašvę- 
sta lietuvių kalbos tyrinėtojams ir 
jų raštams apžvelgti. Tarp kitų pa- 
minėtas labai žinomas pabaiskčnas 
prelatas Bauža buvo gimęs ne prie 

Baužių, bet prie Bagužiškių kaimo, 
rodos, prie jo esančiame Vaisgenių 
vienkiemy. Visai galima M. Biržiš- 
kos prielaida, kad jis lietuviškai va- 
dinęsis Bagužis (nors prof. P. Skar- 
džius spėja jo pavardę buvus Bagu- 
žas). Šiaip mūsų žinomieji kalbinin- 
kai, neišskiriant nė Jablonskio, api- 
būdinami kažkodėl iš neigiamos pu- 
sės, nurodant jų nukrypimus nuo 
liaudies kalbos ir sauvališkai ku- 
riant. Pabaręs kalbininkus, pro/eso- 
rius kelia aikštėn tarmes, pažymėda- 
mas, kad jau Vytautas (7) jas sky- 
ręs. Pagaliau keliamas reikalas pa- 
rodyti mūsų tautiečiams pačią kal- 
bos dvasią, sukurti kalbos filosofijos 
veikalą, kaip. kadaise R. Bytacvtas 
yra daręs. Itin įsidėmėtinas profe- 
soriaus raginimas sukurti lietuviams 
moksleiviams tokius svetimų kalbų 
vadovėlius, kur savoji kalba būtų ly- 
ginama su svetimosiomis. Atseit, va- 
dovėlis turėtų būti parašytas lietu- 
viškai ir lietuviui mokiniui, nors ir 
skirtas svetimai kalbai mokytis. 

Toliau sekantieji M. Biržiškos sam- 
protavimai apie nulietuvėjimą ir su- 
lietuvėjimą priklauso daugiau publi- 
cistinei, o ne istorinei bei literatūri- 
nei sričiai, ir todėl laikytina įtarpais 
veikale. Pabrėžtina vis dėlto viena 
pastaba: “Taigi — kraujo giminystė, 
bet dar labiau — bendras sugyveni- 
mas, bendri reikalai paprastai čia 
nulemia sulietuvėjimą.?' 

Poskyris apie dainas yra daugiau 
mūsų dainų rinkinio trumpa istorija, 
pažymint drauge ir dainų plitimo ap- 
linkybes. Čia visai teisingai pastebš- 
ta, kad mūsų daina plėtojosi ne 
nepriklausomai nuo svetimųjų įtakų. 
Šia proga tenka padaryti pastabą 
dėl Strikauskio ir Guagninio, kurie 
laikomi skirtingais autoriais. Iš tik- 
rųjų, Guagnini nebuvo joks autorius. 
Jis pavogė Strikauckio rankraštį ir 
ji išspausdino (Bazely) savo vardu. 

Pridurmu sekąs poskyris apie gai- 
das ir chorus yra priminimas kai ku- 
rių liaudies dainų kompozitorių ir 
paties dainavimo meno (chorų). 

Itin patrauklus poskyris — sakmės, 
kur suregistruojami asmenys ir vei- 
kalai, liečiantieji tą literatūros rūš', 
kurią mes vadiname padavimais. Taip 
pat suminimi autoriai ir veikalai, kur 
pasitaiko literatūriškai perdirbti pa- 
davimai. 

Trumpai, nors ir nepilnai, sumini- 
mi ir keli pasakų rinkiniai. 

Skyrium kalbama apie autoriaus 
vadinamą cmulkiosaką, atseit apie 
priežodžius, patarles bei mįsles, ge- 
riau pasakius, apie jų inventorizavi- 
mą įvairiuose rinkiniuose. Čia itin pa- 
brėžtina profesoriaus iškelta dar vie- 
na smulkiosakos rūšis, būtent — gar- 


sniai (profesoriui intuityviškai įkri- 
tęs terminas), atseit, žmonių, paukš- 
čių, gyvulių, darbo įrankių ir t. t. pa- 
mėgdžiojimas. šia proga itin pabrė- 
žiamas Ažukalnic-Zagurskio “Vėver- 
sėlis' — įžymiausias šios rūšies. 

Poskyry “Kaimo muzika" aptaria- 
mi įvairūs mūsų tautos vartoti muzi- 
kos instrumentai, ypač kanklės. Pa- 
žymėtinas sugretinimas mūsų kank- 
lių su kitų tautų muzikiniais padar- 
gais, neišskiriant nė šių dienų Kau- 
kazo “kanklininko" Džambalu. šiuo 
sugretinimu profesorius, rodos, bus 
padaręs pirmą užuominą, kaip turė- 
tų būti tiriama mūsų kanklių istori- 
ja. Autorius ypač iškelia vargonin- 
kystę ir vargoninkų reikšmę mūsų 
dainos ir muzikos menui. 

Neapeinama nepaminėjus ir mūsų 
šokių bei jų priklau-omybės nuo toli- 
mesnių ir artimesnių kaimynų. Ko- 
kie šokiai yra tautiniai ir kokie iš 
svetur atėję, — ryškiai nenurodoma. 

Ilgas skyrius baigiamas vaizdinio 
meno apibūdininmu. Pirmoj eilžj pa- 
minima skaptyba, smūtkeliai ir kry- 
žiai. Pvz., pažymima, kad statulėlėse 
turime daugiausia jėzuitinių laikų 
mokinių kūrybos palikimą ir jose nė- 
ra nieko lietuviška. Daugiausia dė- 
mesio kreipiama kryžiams, ir sumi- 
nimi jų rinkiniai bei rinkėjai. Profe- 
sorius apgailestauja, kad iki šiol ne- 
susirūpinta pakankamai antkapiais 
bei jų įrašais. 

Lietuviškas statybos stilius, pasak 
profesoriaus, yra pastebimas tik kai- 
mo statyboj. Jis ypač ryškus pagar- 
sėjusioj numoj, iš kurios išsivystęs 
lietuviškas namas. Tuo tarpu dvarų 
statyboj vyravusi svetimoji įtaka, žy- 
mi ypač jų rūmuose. Bažnyčių sti- 
lius buvęs perdėm importuotas, nes 
jas statė daugiausia svetimieji. šia 
proga M. Biržiška ragina būsimus 
Lietuvos architektus jieškoti savai- 
mingų tautinių architektūrinių for- 
mų ir jas taikyti. 

Gan tiksliai, nors suglaustai, išdės- 
tyta tapybos istorija nuo seniausių 
laikų iki dabarties. Kalbama daugiau 
apie portretinę tapybą, suminint jos 
atstovus, mokyklas ir kūrinius. Itin 
akcentuojami istoriniai siužetai. 


Ryšium su tapybos menu liečia- 
mi ir meterų audiniai — juostos. Čia 
iškeliama aikštėn prieš kelias dešim- 
tis metų Maž. Lietuvoj rasta juosta 
su įaustais dainos žodžiais. 

Ilgas ckyrius baigiamas rūbų ap- 
žvalga, kur pirmoj eilėj aptariami mo- 
ters tautiniai rūbai. Nors M. Biržiš- 
ka ir neneigia svetimų įtakų šiems 
tautiniams rūbams, tačiau pataria 
juos puoselėti, kadangi jie e53 giliai 
prigiję tautoj. Bet vyrams tautinių 
rūbų, be sermėgų, autorius nesuran- 


da ir todėl pataria jas tausoti ir jo- 
mis remtis, sudarant tautinius rūbus 
vyrams. Jis nesikrato ir buvusių 
Lietuvoj rusiškų mokyklų uniformų 
ir net linkęs patarti naudotis, joms 
nustatant uniformas mūsų būsimoms 
mokykloms. 

Pagaliau ketvirtame ir paskutinia- 
me skyriuje, pavadintame: “Liaudis 
virsta tauta", trumpai apžvelgiama 
literatūros istorija priešaušriniais lai- 
kais. Tai autoriaus jau skersai ir iš- 
ilgai išvagota dirva ir, ją dar kartą 
ardamas, atlieka tai perdėm prityru- 
sio, su darbu susigyvenusio darbinin- 
ko būdu. Tad šis skyrius ir išėjo ge- 
riausiai pasisekusia, sklandžiausiai 
parašyta knygos dalimi. 

Apžvelgęs trumpai Lietuvos nuo- 
polį nuo D. Kunigaikštijos iki susi- 
traukimo jos liaudies į parapijas ir 
užsidarymą šiose, M. Biržiška išdėsto 
žemaičių sąjūdį pirmoj 19 amžiaus 
pusėj. Čia jis praleidžia pro skaity- 
tojo akis ištisą galeriją žemaičių au- 
torių, šį bei tą sukūrusių. Kiek pla- 
tesnis išeina antras poskyris, kur su- 
minimi Lietuvos lenkiški autoriai, 
sukūrusieji kapitalinius veikalus iš 
garbingos Lietuvos praeities. Visur 
pabrėžiama šių lenkiškų poetų, lite- 
ratų, istorikų lietuviškas romantiz- 
mas ir net atsiribojimas nuo lenkų. 
Vieni kiti autoriai, kaip, pvz. Bagu- 
žis, Krašiauskis ir kiti, kiek plačiau 
apibūdinami su kai kuriomis jų gy- 
venimo datomis. šiame sąryšy kliu- 
domas ir Vilniaus universitetas, nu- 
rodant jo profesorius, pirmoj eilėj is- 
torikus, tyrusius Lietuvos praeitį. 

Bene daugiausia dėmesio vertas 
bus poskyris apie Daugantą ir Valan- 
čių, nupasakojamas jų gyvenimas, 
darbai ir paliečiami kiek jų tarpusa- 
vūs santykiai. Tarp ko kita pami- 
nimas jų išsiskyrimas ir Valančiaus 
nesutikimas spausdinti Daukanto is- 
torijos. Reikia pripažinti, kad mūsų 
literatūroj nėra pakankamai išaiškin- 
ta jų “susipykimo" priežastis. Tik 
J. Matusas, rašydamas apie Valan- 
čių (“Margutis", 1952 m. gruodžio 
m.) bene pirmas bus iškėlęs svar- 
biausią jų persiskyrimo priežastį, bū- 
tent, visai skirtingą Lietuvos praei- 
ties traktavimą. Iš tikrųjų, Valan- 
čius buvo istorikas realistas, kaip 
aiškėja iš jo “Žemaičių vyskupystės". 
Jam istorija — tai blaivus, realus, 
paremtas tikriausiais šaltiniais praei- 
ties vaizdavimas, vaizdavimas be jo- 
kių įkaltinių minčių, be siekimo ką 
nors teigti, ką nors skaitytojui įrody- 
ti, ko negalima tiesiog ar nNetiesiog 
iš šaltinių išvesti. Jam istorija buvo 
ne kas kita, kaip dėstymas praeities 
gyvenimo taip, kaip jis vyko. Tad 
Valančius turėjo puikią istorinės tik- 
rovės nuovoką, buvo tikrai talentin- 


gas istorikas. Jam trūko pasiruoši- 
mo, tuometinio istorijos mokslo ir jo 
metodo pažinimo. Jeigu Valančiui bū- 
tų buvę lemta atsidėti vien istorinėms 
studijoms, jis būtų, be abejo, prilygęs 
tokiems savo bendralaikiams, kaip 
Leleveliui, Danilavičiui, Jaroševičiui ir 
kitiems. Neveltui Krokuvos mokslo 
akademija pripažino leistiną, jo len- 
kiškai išverstą “Žemaičių vyskupystę" 
ir jai gan palankią prakalbą parašė 
žymusis lenkų istorikas Stanislovas 
Smolka. 

Kas kita Daukantas. Jis rašė ne 
tiek protu, kiek vaizduote bei jaus- 
mais. Jo tikslas ne tiek atvaizduoti 
Lietuvos praeitis, kiek įdiegti skaity- 
tojams josios meilę. Jis siekė ne 
mokslinio, bet didaktinio tikslo, kad 
it prasilenkdamas vietomis su istori- 
ne tikrove. Jis neįnyksta į šaltinius 
— ko iš istoriko pirmiausia reikalau- 
jama — ir jam svetima yra jų kriti- 
ka. Jis rašo, tie:zą pasakius, ne tiek 
pagal šaltinius, kiek pagal literatūrą, 
ir naudojasi ja pagal savo polinkius 
modifikuodamas. Žodžiu, Daukantas 
istorikas buvo svajoklis, entuziastas, 
degęs tėvynės meile, bet jam trūko 
istorinės tikrovės nuovokos. Štai šiuo 
atveju jis ir skyrėsi nuo Valančiaus. 
Prof. M. Biržiškos pakartotinai ci- 
tuojama Valančiaus pastaba Daukan- 
tui dėl jo istorijos: “Ar tu girtas bu- 
vai, kai taip rašei?" — ryškiai api- 
būdina dviejų istorikų diametrališką 
priešingumą. šis priešingumas ir bu- 
vo greičiausia pagrindine jų persis- 
kyrimo priežastis. 

Baigdamas M. Biržiška trumpai 
aptaria 19 amžiaus pirmosios pusės 
mūsų kultūrininkų veiklą, kaip Ivins- 
kio, Tatarės, Barono, Akelaičio ir ki- 
tų, susiedamas juos su visuomeninės 
buities pakitimu (baudžiavos panai- 
kinimas). Reikšminga yra čia pra- 
vedama ir trejopa bajorų klasifika- 
cija: rusiška, lenkiška ir lietuviška. 
Pabaigoj apžvelgiama rusifikacijos 
politika po lenkmečio, lietusi bažny- 
čias ir ypač mokyklas. 

Sutraukiant čia duotą veikalo ap- 
žvalgą, galima būtų jį trumpai api- 
būdinti lituanistinės bio-bibliografijos 
vardu. Profesorius gan atidžiai re- 
gistruoja jame asmenis ir jų veikalus, 
bet ką reiškusius mūsų kultūrai. As- 


menų bei veikalų apžvalga atlieka- 
Ma pagal tam tikras temas kurios 
sudaro veikalo skyrius. Iš čia vardų 
ir veikalų neretas pasikartojimas, nes 
asmenys gali būti susiję su keliomis 
apžvelgiamomis sritimis. M. Biržiš- 
kos veikalas — tai galerija didesnių 
ar mažesnių asmenybių, ką nors reiš- 
kusių mūsų tautos buičiai. 

Reikia stebėtis, kad šios rūšies, 
sakysim, vardyninį veikalą profezo- 
rius galėjo parašyti labai neįprastose 
tremtiniško gyvenimo sąlygose. Be- 
pigu jis būtų buvęs rašyti ramaus 
kabinetinio darbo aplinkoj, naudojan- 
tis bibliotekomis su sukauptais litu- 
anistiniais veikalais. To M. Biržiška 
neturėjo. Jis, kaip iš prakalbos ma- 
tyti, neturėjo nė pastovios buveinės 
jo rašymo metu ir buvo blaškomas 
iš vietos į vietą. Profesorius, dirbda- 
mas šiose aplinkybėse, tegalėjo išdės- 
tyti tiesiog savo galvojimus apie tau- 
tą, pasiremdamas vien atmintimi, ir 
iš jos imti vardus, veikalus ir faktus. 
Tik žmogus, visą gražų gyvenimą 
galvojęs, tyręs, skaitęs ir kūręs tau- 
tos kultūros klausimais, tegali turėti 
sukaupęs savyje tokį milžinišką lobį 
ir jį, jau būdamas tremtinys, vadina- 
si, iš tam tikros distancijos žvelgda- 
mas į savo tautos nueitą kelią, galė- 
jo patiekti lietuviui skaitytojui. Tad 
kalbamas veikalas yra betarpiškiau- 
sias autoriaus kūrinys, išreiškiąs tai, 
ką jis savyje nešioja. Tuo būdu pro- 
fesorius labai gražiai galėtų prisitai- 
kyti sau žinomą romėnų posakį: 
Omnia mea mecum porto. 

O mums, apatridams, ypač sergan- 
tiems tėvynės ilgesio liga, šis veika- 
las gali būti gaivinančiu dvasiniu pe- 
nu. Jis itin brangintinas todėl, kad 
šiose tremtiniško gyvenimo sąlygose 
labai retas — jei nesakyti vieninte- 
lis — kūrinys. Juk tik lietuviškoj 
aplinkoj žmogus dirbęs, gyvenęs ir 
pasenęs besirūpindamas lituanistika, 
galėjo tokį veikalą pagaminti. O to- 
kių žmonių yra maža ir ateity jų ne- 
bebus. Tad profesorius M. Biržiška 
su savo veikalu mums yra paskutinis 
mohikanas. Branginkime jį ir skai- 
tykime pakartotinai jo knygą. Tegul 
jis bus mums stalo knyga ir tremties 
lietuvio, bent inteligento, neaplenkia- 
ma. J. Jakštas 

Šu ii 


FEMOKSLAS 


SOLOVJOVO KELIAS Į VAKARUS 


Nors VI. Solovjovas tiek savo m'n- 
ties platumu, tiek jos gilumu nėra ma- 
žesnis metafizikas, negu F. Dostojevs- 
kis, vis dėlto pastarasis pasidarė grei- 
čiau pasaulyje žinomas, negu jaunes- 
nysis jo draugas. Literatūrinė forma, 
prieinama visiems, praskynė Docto- 
jevskiui kelią į Vakarus jau tuo metu, 
kai Solovjovas čia tebuvo pažįstamas 
dar tik atskirų Bažnyčios vienybe su- 
sidomėjusių asmenų. Net būtų gali- 
ma kalbėti apie tam tikrą Dostojevs- 
kio užgožėjimą vakarietiškojo žmo- 
gaus sąmonėje: Vakarai pradėjo žiū- 
reti į Rusiją ir apskritai į Rytus tik- 
tai pro Dostojevskio prizmę, nebepa- 
stebėdami arba per maža pastebėda- 
mi kitus rusų mąstytojus bei rašyto- 
jus.  Nepertraukiama veikalų eilė, 
prasidėjusi G. Brandes “Dostoževskiu" 
(1889), eina ligi pat šių dienų (plx. 
Zenta Maurina, F. M. Dostojewskij, 
1953). šiuo atžvilgiu Solovjovas buvo 
toli atsilikęs. Jeigu R. Lauth savo vei- 
kale “Die Philosophie Dostojetwskijs' 
(Muenchen 1950) galėjo priskaityti 
per šimtą studijų tiktai vokiečių ir 


prancūzų kalbomis, skirtų Dostojevs- 
kiui, tai Solovjovas tegalėtų pasigirti 
tiktai jų keliolika. 

Todėl reikia džiaugtis, kad pasta- 
raisiais metais Solovjovas vis labiau 
randa pripažinimo Vakaruose ir vis 
sparčiau žengia į europinio žmogaus 
minties .pasaulį. šio mąstytojo idėjos 
atneša Europai šviesiąją senosios Ru- 
sijos pusę; jos atskleidžia mums aną 
tikrai “šventąją Rusiją", kurioje sak- 
ralinis gyvenimo pradas buvo toks gi- 
lus ir toks visuotinis. Iš Dostojevskio 
veikalų prabyla žmogus painiąja, tam- 
siąja, nucdėmingąja savo egzistenci- 
jos puse; jis prabyla kaip sukilėlis 
prieš Viešpaties tvarką ir net prieš Jį 
patį; jis kuria gyvenimą, sudūžtantį 
savo neprasmingume. Užtat Solovjo- 
vas sklaido žmogų kaip Dievo bendra- 
darbį kosminiame išsivystyme, kaip 


dalyvį istorinėje išganymo eigoje, 
kaip Viešpaties patikėtini amžinie- 
siems Jo planams vykdyti. Istorija 


Solovjovui yra vienas ištisas didžiulis 
religinis aktas, kurio metu žmogus 
taria savo laisvą "fiat'. "Tiesa, ir 

Numeris susideda iš straipsnių, pa- 

skleidėjas. 


Solovjovas neslepia anos gilios dra- 
mos, išaugančios iš žmonijos apsi- 
sprendimo ne tik už Kristų, bet ir 
už antikristą. Vis dėlto apskritai jo 
filosofija yra susitelkusi ne tik apie 
šią skurdžią žemiškąją egzistenciją, 
kiek apie dieviškai turtingą žmogiš- 
kąjį idealą. šiuo atžvilgiu Solovjovas 
ateina į Vakarus kaip didysis Dosto- 
jevskio papildas, kaip naujo vaizdo 
nešėjas paklydusiai Europai. 


Malonu yra konstatuoti, kad So'ov- 
jovui kelią į Vakarus skynė ir tebe- 
skina lietuviai. Jau 1918-22 metais 
šveicarijos Freiburge studijuojantieji 
lietuviai filosofai susitarę pasirinko ei- 
lę temų savo disertacijoms, kad siste- 
mingai išdėstytų pagrindines Solov- 
jovo idėjas, nes anuo metu Solovjo- 
vas Vakarams dar buvo visiškai ne- 
žinomas. K. Ambrozaitis rašė apie So- 
lovjovo valstybės teoriją, L. Bistras 
— apie jo etiką, kun. Gronis — apie 
apologetiką, V. Mykolaitis — apie es- 
tetiką, St. šalkauskis — apie metafi- 
ziką, Iz. Tamošaitis — apie pažinimo 
teoriją. Vėliau prie šių darbų prisi- 
jungė dar kun. Langė, parašęs diser- 
taciją apie Solovjovo pedagogiką, ir 
kun. Sidaravičius — apie jo sociologi- 
ją. Žinoma, visos šios studijos buvo 
mokyklinio pobūdžio, todėl platesnio 
atgarsio nesusilaukė. Vis dėlto bent 
siauresniam specialistų būreliui jos 
parodė, kad Rusijoje esama filosofo, 
kurio idėjos yra vertos gilaus dėme- 
sic ir atidaus tyrinėjimo. 


Lemiančios reikšmės Solovjovo ke- 
liui į Vakarus turėjo mūsų universite- 
to profesorius VI. šilkarskis. Fuikiai 
pažindamas tiek Solovjovo gyvenimą, 
tiek jo raštus, jis buvo tiesiog pa- 
šauktas šio mąstytojo idėjas perkelti 
į Vakarų sąmonę. Tai darė trejopu 
būdu: asmeninėmis paskaitomis, at- 
skiromis studijomis ir Solovjovo raštų 
leidimu. Susipažinęs Vilniuje su jė- 
zuitu Fr. Muckermannu, prof. V. šil- 
karskis atkreipė šio mokyto vienuol'o 
dėmesį į Solovjovą, kuris Muckerman- 
nui pasirodė tarsi naujų pasaulių at- 
Muckermannas parašė 
gražią knygą apie Solovjovą. šalia 
M. d Herbigny veikalc “Un Newman 
russe, Wl. Soloviev" (Paris, 1911) ši 
Muckermanno knyga buvo viena iš 
pirmųjų šauklių, kviečiančių Vakarus 
susidomėti Solovjovo filosofija. Pats 
prof. V. šilkarskis, dėstydamas Kau- 
nc universitete, parašė didžiulį veika- 
1ą, skirtą sistemingam Solovjovo pa- 
saulėžiūros išdėstymui: “Solowjews 
Philosophie der All-Einheit' (Kaunas, 
1932 m. vokiečių kalba). Atsidūręs 
tremtyje, prof. šilkarskis tęsž toliau 
Solovjovo tyrinėjimą, skelbdamas jo 
išvadas straipsniais', studijomis? ir 
paskaitomis'. 


VENTITMAUS 


"SVIESUOMENĖ" IR “LIAUDIS" 


Imame šiuodu žodžių kabutėsa, no- 
rėdami pabrėžti, kiek šie terminai 
šiandien sureliatyvėję socialinės pa- 
dėties atžvilgiu. Tiesa, ir anksčiau 
nuo pat tautinio atgimimo ir tautinės 
šviesuomenės išaugimo metų, nebuvo 
principinės įtampos tarp šviesuomenšs 
ir liaudies pačiu tuo, kad beveik vis' 
mūsų šviesuoliai buvo liaudies vaikai. 


Senoji praraja, skyrusi dvarą ir kai- 
mą, buvo pakirsta baudžiavos panai- 
kinimu ir galutinai užlyginta žemės 
reforma. Niekas negalėjo praeities il- 
gėtis, nes ji buvo radikaliai persunkta 
socialine neteisybe: palikti dirban- 
čiuosius tamsoje, o šviesą rezervuoti 
ponams. Tautinės valstybės atstaty- 
mas buvo pagrįstas kaip tik šiuo il- 

Paminklinis šios rūšies prof. V. šil- 
karskio darbas yra Solovjovo raštų 
leidimas vokiečių kalba. Jis yra su- 
planavęs aštuoniais tomais, turinčiais 
maždaug po 400 puslapių, packelbti 
Vakarams visus svarbesniuosius So- 
lovjovo veikalus, pradedant “Ati- 
trauktųjų principų kritika" ir baigiant 
“Trimis pokalbiais". Prie šių aštuonių 
tomų prof. V. Šilkarskis jungia dar 
plačią Solovjovo biografiją. Tuo bū- 
du Vakarai įgys neišsemiamą šaltinį 
Rytų idėjoms. — Vienas iš šio leidinio 
tomų — septintasis — au yra išė'ęs: 
Deutsche Ge:amtcūusgabe der Werke 
von Wladimir Solowjew. Band VII: 
Erkenntnislehre, Aesthetik, Ph'loso- 
phie der Liebe. Erich WEWEL Ve-- 
lag, Freiburg i. Brsg., Weyerhoferstr. 
2'; 450 pusl., kaina 23,50 DM (arba 
apie 6 US dol.). Gražus šriftas, dailus 
popieris, skoningas įrišimas padaro ši 
tomą vertą pasigėrėti ne tik dvasia, 
bet ir akimi. 

Jeigu neskaitysime pirmyjų trijį 
gnoseologinių straipsnių, kurlais So- 
lovjovas mėgina pagr'sti naiją pa- 
žinimo teoriją, išeidamas iš suabejo- 
jimo mąstančiojo subjekto buvimu, 
kurių tačiau jis neužbaigė, tai visas 
šis septintasis tomas susitelks aplin- 
kui grožic ir meilės problemas. Jame 
randame puikias Solovjovo studijas 
apie groži gamtoje, apie bendrąją me- 
no prasme, apie lytinės meilės pras- 
mę, apie Platono gyvenimo dramą ir 
ištisą eilę smulkesnių straipsnių skir- 
tų literatūros klausimam“. Pažymė- 
tina, kad šalia Tiučevo, Pclonskio, 
Puškino ir Lermontovo poezijos sklai- 
dos, randame ir Adomo Mickevičiaus 
asmens apibūdinimą. Mickevičius So- 
lovjovui atrodo, kaip žmogus, kuris 
įkopė į gyvenimo augštybes ir todėl 
sugebėjo iš viršaus žiūrėti į žemiško- 


jo buvimo dramą. “Iš tikro, jis buvo 
didis žmogus ir galėjo iš viršaus 
žvelgti į gyvenimą, nes ir gyvenimas 
ji kėlė augštyn. Sunkūs bandymai jo 
sielos nenuslėgė ir nenusiaubė. Sudu- 
žus jo asmeninei laimei, jis nepacija- 
rė nusivylęs mizantropas ir pesimis- 
tas; sudužus tautinei laimei, jis n=2- 
tapo abejingų kosmopolitu; kova už 
vidinį religinį įsitikinimą su viršiniu 
autoritetu nepavertė jo Bažnyčios 
priešu. Jis yra didis kaip tik tuo, kad, 
kopdamas vis naujais laiptais į do- 
rines augštumas, į jas nešėsi su sa- 
vimi ne išdidų bei tuščią neigimą, 
bet meilę tam, viršum ko jis iškilo“ 
(431 p.). 

Reikia tikėtis, kad Solovjovo raštai 
vokiečių kalba ras atgarsio ir mūsų 
tremties inteligentijoje, nes tremč ai 
reikalinga ne tik duona, bet gal dar 
labiau kūrybinė mintis, kurios So'ov- 
jovas kaip tik teikia. 


i, Plg. Solowjew u. Dostojewski 
("Stimmen der Zeit', November 1947); 
Solowjews Stellung zur kath. Kirche 
(“Orientalia christiana periodica, 1950, 
Nr. 1-2); Der junge Solowjew ('Phi- 
losophisches Jahrbuch' 1950, Nr. 1); 
Der russische Newmann — WLl. Solow- 
jew ("Die neue Ordnung“, 1950 m. 
Nr. 2). 
?j Plg. Solowjew und Dostojewskij, 
Bonn 1948; Das philosopnische Werk 
von Wl. Solowjew, Krailling vor 
Muenchen 1950; taip pat užbaigos 
žodžius L. Muellerio studijai “So 'ovjev 
und der Protectantismus' ir manajam 
"Der Grossinguisitor'. 
*, Plg. jo paskaitas Bonnoje, Torine, 
Matrey ir k. 
*) Užsisakyti galima tiesiog iš leidėjo 
kaip tik šiuo adresu. 

A. Maceina 


gus istorinius amžius trukusios socia- 
linės neteisybės pašalinimu. Bet ko- 
kią socialinę sistemą imc-imc, visada 
liks joje tam tikra socialin5 diferen- 
ciacija, ir užtat visada joje bus gali- 
ma tam tikra socialinė įtampa. “Mėly- 
no kraujo“ aristokratiją mūsų laiko 
socialinėje struktūroje pakeičia “bal- 
tų rankų“ valdininkija (plačiausia to 
žodžio prasme). Principiškai valdi- 
ninkija privalo tarnauti visuomenei. 
Deja, tarp “principų" ir “faktų"' visa- 
da lieka didesnis ar mažesnis tarpas, 
kur šių principų realizavimas faktinia- 
me gyvenime priklauso laisvai žmo- 
gaus valiai. Užuot tarnavusi visuo- 
menei, valdininkija neretai ima para- 
zitiškai įsitaisyti viešpačiais. Nenuo- 
stabu, kad daugiau ar mažiau ši pa- 
gunda kuždėjo ir mūsų valdininkiš- 
kajai šviesuomenei puoselėti “baltų 
rankų" kultą ir tuo pačiu “juodas 
rankas" stumti paniekon (jei ne kita 
prasme, tai bent šia: laimingas esu, 
kad galiu savąsias rankas išlaikyti 
baltas). 

Šiandien šios visos pagundos din- 
gusios emigracinėje tikrovėje (var:o- 
ju emigracijos, o ne tremties žodį šia 
prasme: jei moraline prasme ir galime 
save laikyti tremtiniais, tai socialine 
prasme esame atsidūrę emigrantų 
buitin). Jei laisvųjų profesijų Žžmo- 
nės: kunigai, gydytojai ir inžinieriai 
ir svetur sparčiau ar lėčiau įsitvirtina 
savame darbe, tai visa kita šviesuo- 
menė, išskyrus retas išimtis, atsidu- 
ria nekvalifikuotų darbininkų (unskil- 
led workers) padėtin, pasmerkian- 
čion patiems juodžiausiems darbams. 
Niekam negali ateiti mintin džiaugtis 
šiuo “socialiniu. sulyginimu'': nei pa- 
tiems tiems, kurie ligšiol buvo išlaikę 
baltas rankas, nei tiems, kurie ir 
anksčiau turėjo juodas rankas. Visi 
lygiai matome ir sutinkame: yra 
nuoskauda mūsų tautai, kad jos m3- 
kyklose sukauptoji kompetencija ne- 
naudojama eina vėjais, kad visų mūsų 
darbas skiriamas ne mūsų tautos ge- 
rovei kelti, kad visų darbas likęs tik 
priemone “veido prakaite valgyti duo- 
nai". 

Todėl labai nejaukiai jaučiausi, ne- 
kartą mūsų spaudoje užtikęs savot'š- 
kas darbo apoteozes, skirtas paguosti 
mums visiems, o ypačiai tiems, kuris 
turėjome “sutepti" baltas rankas, im- 
tis fizinio darbo. Visų pirma: '1ai- 


mingųjų" paguodos  “nelaimingie- 
siems'' visada paprastai lieka savo 
pagrinde farizeinės paguodos, nes 


persunktos maždaug tokia nuotaika: 
ačiū Dievui, man netenka eiti fabri- 
kan, bet nenusiminki ir tu, kuris ne- 
turi kitos išeities. Iš tiesų, visas Fa- 
našias paguodas bei pamokslus apie 
darbo palaimą skaičiau iš lūpų tų, ku- 
rie gal per visą savo gyvenimą nebu- 

vo nė kojos įkėlę, pvz., į plieno lie- 
jyklą ar kitą panašią darbovietę. 
Kiekvienas netikras guodimas tėra 
tyčiojimasis. Svarbiausia betgi, kad 
visos tokios paguodos yra nereikalin- 
gos, nes beprasmiškos. Kas pats dir- 
ba (turėkime mintyje: “juodą dar- 
bą"), tas pats žino darbo vertę. Ea- 
vaime aišku, kad visi darbai yra rei- 
kalingi ir kad kiekvienas darbas tuo 
pačiu vertas pagarbos. Nėra darbas 
tarsi kokia nelaimė, kad reikėtų pa- 
guodos. Bet lygiai darbas nėra tarsi 
palaima, kad tektų jį apoteozuoti. 
Kam užtat sentimentaliu netikrumu 
kalbėti apie darbo palaimą, kai pa- 
kanka paprastai pasakyti: darbas bū- 
tinas pelnyti duonai savo rankomis ? 
Kam pamiršti, kad teologiškai darbo 
kilmė susieta ne su rojumi, o su jo 
palikimu ? 

Kas galioja apie darbą apskritai, 
galioja visiems, nepriklausomai, ar 
kas visą gyvenimą dirbo juodą da:bą 
ar kam teko jo imtis vėliau gyveni- 
me. Visiems lygiai fizinis darbas nė- 
ra nei malonumas, nei “dvasios žen- 
gimas į gamtą" (prisimenant kultū- 
ros filosofo duotą darbo aptartį). Už- 
tat specialiai neturime kuo skųstis nė 
tie, kurie anksčiau fizinio darbo ne- 
dirbome. Bet yra kitas skirtumas: 
kai vieni valandas po fizinio darbo 
gali iš tiesų skirti poilsiui, tai ki- 
tiems šios valandos tėra vienintelis 
laikas atsidėti kūrybiniams darbui. 
šių padėtis iš tiesų skaudi: ne dėl 
paties fizinio darbo, o dėl to, kad jis 
nebepalieka laiko kūrybiniams už- 
daviniams. 

Ir vis dėlto: nors ir didėle asmenine 
tragedija laikyti likimą tų, kuriuos 
emigracija nustūmė į fizinį darbą, 
tam tikra prasme net ir pati ši asme- 
ninė daugelio tragedija gali įgyti sa- 
votiškos prasmės. Tiesa, nebuvo mū- 
sų šviesuomenė tiek nutolusi nuo liau- 
dies, jog būtų reikėję specialių eks- 
kursijų “susiartinti su liaudimi". Ta- 
čiau ir mūsuose neretas labiau mėgo 
kalbėti apie darbo kilnumą, negu iš 
tiesų suprato dirbančiųjų reikalus. 
Dabar galime būti tikri: jei galėsime 
kada nors grįžti į savo kraštą, grįši- 
me vedini pažangios socialinės prog- 
ramos. Tarp kitko: manau, kad tik 
tai ir leis mums vėl gyvai įsilieti į 
namie likusiuosius. 

Pagaliau antras dalykas. Jei asme- 
niškai ir būtų kiekvienam maloniau, 
kad ir svetur kiekvienas liktume savo 
profesijoje, tačiau baiminčiausi, ar ši 
mūsų visų asmeninė laimė drauge ne- 
būtų tam tikra prasme bendra tautinė 
nelaimė. Įsivaizduokime: visa mūsų 
šviesuomenė pasiskleidžia po visą 
kraštą, kas kur geriau randa. Vienas 
kitas gal pasitaikytų apsistoti ir tuo- 
se didesniuose centruose, kur didesnės 

mūsų kolonijos. Bet didžiuma. atsidur- 
tų toli nuo bet kokių didesnių lietuviš- 
kųjų centrų, tuo pačiu atsipalaiduo- 
dami ir nuo bet kokio artimesnio kon- 
takto su “liaudine" emigracijos mase. 
Nejučiomis, niekam pikto nemanant, 
pačia dalykų logika, liktume viena 
prasme nesusisiekiamai išsiblaškę, an - 
tra prasme — be tos vadovybės, kuria 
savaimingai šviesuomenė tarnauja 
liaudžiai. Dabar gi, kada visi drauge 
vargstame, tuo pačiu visi draugėje ir 
laikomės. 

Kaip socialiniu atžvilgiu emigranti- 
nės sąlygos sureliatyvino “šviesuome.: 
nės“ ir “liaudies sąvokas, taip šios 
sąvokos sureliatyvėjusios ir tautini: 
atsparumo atžvilgiu. Tautinis atspa- 
rumas nepriklauso nuo formalaus iš- 
silavinimo bei išeitų moks'ų, 0 visį 
pirma nuo žmogaus moralinio bran- 
duclio. Išsiskiria čia ne tie, kuri2 
mokslinti ir kurie nemokslinti, o tie, 
kurie turi moralinį branduolį, nuo tų, 
kurių visas atsparumas sudūžta į pir- 
mą oportunistinę pagundą. Kadangi 
svetimame krašte naudingiau ne išti- 
kimybė tėvų tautai, o savanoriška asi- 
miliacija, tai visi, kurių dvasia pers'- 
sunkusi oportunizmu, iš anksto ir lai5- 
vai atsiduoda nutautėjimo pagundai. 
Gi oportunistinė dvasia gali visur ly- 
giai vešliai keroti, kur tik ją laisto 
savinaudos vanduo. Nėra čia jokio 
skirtumo tarp “švesuomenės*? ir “liau- 
dies". Jei principiškai šviesuomenė 
galėtų būti atsparesnė nutautėjimui, 
tai lygiai ji pajėgesnė ir sparčiau nu- 
tautėti tuo atveju, kai sąmoningai 
ryžtamasi svetur “įsikurti"'. Greičiau: 


jei šiuo atžvilgiu yra koks skirtumas“ 


tarp "šviesuomenės" ir “liaudies", tai 
tik išoriniame “fasone". Oportunisti- 
nė dvasia paprastame liaudies žmo- 
guje tiesiai išsiverš šia gyvenimo iš- 
mintimi: jei jau svetur atsidūrėme, 
nebesivaikykime paliktų dienų; prisi- 
taikykime, kiek galima, prie naujų 
reikalavimų; jei mums jau per sunkų 
dėl amžiaus, tai bent savo vaikams 
nekliudykime laimingai kurtis. Tuo 
tarpu šviesuomenėje ta pati oportunis- 
tinė dvasia nekalbės tiesiai, o jieškos 
rafinuočiau pridengti atvirą egcizmą 
Ne tik nebus kalbama apie kapitulia- 
ciją nutautėjimo grėsmei, bet dargi 
bus iškilmingai deklamuojama ap'e 


savosios tautos vedimą į “pasaulį", į 


"tarptautinę plotmę“, į “tarptautinius 
vandenis" (pasinaudojant  neseno 
straipsnio žodžiais). 

Bet nėra ko kalbėti apie oportunis- 
tines kreatūras, ar jos būtų iš liaudies 
ar iš šviesuomenės tarpo. Kieno dva- 
sia parsidavusi naudai, tas kitos kal- 
bos ir nesupras. Vienintelė kalba, ku- 
ri pasiektų jų ausis, turštų skambėti 
doleriu. Bet šiandien mūsų kalba ne- 
gali doleriu skambėti. Didelis klausi- 


mas, ar bus “rentabilinga" grįžti sa- 
vajin kraštan ir tada, kai bus galima 
grįžti. Ten, savajame krašte, patrio- 
tizmas vėl galėtų būti “rentabilinga 
dorybė". Bet kol liksime svetur, nėra 
nė mažiausios abejonės, kad visam 
laikui bus “naudingiau"' pasitikėti pa- 
triotizmo nedrumsčiama oportunistine 
išmintimi. i 

Prasminga greičiau kelti kitą klau- 
simą: kaip sėkmingiausiai bendra- 
darbiauti visiems, kurie savo asmeni- 
nę vertę siejame ne su oportunistiniu 
pasisekimu, o su ištikimumu tžvų 
tautai? Tautinės gyvybės išlaikymo 
uždavinys susieja į vieną bendruome- 
nę mus visus: ir “šviesuomenę? ir 
“liaudį". Kaip anksčiau sakėme, so- 
cialiniu atžvilgiu šios dvi sąvokos da- 
bartinėse sąlygose gerokai sureliaty- 
vėję. Tačiau moraline prasme pri- 
klausymas šviesuomenei anaiptol ne- 
susietas su tuo, kokį darbą kuriuo 
metu tenka dirbti. Net ir jucdžiausią 
darbą dirbdamas, inteligentas liks, 
koks buvęs. Šita prasme net ir da- 
bartinėse sąlygose senasai skirtumas 
tarp šviesuomenės ir liaudies tebelie- 
ka galioti: tikroji šviesa iš žmogaus 
neišplėšiama paprastu . faktu, kad 
žmogus sąlygų verčiamas turi pasi- 
tenkinti tokiu darbu, kuriam pakan- 
ka tik muskulų. Bet, antra vertus, 
kaip tik užtat šviesuomenės sąvoka 
yra daug platesnė, negu tik mokslin- 
tųjų. Daug šviesuoliškų protų slypi 
ir tuose, kuriuos paprastai vadiname 
liaudimi. 

Čia ir prieinu pagrindinę mintį, ku- 
rią "noriu -iškelti--šiame- pasisakyme. 
Nors teoretiškai visi žinome, jog švie- 
suomenė neapsiriboja tik mokslinta'- 
siais, bet praktiškai nesame uo ūs p2- 
stebėti šviesuolius liaudies tarpe. O 
tačiau šiandien tai yra svarbiau, ne- 
gu kada nors anksčiau. šviesuoliai 
iš liaudies visada yra tasai gyvas sai- 
tas, kuris betarpiškai sieja šviesuo- 
menę ir liaudį. Ypačiai gyvai tokio 
saito esame reikalingi šiandien. Žv:1- 
kime į mūsų dabar aktualųjį uždavi 
nį susispiesti į pasaulio lietuvių ben- 
druomenę. Pirmieji ledai imami lauž- 
ti net šiame krašte. Bet atsidaužia- 
me į du dalyku. Visų pirma į centri- 
nių organų "rezistenciją", plaukian- 
čią ne iš kieno nors blogos val'os, 0 
greičiau tik iš nelemtos partinės pai- 
niavos. Nesunkiai betgi pasisek'ų 
nuveikti šią centrinę “rezisten-iją"', 
jei atskirose vietose viskas sėkmingei 
vyktų. Deja, čia vėl nauja kliū'is pa- 
čios masės inercijoje: į susirinkimus 
ateina tik maža dalis lauktųjų, ir bū- 
tent, daugiausia beveik vienų inteli- 
gentų. Tenka jieškoti kelio, kad PLB 
neliktų tik šių vienų svajonė, kad ji 
lygiai pasiektų visus. 

KELIOS PASTABOS ILIUSTRACIJOS MENO KLAUSIMU 


Klasiškas meno istorijoje mMeninin- 
ko ir publikos konfliktas nuolatos 
grįžta ir įvairiomis formomis pasi- 
kartoja aktualioje kasdienybėje. Pub- 
lika visais laikais norėjo ir dabar te- 
benori menininką suvaržyti savo sko- 
niu bei estetiniu interesu. Publika vi- 
suomet reikalavo, kad meno kūrinys 
jai būtų be jokių pastangų supranta- 
būtų nelyginant koks desertas po 
normalių pietų. Kartais neklaužadai 
dailininkui publika bandė taikyti net 
sankcijas, kišdamasi ir į grynai tech- 
ninius dalykus ir, žinoma, niekad ne- 
pagalvodama, kad nevisuomet kaltas 
būna uždavinys, kad būna kartais 
kaltas ir sprendėjo nepasiruošimas 


Pereitame (5) Aidų Nr. skaitėme 
Jono Aisčio straipsnį (pastabas) 
“Apverstos iliustracijos proga", ku- 
riame mūsų tik ką minėtas konflik- 
tas dar kartą suaktualinamas. Jonas 
Aistis savo pastabose stovi publikos 


tribūnoje ir “vox populi" titulu dėsto 
Savo samprotavimus dėl M. Katiliškio 
“Užuovėjos" iliustracijų, darytų R. 
Viesulo, ta proga padarydamas kele- 
tą ginčytinų pastabų iliustravimo 
klausimu apskritai. J. Aisčiui atrodo, 
kad R. Viesulo iliustracijos blogos. 
Tai yra skonio dalykas. Man atrodo. 
kcd jos toli gražu nėra tokios blogos. 
Bet ne mano uždavinys čia įrodinčti 
jų gerumą. Tik pastebėsiuų, kad Jono 
Aisčio argumentacija yra pernelyg 
populiari, anekdotinė. Apversto aug- 
štyn kojom paveikslo anekdotas to- 
kiais atvejais buvo panaudotas šim- 
tus kartų. Daugiau norėčiau paliesti 
tik bendresnio pobūdžio priekaištus 
ir teigimus iliustravimo meno klau- 
simais. 

Aistis rašo “... mūsų menininkai 
taip individualūs ir uždari, jog jie sa- 
vo menu negali ir nenori kito ko 
reikšti, kaip tik savo individualybę". 
Keistas priekaištas. Dailininkas, ma- 

Kas tokiu keliu galėtų būti? Mana- 
sai atsakymas būtų: į bendruomenės 
organizacinę vadovybę aktyviai 
įtraukti ir visus tuos šviesiuosius vi- 
suomeninius talentus, kurių nemaža 
slypi vadinamojoje “liaudyje". Tiesa, 
kad inteligentija savaimingai pašauk- 
ta vadovauti liaudžiai. Tačiau tai jos 
pareiga, o ne privilegija. Noriu šia 
distinkcija pasakyti: privalu inteli- 
gentijai atsidėti visuomeniniam gy- 
venimui, bet nebūtų teisu nustelbti ir 
pačioje liaudyje slypinčius visuomen'- 
nius talentus. O visuomenininko ta- 
lentas yra kaip tik toks, kad jis ma- 
žiau priklauso nuo mokslo, o labiau 
nuo įgimtų savybių. Todėl neatsitik- 
tinai tiek daug didelių vadų išėję iš 
liaudies. Juk ir visa senoji mūsų emi- 
gracija beveik išimtinai rėmėsi to- 
kiais liaudiniais vadais. "Tačiau d3- 
bar, kada tiek gausiai naujoje emigra- 
cijoje turime inteligentų, visuomeni- 
nių talentų iš liaudies beveik nepas<i- 
gendame. Laikyčiau betgi šį nepasi- 
gedimą dideliu nesusipratimu: stoko- 
dami tokių liaudinių visuomenininkų, 
tuo pačiu iš viso stokosime saito sieti 
inteligentijai su liaudimi. Nesant to- 
kio saito, atsidursime prieš pavojų 
turėti vadovybę be vadovaujamųjų, o 
tuos, kurie turčtų būti vadovaujami, 
palaidus, neorganizuotus. 

Nenoriu šiomis pastabomis niekam 
daryti priekaišto, nes viskas šitaip su- 
siklosto tarsi savaime. Ne keno nors 
koks nusistatymas kaltas, o greičiau 


tiesiai paprastas neatkreipimas d3- 
mesio. Kaip sąmoningai stengiamšžs, 
kad į sudaromus bendruomenės orza- 
nus būtų lygiomis įtraukiami šalia 
naujųjų ir senosios kartos veikėjai, 
taip lygiai tektų sąmoningai stengtis, 
kad šialia inteligentų būtų iškeliami 
bei įtraukiami ir liaudiniai visuome- 
nininkai. Nebus tai visai lengva. Ne 
dėl to betgi, kad būtų kokia opozicija 
prieš tai. Greičiau paprasčiausiai dėl 
to, kad negalvojant autoritetas ku- 
rioje nors srityje linkstama laikyti 
patikimiausiu vadu ir visuomeninia- 
me gyvenime. Jei, sakysime, kandida- 
tuos bet kokiuose rinkimuose gydyto - 
jas ir paprastas darbininkas, beveik 
galima būti iš anksto tikram, kad lai- 
mės pirmasai. Ir tačiau kartais šis 
paprastas darbininkas gali turėti dau- 
giau visuomeninio talento už aną gy- 
dytoją, ir būtų galėjęs būti daug sėk- 
mingesnis ir daug labiau darbui atsi- 
dėjęs, negu koks gydytojas ar kitas 
kuris inteligentinės profesijos žmogus. 
Nors perlaužti užsimintą rinkikų psi- 
chologiją ir nebūtų lengva, bet vis 
dėlto reiktų dėti pastangų atkreipti 
dėmesiui į užsimintą reikalą. Būtų ge- 
ra, kad ir plačiojoje spaudoje būtų 
kartas nuo karto šia prasme pasisa- 
koma. Bet ypačiai būtų svarbu, kad 
vietose būtų pasirūpinama išnaudoti 
(ar gal net “atkasti") visuomeninius 
talentus pačioje liaudyje. 


J. Alaušius 


no supratimu, negali nebūti uždaras, 
ypač kuomet jam visi norėtų įrodinė- 
ti, ką ir kaip jis turėtų daryti. Pa- 
klausymas publikos kiekvienų atveju 
reikštų katastrofą. Praėjus ilgesniam 
laikui ir atsiradus laiko perspektyvai, 
toji pati publika, užmiršusi anksty- 
vesniuosius reikalavimus, šaltai ir 
dalykiškai pasakytų, kad tas ar kitas 
dailininkas būtų daug daugiau pasie- 
kęs, jei nebūtų pataikavęs publikai. .. 


Kalbėdamas apie iliustracijos tiks- 
lą, Aistis toliau rašo: “Iliustracija 
turi du tikslu: gražinti knygą ir aiš- 
kinti tekstą. Norėtume paklausti pa- 
čių iliustratorių, kiek mes turime jį 
paruoštų knygų, kuriose iliustracijos 
būtų pasiekusios šiuos du iliustracijos 
tikslus arba bent kuriose jaustųsi 
dailininko pastanga juos atsiekti". 


Pirmiausia dėl iliustracijos tikslo 
nusakymo. Jonas Aistis teigia kate- 
goriškai ir paskui tuojau pat klausia, 
ar bent kas yra davęs iliustracijos 
pavyzdžių, atitinkančių jo apibrėži- 
mą. Pirmiausia, šitokio nusakymo 
nenorėčiau laikyti dogma ir dargi 
laikyčiau  netiksliu.  Iliustratoriaus 
(menininko) akimis žiūrint, iliustra- 
cija pirmiausia yra meno kūrinys ir 
iš esmės absoliučiai neturi tikslo aiš- 
kinti tekstą. Iš šio formulavimo su- 
prastina, kad Aistis norėtų realistinės 
— akademinės iliustracijos, kuri, šių 
dienų akimis žiūrint, vargiai beįma- 
noma. Sprendimas šiuo klausimu 
priklauso išimtinai epochai. Todėl ir 
iš R. Viesulo reikalauti realistinės 
iliustracijos, aiškinančios tekstą, kny- 
gų personažus vaizduojančicomis su 
autoriaus nurodytomis smulkmeno- 
mis, būtų tas pats, kaip iš H. Matisse 
reikalauti S. Dorė stiliaus darbų. šiuo 
atveju publika stovi 19 a. vidury, gi 
Viesulas — XX amžiaus antrojoje 
pusėje. 

Tiesa, kad iliustracijos puošia kny- 
gą, bet vėlgi tas puošimas neturi anos 
vulgarios, grynai pritaikomos pras- 
mės. Pirmiausia jos egzistuoja kaip 
meno kūriniai. Negalima, pavyzdžiui, 
sakyti, kad meno kūriniai puošia me- 
no galeriją. 


Savo pastabų pabaigoje J. Aistis 
siūlo grafikams - iliustratoriams do- 
mėtis ne tik tuo popieriu, kuriame 
daromi originalai, bet ir tuo, kuriame 
tie originalai bus atspausdinti. Galiu 
pasakyti tiek, kad iliustratoriai visa 
tai tikrai atsimena ir žino nuo pat 
prmųjų meno mokyklos kursų. Tik 
leidėjai nevisuomet. Ir R. Viesulo at- 
vejų, jeigu iliustracijos nevisai to- 
bulai atspaustos, dailininko kaltė 1a- 


bai abejotina. 
L. M. 

Jau daug kartų buvo aštriai pasi- 
sakoma prieš “spaudos banditus", su- 
prask: šmeižikus, prisidengusius sla- 
pyvardžiais ar slapyraidžiais. Nese- 
niai vėl šiuo klausimu “Lietuvių Die- 
nose“ (šių metų trečiame numeryje) 
pasisakė prof. St. Kolupaila: “Slapu- 
kas spaudoje lygus ginkluotam ban- 
ditui su kauke: ir pagautas meluojant 
jis neparodo veido, tik pakeičia kaukę. 
Nelygi kova su maskuotu priešu, kai 
tenka teisintis dėl nebūtų dalykų. 
Spauda yra viešoji tribūna: garbin- 
gas asmuo privalo turėti drąsos vie- 
šai pasirodyti, o nesislapstyti po re- 
dakcijos suolu. “ Aušros" laikais au- 
toriai turėjo racijos slėpti savo vardus 
nuo žiaurios policijos. Kokį moralinį 
pasiteisinimą turėtų spaudos slapu- 
kai laisvoje šalyje su standartine pi- 
liečių etika ?". 

Jei tenka vis iš naujo šį klausimą 
kelti, yra ženklas, jog jis vis nenu- 
stoja savo aktualumo. Todėl ryžtamės 
ir mes šiuo klausimu pasisakyti. Visai 
sutikdami su prof. St. Kolupailos pa- 
reikštų slapukų šmeižikų pasmerkimu, 
norime betgi keliomis distinkcijomis 
klausimą platėliau paryškinti. 


1. Kada iš viso norima pasisakyti 
prieš slapyvardžių naudojimą, yra pa- 
vojaus sudaryti įspūdžiui, jog princi- 
piškai slapyvardžiai yra smerktini. 
Tiksliau betgi būtų pasakyti: princi- 
piškai yra smerktinas kiekvienas ne- 
tiesos skelbimas, nežiūrint, ar būtų 
prisidengiama slapyvardžiu ar būtų 
turima drąsos (lygu: neturima gėdos) 
sava pavarde pasirašyti. Pats slapy- 
vardžių vartojimas savyje negali būti 
smerkiamas, nes gali būti slapyvar- 
džiais naudojamasi įvairiais motyvais, 
morališkai neprikišamais. Jei yra 
žmonių, sergančių liga matyti savo 
pavardę atspaustą, tai lygiai yra 
žmonių, kurie panašiai viešumos ne- 
mėgsta. 

2. Atsimintina, kad netiesa gali būti 
skelbiama ne tik atskirų žmonių, bet 
ir pačių dalykų atžvilgiu. Kalkėdami 
apie šmeižimą, dažniausiai turime 
mintyje netiesą to ar kito žmogaus 
atžvilgiu. Bet retai pakeliame balsą 
prieš netiesos skelbimą apskritai. Sa- 
kysime, kaip dažnai priešingų pasau- 
ležiūrų sąskaiton prikergiama dalykų, 
kurie pačių šių pasaulėžiūrų nėra iš 
viso teigiami. Tegu šituo atveju būtų 
šmeižiama ne būtinai tyčiomis, o tik 
iš tingios ignorancijos, vistiek netiesa 
nuodija mūsų gyvenimą. Jei nesi pa- 
kankamai kuriuo klausimu susipaži- 
nęs, jauski iš anksto savo kaltę, im- 
damasis tuo klausimu vienus klaidin- 
ti (savo bendraminčius), o kitus insi- 
nuuoti (savo “priešus"). 

“SPAUDOS BANDITŲ" 


3. Nors ir laikant principiškai sla- 
pyvardžių naudojimą morališkai neu- 
traliu dalyku (nes moralinę prasmę 
įgyjančiu tik iš motyvų), laikyti pa- 
reiga pasirašyti tikra pavarde visais 
tais atvejais, kai viešai metami kalti- 
nimai kieno nors asmeniui. Viešai 
kaltinamasis turi žinoti savo kaltin- 
toją. Bet būtų niekais šis principas 
paverstas, jei apkaltintasai manytų 
save išteisinęs tik viešu kaltintojo iš- 
plūdimu. Ar ne taip dėdavosi rinki- 
minėje polemikoje ? 

4, Skirti asmens šmeižimą nuo kri- 
tinio jo kūrybos vertinimo, nes ant- 
raip bus pigu kiekvieną kritikos Žo- 
dį laikyti šmeižtu. Jei principiškai 
pasmerkti slapyvardžių naudojimą, 
imantis viešų kaltinimų prieš kieno 
asmenį, tai kritinio kūrybos vertini- 
mo atveju slapyvardžių naudojimą ar 
nenaudojimą laikyti tik skonio daly- 
ku. Laikyčiau džentelmeniškumo pa- 
reiga viešai savo pavarde pasirašyti, 
vertinant veteraniškai vyresnio kū- 
rybą, bet nereikalaučiau savos pavar- 
dės pasirašyti, kada ir kritikas ir kū- 
rėjas priklausytų tai pačiai kartai. 

5. Skirti atsitiktinį slapyvardžiais 
naudojimąsi nuo pasirinkimo tam tik- 
ro vieno nuolatinio slapyvardžio arba 
apskritai spaudoje reiškimuisi arba 
tik vienos kurios srities raštams. 
Toks nuolatinis slapyvardis paprastai 
ir nėra slepiamas (ir, tarp kitko, ne- 
gali būti ilgai nuslepiamas), bet jis 
gali būti neišvengiamas, leidžiantis į 
aktualius klausimus, galinčius atsi- 
durti polemikos ugny. Kiekvieno 
pavardė priklauso ne tik jam pačiam, 
bet ir ištisai eilei jo artimųjų: tėvų 
ir brolių, žmonos ir vaikų. Nenorint 
sudaryti progą šią nevienam priklau- 
sančią pavardę valkioti po viešumą, 
nėra kitos išeities, kaip viešumos rei- 
kalui pasivadinti tik sau pačiam pri- 
klausančiu slapyvardžiu. 


6. Užuot abstrakčiai kalbėjus prie? 
slapyvardžius ar, tiksliau, prieš šmeiž- 
tinius slapyvardžius, apeliuoti į laik- 
raščių redaktorius nesudaryti tokios 
aplinkos, kurioje iš viso negalėtų būti 
reikalaujama sava pavarde naudotis. 
Tebesu neužmiršęs, kaip vienzs mūsų 
poetų, kažkuo užliuvęs savo “prie- 
šams", viename dienraštyje buvo 
bjauriai plūstamas kone ištisus me- 
tus. Nekaltinčiau plūdikų, nes iš viso 
nenorėčiau su jais susidurti. Bet kal- 
tinu to dienraščio redakciją, kuri 
jiems tarnavo viešąja tribūna. Jei šio- 
je šalyje iš tiesų yra, prof. St. K-lu- 
pailos žodžiais, “standartinš piliečių 
etika", tai mūsų spaudos etikos stan- 
dartas dažnai lieka toks neryškus, 
kad visada, prieš pasirašydamas, turi 


pagalvoti, ar nepasidarysi auka su 
savo pavarde. O išeitis būtų papras- 
ta: laikraščių redaktoriai turėtų lai- 
kyti savo pareiga budėti, kad jų val- 
doma viešoji tribūna tebūtų atsakin- 
gai naudojama. Juk “spaudos bandi- 
tai" savų laikraščių neleidžia. Visų 
laikraščių redakcijose sėdi garbingi 
žmonės. Tai kam nepadaryti galo 
“spaudos banditizmui" ? 

Baigiu asmeniniu pasiaiškinimu 
prof. St. Kolupailai: Mielasis Profe- 
soriau, nežinau, kiek manosios pasta- 
bos bus sutapę su Jūsų pagrindine 
mintimi. Bet jei jos daugiau ar ma- 
žiau skirtųsi, nesijaučiu niekam nu- 
sikaltęs. Ir vis dėlto, baimindamasis 
ne Jūsų, o ankstesnėje pastraipoje pa- 
liestųjų slapyvardininkų, nedrįsiu šių 
kelių savo pastabų pasirašyti tikrąja 
pavarde. Savo pavardę pranešiu Jums 
asmeniniu laišku, o man palikite tei- 
sę pasinaudoti slapyvardžiu. Jus, mie- 
lasis Profesoriau, dengia amžius ir 
autoritetas. Man noromis nenoromis 
atsargesne priemone atrodo slapy- 
vardis. 

J. Alaušius 


VERTIMŲ KLAUSIMAS 


Prieš pora metų vienas pariotinis 
mūsų žurnalas išleido knygą, pava- 
dintą “Medinis arklys", kurios pasiro- 
dymas iškėlė natūralų klausimą: kam 
mums reikalingi toki svetimi ir tikra 
to žodžio prasme mediniai “arkliai"' ? 
Be minėto žurnalo, ir kitos labai rim- 
tos lietuviškos leidyklos ėmėsi leisti 
vertimus, kai tuo tarpu nekiekviena 
lietuviška knyga (aš nekalbu apie 
menkavertes) randa leidėją. "Terra" 
pakartojo Axel Munthe “San Michele 
knygą", Maupassant “Karolius", A. 
Gailit “Tomą Nipernadį?' ir naujai 
"Gabija" pakartojo Romain Rolland 
“Petrą ir Liuciją" ir visai neseniai V. 
Mykolaičio - Putino versta “Konra- 
dą Valenrodą"; “Lietuviškos Knygos 
Klubas" išleido Lamos “Angelus" ir 
entuziastingai sutiktą ispaniškosios 
Pietų Amerikos prozos antologiją 
"Pietų Kryžiaus padangėje', verstą 
P. Gaučio. 


Šitokia vertimų gausa dabartinšse 
mūsų sąlygose jokiu būdu nepateisi- 
nama. Tik vienas “Konradas Valen- 
rodas" atrodytų savo vietoje. Mūsų 
išmanymu, būtų pateisinamas tik 
kapitalinių visuotinės reikšmės veika- 
lų vertimų leidimas (pvz., jei kas to- 
bulai išverstų “Faustą", "Dieviškąją. 
Komediją", “Hamletą" ir t. t.). Bet 
nei Axel Munthe “San Michele kny- 
ga", nei Romain Rolland “Petras ir 
Liucija" nepriklauso visuotinės reikš- 
mės veikalų kategorijai. Axel Munthe 


knyga šiandien jau gerokai atsiduoda 
anachronizmu, kaip ir kiekvienas iš 
madcs išėjęs bestseller. Tas pat pa- 
sakytina ir apie Lotynų Amerikcs no- 
veles. Kažin ar būtina mums pažinti 
Gvatemalos, Honduro ar Bolivijos li- 
teratūrą, kai mes dar nepažįstame 
žymiai reikšmingesnės jų mokytojos 
ispanų literatūros? Tai yra nerimą 
keliantis liuksusas. Kai kas šią kny- 
gą akcentavo kaip svarbų kontaktą 
su Pietų Amerika, iškeldami to kon- 
takto politinę reikšmę. Kažin ar tai 


LIETUVOS PARTIZANŲ LAIšKAS šv 


tiesa? Man rodosi, kad tai tik lietu- 
viškai spaudai būdinga hiperbolė. 
Naujai išleistas Vaižgantas, Krėvė ar 
Donelaitis savo reikšme gerokai pra- 
šoktų tikrus ar tariamus kontaktus 
su svetimais kraštais. Dabartinėse 
sąlygose palaikymas kontakto su sa- 
vojo krašto kultūra pasidarė viena 
iš svarbiaujių ir sunkiausiai spren- 
džiamų problemų, nes nebe visos pu- 
šys, ypač iš jaunesniųjų tarpo, nori 
ošti savam šilui. 
J. Varinis 


TEVUI 


KELIAUJA PER EUROPĄ 


1948 m. Vakarų Europą pasiekė šveicarijos žurnalas “Anima'“ 1950 


Lietuvos partizanų vadovybės siųstas 
tikinčiųjų laiškas šv. Tėvui Pijui 
XII. Laiško pabaigoje buvo sakoma: 
“Rašome jį pogrindyje prie mirgan- 
čios šviesos, kiekvieną valandą lauk- 
dami enkavedisto pasirodant. Kai ši- 
tas laiškas Jūsų šventybę pasieks, 
mūsų, galbūt, nebebus gyvų; galkūt, 
kai kurie iš tų, kurie neš šį laišką 
prie savo kūnų priglaudę, bus kritę 
nuo čekisto kulkų.“ 

Tikrai, iš būrio vyrų tik du pasiekė 
Vakarus su brangia našta. Jų atneš- 
tas laiškas buvo perduotas į tuome- 
tinio Šv. Tėvo tautinio delegato kan. 
Felikso Kapočiaus rankas, kuris, nu- 
vykęs į Romą, asmeniškai įteikė Pi- 
jui XII su lydimuoju raštu ir ver- 
timais. 

Bet taip buvo įvykdyta tik viena 
Lietuvos tikinčiųjų valios dalis. 

Savo laiške jie kreipiasi į visą lais- 
vąjį pasaulį, kad jis atvertų savo akis 
ir pamatytų, jog bolševizmas rengia- 
si laimėti visą pasaulį, ir vargas 
tiems, kurie nori apsigaudinėti atom'- 
nės energijos turėjimu. Laiškas dėl to 
turėjo patekti į laisvąją Europą. Pir- 
miausia jis perėjo per viso pasaulio 
lietuvių spaudą. Lengvai perėjo per 
italų spaudą. Sunkiau jam buvo nu- 
galėti kitus Vakarus. Dar buvo lai- 
kai, kada Vakarų Europa norėjo už- 
simerkti ir ausis užsiimti. Dėl to pa- 
čių lietuvių pastangomis jis buvo pa- 
skelbtas atskira knygele prancūziš- 
kai. Bet laiškas buvo rašytas tokia 
degančia širdim, kad jis negalėjo ne- 
paliesti tų, kurie į širdį atsako. Pir- 
mas ir didžiau-ias jo skelbėjas ir gar- 
sintojas buvo rašytojas Edzar Scha-- 
peris, gyvenąs Šveicarijoje. Daugu- 
mą savo pranešimų apie . Baltijos 
valstybes jis baigdavo, perskaityda- 
mas ištisai Lietuvos tikinčiųjų laišką. 
Laiško gilumas ir rašytojo įkvėpimas 
padarydavo tai, kad daugel klausyto- 
jų nesulaikydavo ašarų. Nuo šiol 
laišku rūpintis ėmė patys svetimieji. 


m. laišką paskelbė ištisai ir padarė 


atspaudą, vardu “Notschrei eines 
sterbenden Volkes'-— Mirštančics tau- 
tos pagalbos šauksmas, — ir jį plati- 


no parapijose prie bažnyčių. Kiek- 
vienas, jį atvertęs, pastebėjo to pa- 
ties Schaperio įvedamuosius žodžius: 
“Iš tikrųjų tai nėra šauksmas tik į 
Roma. Tai įspėjimas ir šauksmas pa- 
busti viso pasaulio krikščionims. .. 
Pogrindžio laiškas, kuris karštai al- 
suoja narsia ištverme, kukliai pra- 
kalba apie bedievybės kovą prieš Die- 
vą ir Bažnyčią, apie neįsivaizduojamą 
terorą prieš mažą, demokratinę, Va- 
karams ištikimą tautą... Iš ten, pas- 
kutinių krikščionių kasdieninės kan- 
čios mozaika mums yra pamokymas 
apie milžinišką tarp bolševizmo ir 
krikščionybės frontą, į kurį esame 
kiekvienas pašauktas. Tegul bus kiek- 
vienas į jį pažadintas šauksmo mirš- 
tančiųjų iš Lietuvos miškų". 


Atėjo laiškas ir į Vokietijos gyven- 
tojų mases. Pirmiausia karštai juo 
susidomėjo "Tarptautinio Komiteto 
Krikščioniškajai Kultūrai ginti Vokie- 
tijos skyrius, kurio centras yra Bon- 
noje. Iš visų projektų, kuo jis kar- 
ščiausiai galėtų prabilti į visuomenę, 
savo pirmajam leidiniui jis pasirinko 
Lietuvos tikinčiųjų laišką. Gausiai 
iliustructo, pavadinto “Hilferuf aus 
den Waeldern Litauens" — Pagalbos 
šauksmas iš Lietuvos miškų, ir “Čia 
kovoja kryžius prieš Sovietinę žvaigž- 
dę", — išleido 10.000 egz. ir greitai 
išplatino taip pat per parapijas. Pa- 
skleidė brošiuros ir tarp kitų komi- 
teto narių — Italijos, Prancūzijos, Is- 
panijos, Belgijos, Liuksemburgo, Grai- 
kijos, Rumunijos, šveicarijos, Slova- 
kijos. To Komiteto Vokietijos skyrius 
iškilmingoje konferencijoje Bonn- 
noje, kur dalyvavo ir kitų tautų sve- 
čiai, rengėjai kalbėjo apie krikščioniš- 
kosios kultūros naikinimą ir gynimą 
Lietuvoje, kurios kančių dokumentą, 
minėtą laišką, įteikė kiekvienam da- 


lyviui į rankas, o lietuvių atstovą 
prof. Z. Ivinskį pakvietę prabilti tos 
tautos vardu. Tai buvo 1952 metų 
pradžioje. 

Laiškas davė įkvėpimo ir minčių 
vienam vokiečių žurnalistui iš Stutt- 
garto beletristiniu būdu atvaizduoti 
dalis 1952 buvo paskelbta “Schwae- 
bisch Iliustrierte" su laiško ištrauko- 
mis ir partizanų nuotraukomis, at- 
neštomis iš Lietuvos. 

Krauju buvo nušlakstytas kelias, 
kuriuo laiškas atėjo iš Lietuvos. Lė- 
tai ir vargingai jis skynė sau kelią 
į Europos žmonių sąžinę. Bet prasi- 
skynė. Jis buvo vienas iš pirmųjų do- 
kumentų, kuriais Europa buvo įspė- 
ta dėl savo likimo. Kiekviena nauja 
žinia iš Lietuvos gilina ir tvirtina 
tuos įsitikinimus Europoje, kuriuos 
diegė tikinčiųjų laiškas. Jo įtaka ne- 
mirė ir nemiršta, nes tai kankinių 
laiškas ir testamentas, kuris buvo 
paskelbtas lygiai prieš penkerius me- 
tus. 

J. B. 


GAVO PREMIJĄ 


Dail. Jonas Aleksandravičius, ki- 
lęs iš Kražių, Lietuvoje baigęs teisės 
mokslus ir kurį laiką kaip teisinin- 
kas dirbęs įvairiose įstaigose, vėliau 
atsidėjo meno studijoms ir kūrybai. 

Tremties dienas dail. Jonas Alek- 
sandravičius leido Vokietijoje, lietu- 
vių kolonijoje Wangene. Sunkicse są- 
lygose yra nutapęs daug gamtos pei- 
sažų, portretų, įvairių kitokių kompo- 
zicijų. Nemažai jo paveikslų yra nu- 
pirkę prancūzų karinės valdžios pa- 
reigūnai. 

1949 m. jis su šeima atvyko į JAV 
ir pradžioje patyrė čia daug vargo, 
kol pagaliau apsigyveno Wašingto- 
ne, D. C., ir pastovesnio darbo gavo 
Amerikcs Katal. U-to bibliotekoje, 
kur ir dabar tebedirba. 


1952 m. Vašingtone surengtoje 
amerikiečių dailininkų parodoje dail. 
Jonas Aleksandravičius išstatė savo 
kūrinį-portretą. Parodoje dalyvavo 
apie 200 dailininkų. Komisija dail. 
Jonui Aleksandravičiui už išstatytąjį 
portretą paskyrė antrąją premiją, 
įvertindama jo drąsią techniką ir 
kompozicinį darnumą, taip ramiai 
šviečiantį sukurtame  charakteryje. 
Ta proga Vašingtono spauda, apžvelg- 
dama amerikiečių dailininkų parodą, 
šiltai paminėjo lietuvį dail. Joną 
Aleksandravičių ir jo kūrybinį pajš- 
gumą. 

JSP: 

e šiemet Pabaltijo žmonių deporta- 
cijas birželio mėn. New Yorke minės 
bendrai lietuviai, latviai ir estai. Mi- 
nėjimui rengti sudarytas iš šių trijų 
tautų atstovų komitetas. 

IX VK AB 


e Gegužės 7 d. Kongreso atstovas 
Charles J. Kersten, Amerikos Lietu- 
vių Tarybos (ALT) prašomas, JAV 
atstovų rūmams įteikė rezoliuciją, 
kurioje siūloma paskirti komisiją 
klastingam Lietuvos, Latvijos ir Es- 
tijos prijungimui prie Sovietų Sąjun- 
gos ištirti. 

e Lietuvių Enciklopedijos redakci- 
ja kviečia visus tautiečius tuojau 
siųsti žinias apie jų apylinkėje gyve- 
nančius lietuvius, jų skaičių, veikė- 
jus, įvairias draugijas, lietuvių pa- 
rapijas, mokyklas. Nepamirštinos ir 
kitos įstaigos — bankai, prekybos 
bendrovės, fabrikai, klubai, kultūros 
pastatai bei paminklai. Siunčiamuose 
pranešimuose prašoma nurodyti 
įstaigų įsikūrimo laiką, svarbe-nius 
lietuvybei darbus, jų kūrėjus bei žy- 
mesnius darbuotojus. Rašant apie as- 
menis, būtina paduoti pavardę, vardą, 
gimimo vietą, datą, mokslą, veiklą, 
konkrečius darbus mokslo, meno, vi- 
suomeninio gyvenimo ir kitose šako- 
se. Tuo būdu manoma sutelkti 
daug lituanistinės medžiagos. Įpatin- 
gai pagalbon šaukiama draugijų ir 
kitų įstaigų vadovybės. Medžiagą pra- 
šoma siųsti šiuo adresu: Lietuvių 
Enciklopedija, 366 W. Broadway, So. 
Boston 27, Mass. 


e Naujojo Valstybės Departamen- 
to šefo R. L. Jonson pranešimu 
“Amerikos Balso" okupuotiems kraš- 
tams radijo programos nebus siauri- 
namos. Nauju patvarkymu panaiki- 
nama ispanų, portugalų ir prancū- 
zų kalbų skyriai, kurių programos 
lietė daugiausia Pietų Ameriką ir ki- 
tus kraštus šiapus "geležinės uždan- 
gos". ji 

e Balandžio 24, 25, 26 dd. Cam- 
bridge sušauktas jaunimo organiza- 
cijos “ Vyčiai" seimelis. Dalyvavo 109 
atstovų iš 13 kuopų. Buvo griežtai 
pasisakyta prieš nelietuvių įsileidimą 
į šią crganizaciją. Išimtis daromos 
tik "vyčių" mišrioms šeimoms. 

e Vysk. V. Padolskis gegužės 19 
d. GRueen Elizabeth laivu atvyko į 
J. A. V. New Yorko uoste jį pasiti- 
ko būrys kunigų bei pasauliečių. Vys- 
kupas, būdamas iki rudens Ameriko- 
je, lankys lietuvių kolonijas. Sustojo 
pas prel. J. Balkūną Maspethe. Jį 
galima visuomet pasiekti šiuo adre- 
su: 64-14 56th Rd., Maspeth 78, N. Y. 


e Toronto kard. Jokūbas Mc Gui- 
gan pakvietė lietuvius pranciškonus 
tame mieste kurti vienuolyną ir ant- 
rą lietuvių parapiją ir jai vadovauti. 
Pranciškonai kvietimą priėmė. Dar- 
bas jau pradėtas. Kuriamojo vienuo- 

lyno ir parapijos klebonu paskirtas 
Tev. Dr. Bernardinas Grauslys. Jam 
padėjėjais duoti Tėvai: Petras Baniū- 
nas, Placidas Barisa ir Paulius Bal- 
takis. 

e Į Vliką priimta Mažosios Lie- 
tuvos Rezistencijos ir Vienybės Są- 
jūdžio atstovai. 

e JAV vyriausybė valstybės sek- 
retoriaus John Foster Dulles vardu 
Lietuvos ministeriui Povilui Žadei- 
kiui išduotas raštas, kuriame dar 
kartą pažymima, kad Amerika ne- 
pripažįsta Lietuvos įjungimo į So- 
vietų Sąjungą ir jos paskirtus atsto- 
vus laiko teisėtais. 

e Balfo pirm. kan. J. B. Končius 
po sunkios operacijos gegužės 6 d. 
išėjęs iš ligoninės, dabar stiprina 
sveikatą vienoje senatorijoje. 

e Gegužės 17 d. Bostono arkivys- 
kupas R. Cushingas pašventino nau- 
ją Brccktono lietuvių parapijos baž- 
nyčią. Planą padarė ir statybos dar- 
bą pravedė svetimtaučiai statybinin- 
kai. Brocktone klebonauja kun. J. 
Strakauskas. 


e Europos tautų jaunimo organi- 
zacijų vadų „suvažiavime Belgijoje 
dalyvavo ir lietuviai. Buvo atstovau- 
jama 18 tautų. Nuo politinių klausi- 
mų atsiribota. Buvo akcentuota Ka- 
talikų Bažnyčios reikšmė šių dienų 
gyvenime. 

e Balandžio 26 d. Chicagoje pa- 
šventinta Kazimieriečių Kongregaci- 
jos Marijos augštesniosios mokyklos 
pastatas. šventinimo apeigas atliko 
kard. Samuelis A. Srichas. Seserys 
Kazimierietės į Chicagą atvyko pri=š 
45 metus. Per tą palyginti neilgą 
laiką jos nuostabiai išplėtė savo veik- 
14. Dabar tame mieste turi dvi di- 
deles ligonines, augštesniąją Marijos 
vardo mokyklą, didelį šv. Kazimiero 
vienuolyną ir dirba Chicagos lietu- 
vių parapinėse mokyklose. Jų veikla 
šakojasi viscse Amerikos lietuvių ko- 
lonijose, kurias daugiausia pasiekia 
mokyklomis. 

e Tėev. Dr. Viktoras Gidžiūnas, 
O. F. M., dabartinis Kennebunk Pcrt 
pranciškonų vienuolyno viršininkas, 
ši pavarsarį paskirtas Ateitininkų 
Federacijos dvasios vadu. Naujasis 
dvasios vadas ateitininkijoje dirba 
nuo gimnazijos pirmųjų klasių. Aug- 
štąjį mokslą yra baigęs Romoje. At- 
vykęs į Ameriką, reiškiasi visuome- 
niniame gyvenime ir spaudoje. Para- 
šo straipsnių iš istorijos mokslo sri- 
ties ir užsienio žurnalams. 

e Lawrence šv. Pranciškaus lie- 
tuvių parapiją šiemet gegužės 31 d. 


iškilmingai paminėjo 50 metų gyva- 
vimo sukaktį. Čia klebonauja didysis 
kultūrininkas prel. Pranciškus M. Ju- 
ras. 

e Vokietijos Lietuvių Bendruome- 
nės statutas įteiktas įregistruoti vo- 
kiečių valdžiai. Norima įgyti juridi- 
nes teises. Tai ypač reikalinga per- 
kant gimnazijai namus. 

e Clevelando lietuviai kultūrininkai 
kovo 29 d. sukviestame susirinkime 
nutarė tęsti Lietuvių Kultūros Fon- 
do veiklą. Valdybos pirm. išrinkta 
Aldona  Nasvytytė-Augustinavičienė. 
Lietuvių Kultūros Fondas šiemet pa- 
sižymėjo premijomis už literatūros 
veikalus. Lėšos daugiausia buvo su- 
telktos iš parengimų. 

o Dr. V. Bagdanavičius pradėjo 
dirbti prancūzų ligoninėje New Yor- 
ke (Manhattene), kur specializuosis 
anesthesilogijoje. 

e Meno kritikui prof. Jurgiui Bal- 
trušaičiui suėjo 50 metų amžiaus. 
Jis gyvena Prancūzijoje. 

o Spaudos žiniomis, Adomui Gal- 
dikui pagerbti Chicagoj surengtą pa- 
rodą aplankė apie 5000 žmonių. Iš 
83 įvairių dailininkų darbų parducta 
26. 

«e Birželio 6 d. Pr. Lapienės va- 
sarvietėje Stony Brook, L. I., atidaro- 
ma lietuvių dailininkų paroda. Joje 
dalyvauja A. Galdikas, V. K. Jony- 
nas, P. Kiaulėnas, P. Lapė, R. Viesu- 
las ir skulptotiai Aleksandra ir Vy- 
tautas Kašubos. Ta proga išleistas 
katalcgas anglų kalboje. 

e Smuikininkas Izidorius Vasyliū- 
nas savo koncerte Bogotoje 1952 me- 
tų rugsėjo 14 dieną pirmu kartu išpil- 
dė naują Gaidelio smuiko sonatą, pa- 
rašytą Bostone 1951 metais. šio kon- 
certo programoje dar buvo Faurė sc- 
nata A. dur ir kolumbiečio kompozi- 
toriaus Antonio Maria Valencia “Duo 
en forma de scnata''. 

e Operos solistas Ipolitas Naura- 
gis šiemet mini scenos darbo 25 metų 
sukaktį. Jos proga  Worcestery, 
Mass., kur jis gyvena, surengtas kon- 
certas. Be jubiliato, programoje da- 
lyvavo solistė Zuzana Griškaitė. Be 
to, Ip. Nauragis gegužės 17 d. sėk- 
mingai dainavo Bostone Lietuvių Ra- 
dio Valandos surengtame koncerte, 


kuriai vadovauja buvęs ilgametis 
"Darbininko" redaktorius Antanas 
Kneižys. 


e šį pavasarį Chicagoje koncerta- 
vo operos solistė Vincė Januškaitė ir 
operos solistės Iz. Motiekaitienė su 
Ale Kalvaityte. 

e Gegužės 31 d. operos solistė An- 
tanina Dambrauskaitė dainavo ma- 
siniame nužudytų lenkų karininkų 
minėjime, kurį surengė viena prieš- 
komunistinė organizacija Miami mies- 
te Floridoje. 


PEBIDAUL IIS KILRIA LITERATŪROS PREMIJĄ 


Mėnesinis kultūros žurnalas “Aidai", leidžiamas TT. Pranciškonų, pamečiui skirs po vieną $500.00 preniiją už 


premijos komisijos geriausiu pripažintą grožinės literatūros ir mokslo veikalą. šiuo skelbiama jos taisyklės: 


1. 1954 metais antrą kartą premija bus skiriama už grožin3 literatūrą: poeziją, noveles, apysakas, romaną ar dramą. 

2. Už premijos komisijos geriausiu pripažintą veikalą skiriama premija nebus skaldoma tarp a'skirų autorių. 

3. Premijos komisija vertins 1932-1953 m. pasircdžiusius viešumon grožinės literatūrcs kūrinius ir tais metais 
parašytus, bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 
komisijai. 

4. Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1954 metų sausio 1 d. Siųsti šiuo adresu: An“. Vaičiulaitis, 85-64 144 st., 
Laimaica 85, N: V. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus"'. 

